Report faas kuree alhugan'du ekangneh noon: Hassan Latheef - vNews.mv\n241 ކޮމިޓީގެ ބައްދަލުވުން: ފޮޓޯ: ރައްޔިތުންގެ މަޖިލިސް\nރިޕޯޓު ފާސްކުރީ އަޅުގަނޑު އެކަންޏެއް ނޫން، ކޯރަމް ހަމަވި: ހަސަން ލަތީފް\nޝުރުފާ މުޙައްމަދު 22 November 2019, 16:34\nދީނީ އިލްމުވެރިޔާ އަދި އުނގޫފާރު ދާއިރާގެ ކުރީގެ މެމްބަރު ޑރ އަފްރާޝީމް އަލީގެ މަރުގެ ރިޕޯޓު، ރައްޔިތުންގެ މަޖިލީހުގެ ސަލާމަތީ ހިދުމަތްތަކާ ބެހޭ ކޮމިޓީގެ ސަބް ކޮމިޓީން ދިރާސާކޮށް ފާސްކުރީ އެ ކޮމިޓީގެ މުގައްރިރު ހެންވޭރު ހުޅަނގު ދާއިރާގެ މެމްބަރު ހަސަން ލަތީފު އެކަނި އިންނަވައިގެން ކަމަށް ބުނެ ކޮމިޓީގެ ދެން ތިބި ދެ މެމްބަރުން ދެއްކެވި ވާހަކަތައް މެމްބަރު ހަސަން ލަތީފް ދޮގުކުރައްވައިފިއެވެ.\nޑރ އަފްރާޝީމްގެ މަރުގެ ރިޕޯޓު ސަބް ކޮމިޓީން ފާސްކޮށް ނެރުމާއި އެކު އެއާ ގުޅޭ މައްސަލަތަކެއް ފެންމަތިވުމުން ބުރާސްފަތި ދުވަހުގެ ރޭ މައި ކޮމިޓީން އެކަމާ ގުޅުން ހުރި ހާއްސަ ބައްދަލުވުމެއް ބާއްވާފައެވެ. މި ބައްދަލުވުމުގައި ކޮމިޓީގެ މުގައްރިރު ހުޅުމާލޭ ދާއިރާގެ މެމްބަރު އަލީ ނިޔާޒްގެ އެދިވަޑައިގަތުމަކަށް މެމްބަރު ހަސަން ލަތީފް ވަނީ ސަބް ކޮމިޓީން ރިޕޯޓު ފާސްކުރި ގޮތުގެ ތަފްސީލުތައް ހިއްސާކުރައްވާފައެވެ.\nމަޖިލީހުގެ ސަލާމަތީ ޚިދުމަތްތަކާ ބެހޭ ކޮމިޓީގެ ސަބް ކޮމިޓީގައި މެމްބަރު ހަސަން ލަތީފްގެ އިތުރަށް ހިމެނިވަޑައިގަންނަވަނީ މަޑުއްވަރީ ދާއިރާގެ މެމްބަރު އާދަމް ޝަރީފް އުމަރާއި ފަރެސްމާތޮޑާ ދާއިރާގެ މެމްބަރު ހުސައިން މުހައްމަދު ލަތީފްއެވެ. ކޮމިޓީން ފާސްކުރި ރިޕޯޓު ތަފްސީލްކޮށްދެއްވަމުން ހަސަން ލަތީފް ވިދާޅުވީ ކޮމިޓީގެ ނިންމުންތައް ނިންމާފައި ވާނީ ކޮމިޓީގެ ކޯރަމް ހަމަވުމުން ކަމަށެވެ. އެގޮތުން ކޮމިޓީގެ ތިން ބައްދަލުވުމެއް ބާއްވާފައި ވާއިރު، ފުރަތަމަ ބައްދަލުވުން ބާއްވާފައި ވަނީ މިމަހުގެ 18 ވަނަ ދުވަހު ކަމަށެވެ. އަދި ފުރަތަމަ ބައްދަލުވުމާއި ދެެވަނަ ބައްދަލުވުމުގައި ބައިވެރިވެވަޑައިގަތީ މުގައްރިރު ހަސަން ލަތީފުގެ އިތުރަށް މެމްބަރު އާދަމް ޝަރީފު އެކަނި ކަމަށެވެ.\nސަބް ކޮމިޓީގެ ފުރަތަމަ ބައްދަލުވުމަށް ހާޒިރުވެވަޑައިގަތީ މަޑުއްވަރީ ދާއިރާގެ އިއްޒަތްތެރި މެންބަރާއި އަޅުގަނޑާ، ތިން މެންބަރުންގެ ކޮމިޓީއެއްވީމަ ދެ މެންބަރުން ހަމަވުމުން އެ ކޮމިޓީ ބޭއްވޭ، ދެވަނަ ބައްދަލުވުމުގައި ހާޒިރީއަކީ އަނެއްކާ ވެސް މަޑުއްވަރީ ދާއިރާގެ މެންބަރު އާދަމް ޝަރީފާއި އަޅުގަނޑާ، ބައްދަލުވުމުގައި ފުލްކޮށް މަޑުއްވަރީ ދާއިރާގެ މެންބަރު ބައިވެރިވި\nހަސަން ވިދާޅުވީ ކޮމިޓީގެ މަސައްކަތް ކުރިޔަށްގެންދިޔައީ އިތުރު އިދާރީ މުވައްޒަފުންތަކަކާއެކު މައި ކޮމިޓީން ދިރާސާ ކުރުމަށް ކަނޑައެޅި ހަތް ނުކުތާގެ ތެރެއިން ފަސް ނުކުތާގައި ހިމެނޭ މީހުންގެ ނަންތައް ލިސްޓު ކުރުމަށް އެ މުވައްޒަފުންނަށް ހަވާލުކޮށްގެން ކަމަށެވެ. ކޮމިޓީގެ ދެވަނަ ބައްދަލުވުން ބާއްވާފައި ވަނީ ރޭގަނޑު ކަމަށާއި އިދާރީ މުވައްޒަފުންގެ މަސައްކަތް ނިމި އިދާރީ ރިޕޯޓް އެކުލަވާލުމުން އެ ރިޕޯޓްގައި ހިމެނޭ ކަންކަން ބަލައި ދެވަނަ ބައްދަލުވުމުގައި މަޝްވަރާ ކުރި ކަމަށެވެ. އެ ދުވަހަށް މަސައްކަތް ނިންމަން އަމާޒު ކުރި ނަމަވެސް ބައްދަލުވުން ނިންމާލީ މަސައްކަތް ފުރިހަމަ ނުކޮށް ކަމަށް ވިދާޅުވިއެވެ. އެހެންކަމުން ރިޕޯޓުގެ މަސައްކަތް ގޭގައި ކުރުމަށް ހުށަހެޅުއްވި ކަމަށްވެސް ވިދާޅުވިއެވެ.\nހަސަން ލަތީފު ވިދާޅުވީ ތިން ވަނަ ބައްދަލުވުމުގައި ބައިވެރިވެވަޑައިގަތީ ފަރެސްމާތޮޑާ ދާއިރާގެ މެމްބަރު ހުސައިން މުހައްމަދު ލަތީފް ކަމަށެވެ. ބައްދަލުވުމުގައި ކުރި މަސައްކަތަކީ ސަބް ކޮމިޓީގެ ރިޕޯޓު ކޮމިޓީގެ މެމްބަރުންނާ ހިއްސާކޮށް، އެ ރިޕޯޓަށް އެއްވެސް ބަދަލެއް ގެންނަން ފެނޭތޯ މަޝްވަރާކުރުން ކަމަށް ވިދާޅުވިއެވެ.\nހަސަން ލަތީފު ވިދާޅުވީ ރިޕޯޓުގައި ވާ ކަންކަން އަކުރުން އަކުރަށް ދެންނެވި ކަމަށެވެ. ރިޕޯޓު ފައިނަލްކުރީ އެ ކަމަށް އެއްބަސްވުމުން ކަމަށެވެ. އަދި އެއަށް ފަހު އެއްޗެއް ވިދާޅުނުވެ މެންބަރު ވަޑައިގަތީ ކަމަށް ހަސަން ވިދާޅުވިއެވެ.\nދެން އޮތީ ފަހު ބައްދަލުވުން، އެ ބައްދަލުވުމަށް ވަޑައިގަތީ ފަރެސްމާތޮޑާ ދާއިރާގެ މެންބަރު، ދެ މީހުން ތިބެގެން އަކުރުން އަކުރަށް އަޅުގަނޑު ދެންނެވިން، އެ ކަމަށް އެއްބަސްވުމުން ރިޕޯޓް ފައިނަލް ކުރީ،އެހިސާބުން ފަރެސްމާތޮޑާ މެމްބަރު ފޯނު ނަންގަވައިގެން ވަކި އެއްޗެއް ވިދާޅުނުވެ ކޮމިޓިން ނުކުމެވަޑައިގަތީ. އަޅުގަނޑަކަށް އެނގިފައެއް ނެތް ކޮމިޓީ ދޫކުރައްވައި ވަޑައިގަތީކަމެއް ނޫނީ އެނބުރި ވަޑައިގަންނަވާ ގޮތަށް ވަޑައިގަތީ ކަމެއް. އެހެން ނަމަވެސް ފަރެސްމާތޮޑާ ދާއިރާގެ މެމްބަރު ކޮމިޓީގައި އިންނަވައިގެން މި ދެންނެވި ރިޕޯޓު ފައިނަލްކުރައްވައި ހުރިހާ ކަމެއް\nހަސަން ވިދާޅުވީ އެއީ ވަރަށް އަވަހަށް ނިންމަންޖެހޭ މަސައްކަތަކަށް ވާތީ އިދާރީ ބޭފުޅުން ތައްޔާރުކުރެއްވި ރިޕޯޓުގެ އެނެކްސްގައި ހިމަނަންޖެހޭ ނަންތައް ހިމެނުމަށް ފަހު ރިޕޯޓުގައި ސޮއިކޮށް ސަލާމަތީ ހިދުމަތްތަކާ ބެހޭ މައި ކޮމިޓީއަށް ހަމަ އެރޭ ރިޕޯޓު ފޮނުއްވި ކަމަށެވެ. ކޮމިޓީއެއްގެ އެއްވެސް ރިޕޯޓަކީ ކޮމިޓީގެ ހުރިހާ މެމްބަރުން ސޮއިކުރައްވާ އެއްޗެއް ނޫން ކަމަށާއި ރިޕޯޓުތަކުގައި ސޮއިކުރައްވާނީ މުގައްރިރުކަން އޭނާ ފާހަގަކުރެއްވިއެވެ.\nސިއްރު ކޮމިޓީތަކަށް ފަހު މީޑިއާގައި މި ވިދާޅުވަނީ ބައިވެރިވުމެއް ނެތް ކަމަށް، އެހާ ބޮޑަށް އޮޅޭ ގޮތަށް މިއީ އަޅުގަނޑު އެކަނި މާއެކަނި އިނދެގެން ހެދި ރިޕޯޓެއް ކަމަށް ފަހުވުމާ ގޮތަށް ވިދާޅުވަނީ، ކޮމިޓީ ސިއްރު ކުރުމަށްފަހު މި ތަނުން ނުކުމެވަޑައިގަތުމަށްފަހު ސިޔާސީ ފައިދާއަކަށް އެހާ ބޮޑަށް އޮޅޭ ގޮތަށް ވާހަކަފުޅު ދައްކަވާ ކަމަށް ވަންޏާ އެއީ މައްސަލައެއް،\nސަބް ކޮމިޓީގެ މަސައްކަތް ކުރިއަށް ދިޔައީ މަޖިލީހުގެ ގަވާއިދުގެ ދަށުން ކަމަށް ރޭގެ ކޮމިޓީގައި ފަހުން މެމްބަރު ހުސައިން މުހައްމަދު ވިދާޅުވިއެވެ. މެންބަރު ހުސައިން ފާހަގަ ކުރެއްވީ ސަބް ކޮމިޓީގެ މަސައްކަތަކީ ކޮމިޓީގެ މެންބަރުންގެ ކޯރަމް ހަވަގެން ކުރާ މަސައްކަތްތައް ނިންމައި މައި ކޮމިޓީއަށް ގެންނަ މަސައްކަތްތަކެއް ކަމަށެވެ. އެ ހިސާބުން ސަބް ކޮމިޓީގެ ދައުރު ނިމުނީއެވެ.\nބުދަ ދުވަހު ހެނދުނު އޮތް ބައްދަލުވުމުގައި މައި ކޮމިޓީން ނިންމީ ސަބް ކޮމިޓީގެ ރިޕޯޓުގައި އިތުރު ރެކޮމެންޑޭޝަންތަކެއް ހިމެނުމަށެވެ. އަދި އެ ބައިތައް ހިމެނުމަށްފަހު މައި ކޮމިޓީން މިހާރު ވަނީ ރިޕޯޓު ފާސްކޮށް އާންމުކޮށްފައެވެ.\nމައި ކޮމިޓީގެ ރިޕޯޓު ފާސްކުރި އިރު، ކޮމިޓީގެ ރިޔާސަތުގައި އިންނެވީ އެ ކޮމިޓީގެ ނައިބު މުގައްރިރު ފަރެސްމާތޮޑާ ދާއިރާގެ މެމްބަރު ހުސައިން މުހައްމަދު ލަތީފެވެ. އަދި އެ ރިޕޯޓު ފާސްކުރަން އިދިކޮޅު ޕީއެންސީއަށް ނިސްބަތްވާ މަޑުއްވަރީ ދާއިރާގެ މެމްބަރު އާދަމް ޝަރީފް ވަނީ ވޯޓުވެސް ދެއްވައިފައެވެ.\n241 ކޮމިޓީ ޑރ. އަފްރާޝީމް ރާއްޖެ ރައްޔިތުންގެ މަޖިލިސް ސިޔާސީ


Bank of China in Lanka ah 300 million dollaruge loan eh dheyn...\nދުނިޔެ - ޗައިނާ - ސްރީލަންކާ\nބޭންކް އޮފް ޗައިނާއިން ލަންކާއަށް 300 މިލިއަން ޑޮލަރުގެ ލޯނެއް ދޭން ހުށައަޅައިފި\nއެ ގައުމުގެ ފިނޭންސް މިނިސްޓްރީގެ ސްޓޭޓް މިނިސްޓަރު އެރަން ވިކްރަމަރަތްނެ ވިދާޅުވީ ލަންކާއިން މި ހުށައެޅުމާއި ދޭތޭރޭ ވިސްނަމުންދާ ކަމަށް\nކ. މާލެ 16 ޖެނުއަރީ 2019 | ބުދަ 20:39 2,603\nޗައިނާގެ އެހީގައި ހަދާ ކޮލޮމްބޯ ޕޯޓް ސިޓީ ކައިރިން މީހަކު ދުވެފައި ދަނީ - ސަން\nޗައިނާގެ އެއްމެ ބޮޑު އެއް ބޭންކް ކަމުގައިވާ ބޭންކް އޮފް ޗައިނާ އިން، ލަންކާގެ ސަރުކާރަށް 300 މިލިއަން ޑޮލަރުގެ ލޯނެއް ހުށައަޅައިފިއެވެ.\nލަންކާގެ ސަރުކާރަށް މި ހުށައެޅުން އައިސްފައި މި ވަނީ، ސިޔާސީ މަސްރަހު ހަލަބޮލިވުމާ ގުޅިގެން އެ ގައުމުގެ އިގްތިސާދީ ހާލަތު ވަރަށް ބޮޑަށް ދަށަށް ގޮސްފައި ވަނިކޮށެވެ. ބޭންކް އޮފް ޗައިނާ އިން ވަނީ މި ހުށައެޅުމުގައިވާ އަދަދު 1 ބިލިއަން ޑޮލަރަށް ބޭނުންވެއްޖެ ހާލަތެއްގައި ބޮޑުކުރުގެ ފުުރުސަތު ވެސް ހުށައެޅުމުގައި ހިމަނާފައެވެ.\nރޮއިޓާރޒްއާ ވާހަކަދައްކަވަމުން އެ ގައުމުގެ ފިނޭންސް މިނިސްޓްރީގެ ސްޓޭޓް މިނިސްޓަރު އެރަން ވިކްރަމަރަތުނެ ވިދާޅުވީ ލަންކާ އިން މި ހުށައެޅުމާ ދޭތޭރޭ ވިސްނަމުންދާ ކަމަށެވެ. އަދި އިންޑިއާއާ އެކު ވެފައިވާ ފައިސާ ބަދަލުކުރުމުގެ އެއްބަސްވުމުގައިވާ އަދަދު 400 މިލިއަން ޑޮލަރުން 1 ބިލިއަން ޑޮލަރަށް ބޮޑު ކުރުމުގެ މަސައްކަތް ކުރަމުންދާ ކަމަށް ވެސް ވިކްރަމަރަތުނެ ވިދާޅުވިއެވެ.\nވިކްރަމަރަތުނެ ވިދާޅުވީ ސަރުކާރުގެ ކޮމިޓީއަކުން މި ލޯނުގެ ކަންކަން ދިރާސާ ކުރުމަށް ފަހު، ލޯނުގެ ޝަރުތުތަކާއި ބެހޭ ގޮތުން މަޝްވަރާ ކުރައްވާނެ ކަމަށެވެ. އަދި މި ލޯނުގެ "ސިޔާސީ އަގު" ވަރަށް ބޮޑުވާނެ ކަމަށް ވެސް އޭނާ ވިދާޅުވިއެވެ.\nލަންކާގެ ކްރެޑިޓް ރޭޓިންގް ދަށްކުރުމާ ގުޅިގެން، އެ ގައުމަށް ދަރަނި ހޯދުމުގައި ބޮޑެތި ދަތިތަކަކާ ކުރިމަތިލާން ޖެހިފައިވާ ކަމަށް ވެސް ވިދާޅުވިއެވެ. އެ ގައުމުން މި އަހަރުގެ ފުރަތަމަ ތިން މަހުގެ ތެރޭގައި އެކަނި ވެސް 2.6 ބިލިއަން ޑޮލަރު އެކި ފަރާތްތަކަށް ދައްކަން ޖެހެއެވެ. އަދި މުޅި ޖުމުލަ 5.9 ބިލިއަން ޑޮލަރުގެ ދަރަނި އެ ގައުމުގެ ސަރުކާރުން މި އަހަރުގެ ތެރޭގައި ދައްކަން ޖެހެއެވެ.\nލަންކާއަށް އިންވެސްޓް ކުރާ ފަރާތްތަކުން ކުރާ އިތުބާރު ގެއްލެން މެދުވެރިވީ މިދިޔަ އަހަރުގެ އޮކްޓޫބަރު މަހުގެ ތެރޭގައި، ބޮޑުވަޒީރުގެ މަގާމުގައި ހުންނެވި ރަނިލް ވިކްރަމަސިންހަ މަގާމުން ވަކިކުރުމަށް އެ ގައުމުގެ ރައީސް މައިތިރިޕާލަ ސިރިސޭނާ ނިންމެވުމާއި ގުޅިގެންނެވެ. އަދި އެ މަގާމަށް ކުރީގެ ރައީސް މަހިންދަ ރާޖަޕަކްސަ އައްޔަނު ކުރުމަށް ފަހު ސިރިސޭނާ ވަނީ، އެ ގައުމުގެ ގާނޫނޫހަދާ މަޖިލިސް އުވާލާފައެވެ.\nނަމަވެސް އެ ގައުމުގެ ސުޕްރީމް ކޯޓުން ގާނޫނުހަދާ މަޖިލިސް އުވާލަން ނިންމި ނިންމުން ބާތިލުކުރުމާ ގުޅިގެން، ސިރިސޭނާ ވަނީ ޑިސެމްބަރު މަހުގެ ތެރޭގައި އަލުން ބޮޑު ވަޒީރުގެ މަގާމަށް ވިކްރަމަސިންހަ އައްޔަނުކޮށްފައެވެ.\nލަންކާގެ ޖުމްލަ ދަރަނީގެ ތެރެއިން ހަތަރު ބައިކުޅަ އެއްބަޔަކީ، ޗައިނާއަށް ދަރާފައިވާ ފައިސާއެވެ. ލަންކާގައި ބަނދަރުތަކާއި މަގުތަކާއި އުމްރާނީ ތަރައްގީގެ އިތުރު މަޝްރޫއުތައް ހިންގުމަށް ޗައިނާއިން ވަނީ އެ ގައުމަށް 8 ބިލިއަން ޑޮލަރު ދީފައެވެ.


Pakistange High Commissioner Naib Raees ge arihah ihuthiraamuge ziyaaratheh kuravvaifi | Jazeera\tޕާކިސްތާނުގެ ހައި ކޮމިޝަނަރު ނައިބް ރައީސްގެ އަރިހަށް އިހުތިރާމްގެ ޒިޔާރަތެއް ކުރައްވައިފި - Jazeera\nޕާކިސްތާނުގެ ހައި ކޮމިޝަނަރު ނައިބް ރައީސްގެ އަރިހަށް އިހުތިރާމްގެ ޒިޔާރަތެއް ކުރައްވައިފި\nސާއިފް ޝިޔާދު September 8, 2020 76 views0\nޕާކިސްތާނުން ދިވެހިރާއްޖެއަށް ކަނޑައަޅުއްވި އައު ހައި ކޮމިޝަނަރު ހިޒް އެކްސެލެންސީ ވައިސް އެޑްމިރަލް (ރިޓަޔަރޑް) އަތާރް މުޚްތާރް ރައީސުލްޖުމްހޫރިއްޔާގެ ނައިބް ފައިސަލް ނަސީމްގެ އަރިހަށް އިހުތިރާމްގެ ޒިޔާރަތެއް ކުރައްވައިފިއެވެ.\nމިއަދު ހެނދުނު ރައީސް އޮފީހުގައި ބޭއްވި މި ބައްދަލުކުރެއްވުމުގައި ނައިބް ރައީސް ވަނީ ހައި ކޮމިޝަނަރުގެ މަގާމަށް އަތާރް މުޙްތާރު އައްޔަނުކުރެއްވުމާއި ގުޅިގެން އެމަނިކުފާނަށް މަރުހަބާ ދަންނަވާފައެވެ. ރާއްޖެއާ ޕާކިސްތާނާ ދެމެދު ވިޔަފާރީގެ ގޮތުން ގުޅުން ބަދަހިކުރުމާއި ގުޅޭގޮތުން މި ބައްދަލުވުމުގައި ވަނީ މަޝްވަރާ ކުރައްވާފައެވެ. ހަމައެހެންމެ ސިއްހަތާއި ކުޅިވަރުގެ ދާއިރާގެ އިތުރުން އިތުރު އެެހެން ދާއިރާތަކުން ވެސް ދެގައުމުގެ މެދުގައި ގުޅުން ބަދަހިކުރުމާއި ގުޅޭ ގޮތުން ދެ ބޭފުޅުން ވަނީ މަޝްވަރާ ކުރައްވާފައެވެ.\nހައި ކޮމިޝަނަރު ވަނީ ޕާކިސްތާނުގެ ބޮޑުވަޒީރު އިމްރާން ޚާންގެ ހެޔޮއެދުންތައް ނައިބް ރައީސްއަށް އަރިސްކުރައްވާފައެވެ. މީގެއިތުރުން ނައިބް ރައީސް ވަނީ ކޮވިޑް 19 ކޮންޓްރޯލްކުރުމަށް ޕާކިސްތާނުގެ ސަރުކާރުން އަޅުއްވާފައިވާ ހަރުދަނާ ފިޔަވަޅުތަކަށް ތައުރީފް ކުރައްވާފައެވެ. އަދި މި ދަނޑިވަޅުގައި ވެސް ޕާކިސްތާނުގައި ކިޔަވަމުންދާ ދިވެހި ދަރިވަރުންނަށް އެގައުމުގެ ސަރުކާރުން ދެއްވަމުން ގެންދަވާ އަހަންމިއްޔަތު ކަމަށް ނައިބް ރައީސް ވަނީ ޝުކުރު އަދާކުރައްވާފައެވެ.\nމި ބައްދަލުކުރެއްވުން ނިންމަވާލައްވަމުން ދެ ބޭފުޅުން ވެސް ވަނީ ދެގައުމުގެ ގުޅުން އިތުރަށް ވަރުގަދަ ކުރުމަށް މަސައްކަތްކުރައްވާނެ ކަމުގެ ޔަގީންކަން އަރުއްވާފައެވެ.\nޕާކިސްތާނުގެ ހައި ކޮމިޝަނަރު އެމަނިކުފާނުގެ މަގާމުގެ ފަތްކޮޅު ރައީސް އިބްރާހިމް މުހައްމަދު ސޯލިހަށް އަރުއްވާފައިވަނީ މިދިޔަ އޮގަސްޓް މަހުގެ 31 ވަނަ ދުވަހުއެވެ.


BREAKING: IGMH Ge Doctor Akaai Naruhakah Covid Jehijje | Hathaavees\nއައިޖީއެމްއެޗުގެ ޑޮކްޓަރަކާއި ނަރުހަކަށް ކޮވިޑް ޖެހިއްޖެ\nއައިޖީއެމްއެޗުގެ މުވައްޒަފުންތަކެއް --\nއައިޖީއެމްއެޗުގައި މަސައްކަތް ކުރާ ޑޮކްޓަރަކާއި ނަރުހަކު ކޮވިޑް-19 އަށް ޕޮޒިޓިވްވެއްޖެއެވެ.\nނޭޝަނަލް އިމަޖެންސީ އޮޕަރޭޗަން ސެންޓަރުން މިއަދު ދަރުބާރުގޭގައި ބޭއްވި ނޫސްވެރިންގެ ބައްދަލުވުމުގައި ވާހަކަދައްކަވަމުން އައިޖީއެމްއެޗުގެ މެޑިކަލް ޑިރެކްޓަރު ޑރ. އަލީ ނަޒީމް ވިދާޅުވީ ކޮވިޑް19 އަށް ޕޮޒިޓިވްވި ޑޮކްޓަރާއި ނަރުހަށް އެ ބަލި ޖެހުނީ ހޮސްޕިޓަލުގައި މަސައްކަތް ކުރަމުން ދަނިކޮށް ނޫން ކަމަށެވެ. އެކަމުގެ އިތުރު ތަފްސީލެއް ހާމައެއް ނުކުރައްވައެވެ. ނަމަވެސް ވިދާޅުވީ މި ހާލަތުގައި ބަލީގެ ނުރައްކާތެރިކަން އެންމެ ބޮޑީ ފްރަންޓުލައިންގައި މަސައްކަތް ކުރާ ސިއްހީ ހިދުމަތްތެރިންނަށް ކަމަށެވެ.\nމާބަނޑު މީހަކަށް ކޮވިޑް19 ޖެހުމުގެ ކޭސް އާއި ގުޅިގެން މިހާތަނަށް 16 ނަރުހަކު އައިސޮލޭޓު ވުމަށް އަންގާފައިވާ ކަމަށާއި އެގޮތަށް އެންގީ ޓެކްނިކަލް އެޑްވައިޒަރީ ގްރޫޕު (ޓެގް) އަދި ހެލްތު ޕްރޮޓެކްޝަން އެޖެންސީ (އެޗްޕީއޭ)ގެ ލަފާގެ މަތިން ކަމަށް ނަޒީމް ވިދާޅުވިއެވެ. އޭނާ ވިދާޅުވީ އެއްފަހަރާ ގިނަ އަދަދެއްގެ ނަރުހުންތަކެއް އައިސޮލޭޝަނަށް ދިއުމަކީ ލިބިގެން ދިޔަ ވަރަށް ބޮޑު ގެއްލުމެއް ކަމަށެވެ. އަދި މިވަގުތު އެއްވެސް ނަރުހަކު [އައިސޮލޭޝަނަށް ގޮސްފައިވާ] ޕޮޒިޓިވްވެފައިވާ ނުވާ ކަމަށް ނަޒީމް ވިދާޅުވިއެވެ.\nރާއްޖެއިން ޑޮކްޓަރަކާއި ނަރުހަކުވެސް ކޮވިޑް19 އަށް ޕޮޒިޓިވްވިއިރު ފަސް ފުލުހުންނާއި 20 ސިފައިންގެ މީހަކު ވެސް ވަނީ މި ބައްޔަށް ޕޮޒިޓިވްވެފައެވެ. މި ހުރިހާ ފަރާތްތަކަކީ ވެސް ކޮވިޑް19 އާއި ގުޅިގެން އެންމެ ކުރީ ސަފުގައި ހަރަކާތްތެރިވަމުން އަންނަ ފަރާތްތަކެވެ.


ޢަލަޤު ސޫރަތުގެ ތަފްސީރު5– DhiSalafiyyah\nޢަލަޤު ސޫރަތުގެ ތަފްސީރު 5\n09/06/2016 ތަފްސީރު, ޤުރުއާނާއި އޭގެ ޢިލްމުތައްއައްޝައިޚް ޢިމްރާން މުޙައްމަދު ޢަލީ\nﷲ ތަޢާލާ ވަޙީކުރައްވާފައިވަނީ އެއިލާހު އިންސާނާ ޚަލްޤުކުރެއްވީ ގަނޑުލޭކޮޅެއްގެ ޛަރީޢާއިންކަމުގައެވެ. ދެން އެއަށްފަހު އިންސާނާ އެހެންގޮތްތަކަށް ބަދަލުވެގެންދެއެވެ. އަދި އެހެން އާޔަތެއްގައި ވަޙީކުރައްވާފައިވަނީ އޭނާ ޚަލްޤުކުރައްވާފައިވަނީ މަށިންކަމުގައެވެ. އަދި އެހެން އާޔަތެއްގައި ވަޙީކުރައްވާފައިވަނީ މުށިތަކެއްފަދަ ހިކިމަށިން ޚަލްޤުކުރައްވާފައިވާކަމެވެ. އަދި އެހެން އާޔަތެއްގައިވަނީ ގަދަޔަށް އޮހޮރެގެންދާ ފެނަކުންނެވެ. އަދި އެހެން އާޔަތެއްގައިވަނީ ދެރަވެގެންވާ ފެނަކުންކަމަށެވެ. މިއީ ފުށުއެރުމެއް ހެއްޔެވެ؟\nޖަވާބު: މިކަމުގައި ފުށުއެރުމެއް ނެތެވެ. އަދި ﷲ ގެ ކަލާމްފުޅުގައި ފުށުއެރުމެއް އޮތުމަކީ ވާނޭ ކަމެއް ނޫނެވެ. އަދި ރަސޫލާ صلى الله عليه وسلّم ގެ އަރިހުން ޞައްޙަކޮށް ޘާބިތުވެފައިވާ ހަދީޘްތަކުގައިވެސް ފުށުއެރުމެއް ނޯންނާނެއެވެ.\nފަހެ ﷲ ތަޢާލާ ވަޙީކުރެއްވިއެވެ.\n﴿ أَفَلَا يَتَدَبَّرُونَ الْقُرْآنَ ۚ وَلَوْ كَانَ مِنْ عِندِ غَيْرِ اللَّـهِ لَوَجَدُوا فِيهِ اخْتِلَافًا كَثِيرًا ﴾ [النساء: 82]\nމާނައީ: “ފަހެ، ޤުރުއާނާމެދު އެއުރެން ވިސްނައި ފިކުރު ނުކުރަނީހެއްޔެވެ؟ އެ ޤުރުއާނަކީ، ﷲ ނޫން އެހެން ފަރާތަކުން އައި އެއްޗެއް ކަމުގައިވީނަމަ، ގިނަވެގެންވާ ތަފާތުތައް އެއިން އެއުރެންނަށް ފެނުނީހެވެ.”\nނަމަވެސް ﷲ ތަޢާލާ އިންސާނާގެ ފެށުން އައިގޮތް އެކި ގޮތްގޮތަށް ބަޔާންކުރައްވައެވެ. އެހެނީ އެންމެ ފުރަތަމަ އިންސާނާ ޚަލްޤުކުރެއްވުނީ ވެލީންނެވެ. ދެން އެއަށް ފެން އެޅުމުން އެވީ މަށްޓަށެވެ. ދެން މުއްދަތަކަށްފަހު އެވީ ކިސަޑުން އުފެދިފައިވާ މަށްޓަށެވެ. ދެން އެއަށްފަހުވީ މުށިތަކެއްފަދަ ހިކި މަށްޓަށެވެ. އެބަހީ: އޭގައި ޖެހުމުން މުށިން ގޮވާފަދަ އަޑު (ސެރަމިކް އެއްޗެތިން ގޮވާފަދަ އަޑު) އިވޭނެއެވެ. ދެން އެއަށްފަހު މަހާ ކައްޓާ ލެއާ އަދި ނާރުތައް ޚަލްޤުކުރެއްވިއެވެ. މިއީ އާދަމުގެފާނު ޚަލްޤުކުރެއްވުނު ގޮތެވެ. އެކަލޭގެފާނުގެ ދަރިފަސްކޮޅު ޚަލްޤުކުރެއްވެނީ އެންމެ ފުރަތަމަ މަނިތިއްކަކުންނެވެ. އެއީ ދެރަވެގެންވާ ފެނެވެ. އަދި ގަދަޔަށް އޮހޮރެގެންދާ ފެނަކީ އެއީއެވެ.\nއެ މަނިތިކި ރަޙިމުގައިވާނީ ސާޅީސް ދުވަހަށެވެ. ދެން ސާޅީސްވުމުން މަޑުމަޑުން ގަނޑު ލޭކޮޅަކަށްވެއެވެ. ދެން އެއަށްފަހު މަޑުމަޑުން ބޮޑުވެ، ހަރުވެއެވެ. އަށްޑިހަދުވަސްވުމުން އެވަނީ މަސްކޮޅަކަށެވެ. އެއަށް مُضْغَة ކިޔަނީ އެއީ އަނގައަށްލާފައި ހަވާލެވޭ ވަރުގެ ބޮޑު މިނުގެ މަސްކޮޅަކަށްވާތީއެވެ. ދެން އެގޮތުގައި އިތުރު ސާޅީސް ދުވަސް އޮންނާނެއެވެ. އޭރުން އެވީ ޖުމްލަ ސަތޭކަވިއްސެވެ. މަހުން ގުނާނަމަ އެވީ ހަތަރު މަހެވެ. ހަތަރުމަސްވުމުން ރަޙިމުތަކާ ޙަވާލުވެވަޑައިގެން ހުންނަ މަލާއިތާ ފޮނުއްވައެވެ. ފަހެ އެބޭކަލަކު ވަޑައިގެން ފުރާނަ އަޅުއްވައެވެ. އަދި ﷲ ގެ އިޛުނަފުޅާއެކު ހަށިގަނޑުގެ ތެރެއަށް ފުރާނަވަދެގެންދެއެވެ. ފުރާނަ ޚަލްޤުކުރައްވާފައިވާ ގޮތާ އޭގެ ޙަޤީޤަތާއި އެ އުފެދިފައިވާ މާއްދާ އަޅުގަނޑުމެންނަކަށް ނޭނގޭނެއެވެ.\nހަށިގަނޑާމެދު ދަންނައެވެ. ފަހެ، އޭގެ އަޞްލަކީ ވެއްޔެވެ. ދެން އަންހެނުންގެ ރަޙިމުގެ ތެރޭގައި އުފެދިގެން އަންނަނީ މަނިތިއްކެއްގެ ސަބަބުންނެވެ. ނަމަވެސް ފުރާނަ އެފެދިފައިވާ މާއްދާ އަޅުގަނޑުމެންނަކަށް ނޭނގޭނެއެވެ. އެއިލާހު ވަޙީކުރެއްވިއެވެ.\n﴿ وَيَسْأَلُونَكَ عَنِ الرُّوحِ ۖ قُلِ الرُّوحُ مِنْ أَمْرِ رَبِّي وَمَا أُوتِيتُم مِّنَ الْعِلْمِ إِلَّا قَلِيلًا ﴾ [الإسراء: 85]\nމާނައީ: “ފުރާނައިގެ ވާހަކައިން އެއުރެން ކަލޭގެފާނާ ސުވާލުކުރެތެވެ. ކަލޭގެފާނު ވިދާޅުވާށެވެ! ފުރާނައަކީ (ހަމައެކަނި) ތިމަންކަލޭގެފާނުގެ ވެރިރައްބުގެ ދެނެވޮޑިގަތުމުގެ ތެރެއިންވާ އެއްޗެކެވެ. އަދި ތިޔަބައިމީހުންނަށް (އެބަހީ: އިންސާނުންނަށް) ޢިލްމުގެ ތެރެއިން ވަރަށްކުޑަ މިންވަރެއް މެނުވީ ދެއްވައިފައެއް ނުވެއެވެ.”\nފަހެ، މަލާއިކަތާ ބަނޑުގައިވާ ކުއްޖާއަށް ފުރާނަ އެޅުއްވުމުން އެކުއްޖާ ޙަރަކާތްކުރަން ފަށައެވެ. އެހެނީ އޭނާ އެންމެ ފުރަތަމަ ބޮޑުވަމުން އައީ ގަސްފަދަ އެއްޗިސް ބޮޑުވަމުން އައިފަދައިން އިޙްސާސްތަކަކާ ނުލައެވެ. ފުރާނައެޅުއްވުމަށްފަހު އަދި ޙަރަކާތްކުރަން ފެށުމަށްފަހު އޭނާ ބެލެވޭނީ އާދަމުގެ ދަރީންގެ ތެރެއިންނެވެ. އެހެންކަމުން ހަތަރުމަސްފުރުމުގެ ކުރިން އެކުއްޖާ ބައިގެންގޮއްސިނަމަ ކޮންމެ ތަނެއްގައިވެސް ވަޅު ލެވިދާނެއެވެ. އަދި ހިނަވާ ކަފުންކޮށް ކަށުނަމާދުކުރަން ނުޖެހޭނެއެވެ. އަދި އެކުއްޖާ ޤިޔާމަތްދުވަހުން އަލުން ނުދިރުއްވޭނެއެވެ. އެހެނީ އެއީ އާދަމުގެ ދަރިއަކަށް ނުވާތީއެވެ.\nނަމަވެސް ހަތަރުމަސްފުރުމަށްފަހު ބައިގެންދާ ކުދިންނާމެދު ދަންނައެވެ. އެފަދަ ކުދިން ހިނަވާ ކަފުންކޮށް، އެކުދިންގެ މައްޗަށް ކަށުނަމާދު ކުރަން ޖެހޭނެއެވެ. އަދި އެކުދިން ވަޅުލާންޖެހޭނީ ޤަބުރުސްތާނެއްގައެވެ. އެހެނީ އެއީ އިންސާނެއްކަމުގައިވާތީއެވެ. އަދި އެކުދިންނަށް ނަންވެސް ކިޔަންވާނެއެވެ. ޤިޔާމަތްދުވަހުން އެކުދިންނާ މުޚާޠަބުކުރެވޭނީ އެނަމުންނެވެ. އަދި އެފަދަ ކުދިންގެ މަތިން ޢަޤީޤާ ކަތިލަންވާނެއެވެ. ނަމަވެސް ވިހެއުމަށްފަހު ހަތްދުވަސް ފުރިގެން އަޤީޤާ ކަތިލަން ބާރުއެޅިފައިވާ މިންވަރަށް އެފަދަ ކުދިންގެ މަތިން ކަތިލުމަށް އައިސްފައި ނުވެއެވެ.\nކޮންމެއަކަސް ބަނޑުގައި އޮންނަ ދަރިފުޅު އެކި މަރުޙަލާތައް ކަޑައްތުކޮށްފައި ފުރިހަމަ އިންސާނަކަށްވެއެވެ. ދެން އެއަށްފަހު ޢާންމުގޮތެއްގައި ނުވަމަސްވުމުން ﷲ ގެ އިޛުނައާއެކު ދުނިޔޭގެ އަލިކަމަށް ނުކުމެއެވެ.\nއިންސާނާގެ ހަތަރު ގޯއްޗެއްވާކަން މިފުރުޞަތުގައި ފާހަގަ ކޮށްލާނަމެވެ.\nފުރަތަމަ ގޯތި: އޭނާގެ މަންމަގެ ބަނޑުގައިވުން.\nދެވަނަ ގޯތި: ދުނިޔޭގައިވުން.\nތިންވަނަ ގޯތި: ބަރުޒަޚުގައިވުން.\nހަތަރުވަނަ ގޯތި: ސުވަރުގޭގައި ނުވަތަ ނަރަކާގައިވުން. އެއީ ފަހު ގޯއްޗެވެ.


Southampton Balikoh Liverpool Alun3Vana Ah - Vaguthu\nސައުތްހެމްޓަން ބަލިކޮށް ލިވަޕޫލް އަލުން ތިންވަނަ އަށް\n2-0 އިން ސައުތްހެމްޓަން ބަލިކޮށް ޕްރިމިއަރ ލީގުގެ ތިންވަނަ އަށް ލިވަޕޫލް އަލުން އަރައިފިއެވެ.\nރޭގެ މޮޅާ އެކު ލީގުގެ ތިންވަނައިގައި ލިވަޕޫލް އޮތީ 54 ޕޮއިންޓާ އެކުއެވެ. ދެވަނައިގައި 56 ޕޮއިންޓާ އެކު މެންޗެސްޓަރ ޔުނައިޓެޑް އޮތްއިރު އެއްވަނައިގައި 72 ޕޮއިންޓާ އެކު އޮތީ މެންޗެސްޓަރ ސިޓީއެވެ. ލިވަޕޫލް އަތުން ރޭ ބަލިވި ސައުތްހެމްޓަން އޮތީ 26 ޕޮއިންޓާ އެކު ލީގުގެ 18 ވަނައިގައެވެ.\nސައުތްހެމްޓަންގެ ދަނޑުގައި ރޭ ކުޅުނު މި މެޗުގެ ހަވަނަ މިނެޓްގައި ރޮބާޓޯ ފަމީނޯ ވަނީ ލިވަޕޫލް އަށް ލީޑު ނަގާދީފައެވެ. ފަމީނޯގެ މި ގޯލަށްފަހު ސައުތްހެމްޓަން އިން ލިވަޕޫލްގެ ގޯލަށް ދެ ހަމަލާ އެއް ފޮނުވާލި ނަމަވެސް އެ ދެ ހަމަލާ ވެސް ލިވަޕޫލްގެ ކީޕަރު ކަރިއުސް ވަނީ ދިފާއުކޮށްފައެވެ.\nއެއް ގޯލުގެ ލީޑަކާ އެކު ލިވަޕޫލް އިން ފުރަތަމަ ހާފް ނިންމާލުމާ ގާތަށް ގޮސްފައިވަނިކޮށް މެޗުގެ 42 ވަނަ މިނެޓްގައި މުހައްމަދު ސަލާހު ވަނީ އެޓީމުގެ ދެވަނަ ގޯލު ކާމިޔާބުކޮށްދީފައެވެ. މިއީ މި ސީޒަނުގައި ސަލާހު ކާމިޔާބުކުރި 29 ވަނަ ގޯލުކަން ފާހަގަކޮށްލެވެއެވެ.\nމެޗުގެ ދެވަނަ ހާފްގައި ގޯލެއް ފެނިގެން ގޮސްފައި ނުވި ނަމަވެސް މި ހާފުގައި ވެސް ލިވަޕޫލް އިން ވަނީ ސައުތްހެމްޓަންގެ ގޯލަށް ނުރައްކާ ކޮށްފައެވެ.\nރޭގެ މެޗަށްފަހު ލިވަޕޫލްގެ ކޯޗު ޔާގަން ކްލޮޕް ބުނީ މި މެޗުގައި ހުރިހާ ކަމެއް ލިވަޕޫލް އަށް ދިޔައީ އެންމެ ރަނގަޅަށް ނޫން ކަމަށާއި ނަމަވެސް ގޯލުތައް ޓީމުން ކާމިޔާބުކޮށްފައިވަނީ މެޗުގެ މުހިއްމު ވަގުތު ތަކުގައި ކަމަށެވެ.\n"އަހަރުމެންގެ އަމާޒަކީ ލީގުގެ ގަދަ ހަތަރެއް. އެކަން ކުރުމަށް އަހަރުމެން ބޭނުންވޭ ޕޮއިންޓުތައް. އެހެންވީމަ ކޮންމެ ހަފްތާއެއްގައި ވެސް ކުޅޭ މެޗަކީ މުހިއްމު މެޗެއް. ލީގުގަ އަދިވެސް ބާކީ އެބަހުރި މެޗުތަކެއް. މިގޮތުގައި ކުރިއަށް ދެވޭތޯ އަހަރުމެން ބަލާނަން" ކްލޮޕް ބުންޏެވެ.\nލީގުގައި ލިވަޕޫލް އިން ދެން ބައްދަލުކުރާނީ ވެސްޓްހަމް ޔުނައިޓެޑާއެވެ.


Star Wars: Rogue One ah 290 million dollar ge feshumeh\nރޯގް ވަން އަށް 290 މިލިއަން ޑޮލަރުގެ ފެށުމެއް\n"ސްޓާ ވޯސް" ސިލްސިލާގެ އާ ފިލްމު "ރޯގް ވަން" މިދިޔަ ހުކުރު ދުވަހު އުތުރު އެމެރިކާ އާއި ދުނިޔޭގެ އެކި ކަންކޮޅުތަކުގައި ޕްރިމިއާކޮށް ޝޯތައް ފަށާފައިވާއިރު ހަފުތާ ބަންދު ނިމުނުއިރު މި ފިލްމުގެ ބޮކްސް އޮފީސް ޖުމްލަ 290 މިލިއަން ޑޮލަރަށް އަރައިފި އެވެ.\nފިލްމުގެ 200 މިލިއަން ޑޮލަރުގެ ބަޖެޓު ގާތްގަނޑަކަށް ތިން ދުވަސް ތެރޭގައި ފަހަނަޅައި ދިޔަ ނަމަވެސް "ރޯގް ވަން" ގެ މި އަދަދަކުން ސްޓާ ވޯސް ސިލްސިލާގެ މިދިޔަ އަހަރުގެ ފިލްމު "ދަ ފޯސް އެވޭކެންސް" ގެ ރިކޯޑްތަކެއް މުގުރައެއް ނުލެވުނެވެ. އަދި ބޮކްސް އޮފީހުގެ ތަޖުރިބާކާރުން ލަފާކުރާ ގޮތުން ބޮކްސް އޮފީހުގައި "ދަ ފޯސް އެވޭކެންސް" ނަގާފައިވާ 2.1 ބިލިއަން ޑޮލަރުގެ އަދަދަށް ވެސް "ރޯގް ވަން" ވާސިލެއް ނުވާނެ އެވެ.\nނަމަވެސް ޔަގީނަށް ވެސް މި އަހަރުގެ ފިލްމުތަކަށް ބަލާއިރު "ރޯގް ވަން" އަށް 290 މިލިއަން ޑޮލަރުގެ ފެށުމެއް ލިބުމަކީ ރިކޯޑް އަދަދެެކެވެ. މި އަދަދަށް "ރޯގް ވަން" އަށް ބޮކްސް އޮފީހުގައި ލިބިފައިވަނީ އެމެރިކާ އާއި އެހެން ގައުމުތަކުގެ ބޮކްސް އޮފީސް ޖުމްލަ ވެސް އެއްކޮށްގެންނެވެ.\nއުތުރު އެމެރިކާ އިން އެކަނި ފިލްމަށް ލިބިފައި ވަނީ މިހާތަނަށް 155 މިލިއަން ޑޮލަރެވެ. ޑައިރެކްޓަރު ޖޭޖޭ އަބްރަމްސް "ދަ ފޯސް އެވޭކެންސް" އަށް އޭގެ ފުރަތަމަ ހަފުތާ ބަންދުގައި އުތުރު އެމެރިކާ އިން އެކަނި ވެސް 248 މިލިއަން ޑޮލަރު ލިބުނެވެ.\n"ސްޓާ ވޯސް" ގެ ފިލްމުތަކުން ބޮކްސް އޮފީސް ރިކޯޑްތައް މުގުރަމުން ދިޔަ ނަމަވެސް 2009 ވަނަ އަހަރު ޖޭމްސް ކެމަރަންގެ "އެވަޓާ" އިން ގާއިމުކުރި އެންމެ ވިޔަފާރި ރަނގަޅު ފިލްމުގެ ރިކޯޑް އަދިވެސް އޮތީ އެގޮތުގަ އެވެ. އެ ފިލްމަށް ބޮކްސް އޮފީހުގައި 2.8 މިލިއަން ޑޮލަރު ލިބިފައިވާއިރު މި ލިސްޓުގެ ދެ ވަނާގައި އޮތީ ކެމަރަންގެ "ޓައިޓޭނިކް" އެވެ. އެއީ 2.2 ބިލިއަން ޑޮލަރާ އެކުގަ އެވެ.\nބޮކްސް އޮފީހުގައި އެންމެ ކާމިޔާބު ފިލްމުގެ ލިސްޓްގެ ތިން ވަނާގައި އޮތީ "ދަ ފޯސް އެވޭކެންސް" އެވެ.\nސްޓާ ވޯސްގެ ކުރީގެ ފިލްމުތަކުގެ ސްޕިން އޮފްއެއްގެ ގޮތުގައި އުފައްދާފައިވާ "ރޯގް ވަން" ގެ ޑައިރެކްޓަރަކީ އިނގިރޭސި ވިލާތުގެ ހުނަރުވެރިއެއް ކަމުގައިވާ ގެރެތު އެޑްވަޑްސް އެވެ. އޭނާ އަކީ މިފަހުން ބެލުންތެރިންގެ މެދުގައި މަގްބޫލުކަން ހޯދި "ގޮޑްޒިލާ" ގެ ވެސް ޑައިރެކްޓަރެވެ.\n"ރޯގް ވަން" ގެ ތަރިންނަކީ ފެލިސިޓީ ޖޯންސް އާއި ޑިއޭގޯ ލޫނާ އަދި ރިޒް އަހުމަދުގެ އިތުރުން ފޮރެސްޓް ވިޓެކާ އެވެ.\nސްޓާ ވޯސްގެ މި ފިލްމަށް ފަހު މި ސިލްސިލާގެ އާ ފިލްމެއް އަންނަ އަހަރުގެ ޑިސެމްބަރު މަހު ވެސް ނެރޭނެ އެވެ. އެ ފިލްމު ޑައިރެކްޓްކުރާނީ 2012 ވަނަ އަހަރުގެ މަޝްހޫރު ފިލްމު، "ލޫޕާ" ގެ ޑައިރެކްޓަރު ރަޔަން ޖޯންސަން އެވެ.


ޑުޕަރ ފިފްޓީން މަޅި ފުޓްސަލް ޗެލެންޖުގެ މީޑިއާ ޕާރޓްނަރަކަށް”ދެން” – Dhen.mv\nޢާލިމް އަބްދުއްލަތީފް January 10, 2021 - 4:38 pm\nރާއްޖޭގައި ފުޅާ ދާއިރާއެއްގައި ޖާޒީގެ ވިޔަފާރިކުރަމުން އަންނަ މަޅި މޯލްޑިވްސް އިން އިސްނަގައިގެން މަސްއޮޑި ސްޕޯޓްސް ކުލަބާއި ކުޑަ ހެންވެއިރު ޔުނައިޓެޑާ ގުޅިގެން ބާއްވާ "ޑުޕަރ ފިފްޓީން މަޅި ފުޓްސަލް ޗެލެންޖް 2021"ގެ މީޑިއާ ޕާރޓްނަރެއްގެ ގޮތުގައި "ދެން އެމްވީ" ހަމަ ޖައްސައިފިއެވެ.\nމި މުބާރާތުގެ މީޑިއާ ޕާރޓްނަރުންގެ ގޮތުގައި "ދެން"ގެ އިތުރުން އެހެން ބައެއް މީޑިއާތައް ވެސް ވަނީ ހަމަޖައްސާފައެވެ. އޭގެ ތެރޭގައި "ވަގުތު"، "ފަހުމިނެޓް" އަދި "މޯލްޑިވްސް ފުޓްސަލް ޕްލޭޔާރސް" ހިމެނެއެވެ.\nބިގްމޭން ގެ ޑުޕަރ ފިފްޓީން ޕިއްޒާއިން މުބާރާތުގެ ޓައިޓަލް ސްޕޮންސަރކޮށްފައިވާ އިރު، މުބާރާތުގައި ބައިވެރިވުމަށް 32 ޓީމަކަށް ވަނީ ފުރުސަތު ދީފައެވެ. އާންމުކޮށް ހުޅުވާލައިގެން މުބާރާތުގައި ބައިވެރިވުމުގެ ފުރުސަތު ދީފައިވާއިރު މި މުބާރާތުގައި ރާއްޖޭގެ މަޝްހޫރު ކުލަބްތަކުން ވަނީ ބައިވެރިވެފައެވެ.\nމުބާރާތުގައި ޓީމުތައް ބައިވެރިވެ ނިމިފައިވާއިރު މުބާރާތް ފެށުމަށް ހަމަޖެހިފައިވަނީ، 20 ޖެނުއަރީ 2021 ވާ ބުދަ ދުވަހުގެ ރޭގައެވެ. މުބާރާތުގައި 32 ޓީމު ވާދަކުރާއިރު މުބާރާތް ކުރިޔަށް ދާނީ 8 ގުރޫޕަކަށް ބަހާލައިގެންނެވެ. ކޮންމެ ގުރޫޕަކުން އެންމެ ގިނަ ޕޮއިންޓު ހޯދާ ދެ ޓީމެއް ރައުންޑް އޮފް ސިކްސްޓީނަށް ކޮލިފައިވާނެއެވެ. މުބާރާތުގެ ފައިނަލް މެޗް ކުޅުމަށް ހަމަޖެހިފައިވަނީ 02 ފެބްރުއަރީ 2021 ގައެވެ.\nމި މުބާރާތުގައި ރާއްޖޭގެ މަޝްހޫރު ފުޓްސަލް ތަރިންތަކެއް ކުޅޭނެއެވެ. އެގޮތުން، ރާއްޖޭގެ ފުޓްސަލް ކިންގުން ގޮތުގައި ފާހަގަކޮށްލެވޭ . ހުސައިން ޝަރީފު (އޮންލީ)، އަޙްމަދު އަޔާޒު (އަޔާ)، އަލީ ހާފިޒު (ހާއްޕެ) މި މުބާރާތުގައި ކުޅެއެވެ. މީގެ އިތުރުން ފުޓްސަލް ތަރިން ގޮތުގައި ފާހަގަކޮށްލެވޭ، މުބީން (މުއްކި)، ހުޒެއިފަތު (ހުޒޭ)، ޝިފާއު (ރޮނާ)، ލިޔާހު، ޝާކާގެ އިތުރުން، އަސްވަދު (ގަބޭ)، ސިނާގެ އިތުރުންވެސް ގިނަ ކުޅުންތެރިންތަކެއް މި މުބާރާތުގައި ފެނިގެންދާނެއެވެ.\nމި މުބާރާތުގެ ޗެމްޕިއަން ޓީމަށް 25000 ރުފިޔާ ހުށަހަޅާފައިވާއިރު، ރަނަރސް އަޕް ޓީމަށް 8000 ރުފިޔާވަނީ ހުށަހަޅާފައެވެ.\nމި މުބާރާތުގެ ޓައިޓަލް ސްޕޮންސަރ އަކީ ބިގްމޭންގެ ޑުޕަރ ފިފްޓީން އެވެ. މުބާރާތް ސްޕޮންސަރ ކުރުމުގެ ފުރުސަތު ވަނީ ހުޅުވާލާފައެވެ. އެގޮތުން ސްޕޮންސަރކުރުމަށް ބޭނުންވާ ފަރާތްތަކުން 7770630 އަށް ގުޅައިގެން ކުރިޔަށް ގެންދިޔުމަށް މަޅި މޯލްޑިވްސްއިން އެދެއެވެ.\nމަޅި ފުޓްސަލް ޗެލެންޖް ޑުޕަރ ފިފްޓީން


އަނިޔާވި ކުއްޖާއާ މެދު ސަލާހް ކަންކުރި ގޮތުން ދޮންބައްޕަ އަންތަރީސްވެއްޖެ\nއެއީ މިދިޔަ ހޮނިހިރުދުވަހެވެ. ލިވަޕޫލްގެ ކުޑަކުޑަ ސަޕޯޓަރަކު އޭނާގެ އެންމެ މަގްބޫލު ކުޅުންތެރިޔާ ކަމުގައިވާ މުޙައްމަދު ސަލާޙް ފެނޭތޯ ކުރި މަސައްކަތުގެ ނަތީޖާއަކަށްވީ އޭނާގެ ނޭފަތް ފެޅި ލޭ އައުމެވެ. އެހެންނަމަވެސް އެކުއްޖާއަށް އެކަމުގައި ލިބުނު ވޭނާއި ކެކުޅުން ހަނދާން ނައްތުވާލައި އުފާވެރިކަން ގެނުވީ ސަލާހް އެކުއްޖާގައިގައި ބައްދާލައި ފޮޓޯއަކަށް ހުއްޓިލުމުންނެވެ.\n11 އަހަރުގެ ލުއިސް ފައުލަރ މަގުމަތީ ހޮޅިދަނޑިއެއްގައި ޖެހި ނޭފަތް ފަޅައިގެން ދިޔައީ ސަލާހު ކާރުގައި އަންނަތަން ފެނިގެން އޭނާއަށް އަތްހޫރާ ސަލާމްކުރުމަށް ކާރުގެ އެއްފަރާތުން ދުވެފައި ދަނިކޮށެވެ. އެވަގުތު އޭނާއާއެކު އޭނާގެ ކޮއްކޮ އިސާކުވެސް ދުވެފައި ދިޔައެވެ. ލުއިސް ވެއްޓި އަނިޔާވިތަން ފެނުމާއެކު ސަލާހް ކާރު އަނބުރާލާފައި އެކުދިންގެ ގާތަށް އައިސް މަޑުކޮށް ކާރުން ފައިބައި އެކުދިންނާއެކު ފޮޓޯނަގައި އެކުދިންގެ ހިތްހަމަޖައްސައިދިނެވެ.\n“އަހަރެމެން އެމްބިއުލަންސަށް ގުޅަން ތިއްބާ ފެނުނީ މޯ (މުޙައްމަދު ޞަލާހް) އަށް އެމަންޒަރު ފެނިގެން ކާރު އަނބުރާލާފައި އެކުދިން އޯކޭތޯ ބަލަން އެދެކުދިންގެ ގާތަށް އައިތަން ” ލުއިސްގެ ދޮން ބައްޕަ ޖޯއީ ކޫޕަރ ސްކައިނިއުސް އަށް ކިޔައިދިނެވެ.\n” އޭނާ ކާރުން ފޭބިތަން ފެނިގެން އެދެކުދިން އުފަލުން ހަޅޭއްލަވަމުންދިޔަ. އިސާކު ހީވީ އުފަލުންގޮސް މޮޔަވިހެން އަދި ގޮސް ބައްދާލި. މޯ އުޅުނުގޮތުން ހީވީ އެއީ އޭނާގެ ސަބަބަބުން ވީކަމެއްހެން. އޭނާ ވަރަށް ރަނގަޅު. އެހެންމީހުންނަށް ވަރަށް އަޅާލާ، ވަރަށް އޯގާތެރި. މޯ އަކީ ޙަޤީޤީ މާނައިގައި ޖެންޓްލްމަން އެއް.” ޖޯއީ ބުންޏެވެ.\nޖޯއި ވަނީ މިކަމާއި ގުޅިގެން ޓްވިޓަރ ގައި މިކަން ހިއްސާކޮށް ސަލާހަށް ވަރަށް ބޮޑަށް ޝުކުރު އަދާކޮށްފައެވެ.\nމޮޅަކާއެކު އިންގްލެންޑުގެ އަމާޒު ރަޝިޔާ އަށް ކަރިއަސް މަތިން ހަނދާން ނައްތާލަން ލިވަޕޫލުން އެލިސަން ގެންގޮސްފި ޑިބްރޭނާ ތިން މަސްދުވަހަށް ކުޅުމާ ދުރަށް


Vietnam in anhen team kolhah 16 landu\nވިއެޓްނާމުން އަންހެން ޓީމު ކޮޅަށް 16 ލަނޑު\n23 ސެޕްޓެމްބަރ 2021 - 23:47:04\nގައުމީ އަންހެން ޓީމުކޮޅަށް ވިއެޓްނާމުގެ އަންހެން ޓީމުން 16 ލަނޑު ޖަހައިފިއެވެ. އޭޝިއަން ކަޕް ކޮލިފައިންގައި ވިއެޓްނާމުން ރާއްޖެ ކޮޅަށް 16 ލަނޑު ޖެހީ ބުރާސްފަތި ދުވަހުގެ ރޭ ތަޖަކިސްތާނުގައި ކުޅުނު މެޗުގައެވެ.\nމިއީ އަންނަ އަހަރު އިންޑިޔާގައި އޮންނަ އޭޝިއަން ކަޕް އަންހެނުންގެ މުބާރާތުގެ ކޮލިފައިންގައި ރާއްޖޭން ކުޅުނު ފުރަތަމަ މެޗެވެ. ދެން ބާކީ އޮތީ އަންނަ ހަފުތާގައި ތަޖަކިސްތާނާ ދެކޮޅަށް ކުޅޭ މެޗެވެ. ރާއްޖެއާ ތަޖަކިސްތާނު އަދި ވިއެޓްނާމް ހިމެނޭ ގްރޫޕުގައި ކުރިން އަފްޣާނިސްތާނުވެސް ހިމެނުނު ނަމަވެސް އެ ޓީމުވަނީ މުބާރާތުން ވަކިވެފައެވެ.\nއަންހެން ޓީމުކޮޅަށް ސޯޅަ ލަނޑު ޖެހިއިރު، އެ ޓީމުންވަނީ މި މެޗުތަކަށް ތައްޔާރުވުމަށް ޔޫއޭއީގައި ކޭމްޕުކޮށް އެގައުމުގައި ދެ މެޗެއްވެސް ކުޅެފައެވެ. އެހެންނަމަވެސް އަންހެން ޓީމު ކޮލިފައިންއަށް ދިޔައިރު ޓީމުގައި ކޯޗެއްވެސް ނެތެވެ. ވަގުތީ ގޮތުން ޓީމާ ހަވާލުވެގެން ތަޖަކިސްތާނަށް ދިޔައީ އެފްއޭއެމްގެ ޓެކްނިކަލް ޑައިރެކްޓަރެވެ. ދެން ޓީމުގައި ހިމެނުނު ކޯޗިން ސްޓާފުންނަކީ ފުޓްބޯޅަ ކުޅުނު ނަމަވެސް ކޯޗިންގެ މާ ބޮޑު ތަޖުރިބާއެއް ނެތް މީހުންނެވެ.


ވަޒީފާގެ ފުރުސަތު - މަސައްކަތު (ހުޅުދޫ އަވަށު އޮފީސް)\nހުޅުދޫ އަވަށު އޮފީސް\nއުމުރުން 65 އަހަރު ވެފައިވާ މީހަކު ކަމުގައި ނުވުން.\nމަޤާމަށް އެދި ހުށަހަޅަންޖެހޭ ތަކެތި ހުށަހަޅާނީ 2020 ޖޫން 08 ގެ ކުރިން، ހުޅުދޫ އަވަށު އޮފީހަށެވެ. އިޢުލާނުގެ ސުންގަޑި ހަމަވުމުގެ ކުރިން ސަރުކާރުން އަލަށް ބަންދު ދުވަހެއް ކަނޑައަޅައިފިނަމަ، އެ ކަނޑައަޅާ ދުވަހުގެ އަދަދަށް ވަޒީފާއަށް އެދި ހުށަހަޅާ ފޯމް ބަލައިގަނެވޭނެއެވެ.\nމި މަޤާމަށް މީހަކު ހޮވުމަށް ބޭއްވޭ އިންޓަވިއު އޮންނާނީ 2020 ޖޫން 11 އާއި 2020 ޖޫން 18 އާ ދެމެދު، ހުޅުދޫ އަވަށު އޮފީހުގައެވެ. މި ވަޒީފާއަށް ކުރިމަތިލާ ފަރާތްތަކުން، އެ ތާރީޚުތަކުގައި އިންޓަވިއުއަށް ހާޒިރުވުމަށް ތައްޔާރުވެގެން ތިބުން އެދެމެވެ.\nމި އިޢުލާނާ ގުޅިގެން މަޢުލޫމާތު ސާފުކުރުމަށް ގުޅާނީ 6894782 ނަންބަރު ފޯނާއެވެ.\n04 ޝައްވާލް 1441\nސުންގަޑި: 08 ޖޫން 2020 1400


Dharivarunnah Hijree Thaareekh ves Jahan Bundheysheve | #Dhiislam\nދަރިވަރުންނަށް ހިޖްރީ ތާރީޚް ޖަހަންވެސް ބުނެދޭށެވެ.\n5 months ago |3comments| September 23, 2017\nހިޖްރީ ތާރީޚް ޖަހަންފެށުނީ ރަސޫލުޞައްލަﷲ މައްކާއިން މަދީނާއަށް ހިޖްރަކުރެއްވި މުނާޞަބަތާ ގުޅުވައިގެން އެތާރީޚުން ފެށިގެންނެވެ. އެއީ އުމަރު ގެފާނުގެ ޚިލާފަތުގައެވެ. ހިޖްރީ ކަލަންޑަރަކީ ހަނދުގެ ދަޢުރުވުމަށް ބަލައިގެން ފަރުމާކޮށްފައިވާ ކަލަންޑަރަކެވެ.\nޙިޖްރީ ކަލަންޑަރުގައިވަނީ 12 މަހެވެ. އެއީ މުޙައްރަމް، ޞަފަރް، ރަބީޢުލް އައްވަލް، ރަބީޢުލް އާޚިރު، ޖުމާދަލް އޫލާ، ޖުމާދަލް އާޚިރު، ރަޖަބު، ޝަޢުބާން، ރަމަޟާން، ޝައްވާލް، ޒުލް ޤައިދާ އަދި ޒުލް ޙިއްޖާ އެވެ. މިދެންނެވި ހިޖްރީ މަސްތަކުގެ ތެރެއިން ރަބީޢުލް-އާޚިރު މަހަށް ރަބީޢުލް-ޘާނީ އަދި ޖުމާދަލް-އާޚިރާ މަހަށް ޖުމާދަލް-ޘާނީ އޭވެސްކިޔައެވެ.\nހިޖްރީ ކަލަންޑަރުގެ މަސްތައް ގުނަން ފެށެނީ މުޙައްރަމް މަހުންނެވެ. އަދި ޚިޖްރީ އަހަރު ނިމެނީ ޒުލް-ޙިއްޖާ މަހުންނެވެ. މިމަހަކީ ދީނުގެ5ވަނަ ރުކުންކަމުގައިވާ ޙައްޖުގެ މަތިވެރި އަޅުކަން ވެވޭ މަހެވެ. މިހުރިހާ މަސްތަކުގެ ތެރެއިންވެސް މުސްލިމުން އެމަހަކަށްޓަކައި އިންތިޒާރުކުރާ މަހަކީ ބަރަކާތްތެރި ރަމްޟާން މަހެވެ. މާތްﷲ ވަނީ ރަމަޟާން މަހުގައި ކީރިތި ޤުރުއާން ބާވާލައްވާފައެވެ. އަދި އެމަހަކީ އެއްހާސް މަހުގެ އަޅުކަމުގެ ޘަވާބާއި ދަރުމަ އެކުލެވިގެންވާ ލައިލަތުލް-ޤަދްރި އެމަހެއްގައި ލައްވަވާފައިވާ މަހެވެ.\nނަމަވެސް ހިތާމަހުރިކަމަކީ ރާއްޖޭގެ މުސްލިމް ކިޔަވާކުދިންނަށް ހިޖްރީ ކަލަންޑަރުގެ މަސްތައް ލިޔެކިޔަން ނޭގޭކަމެވެ. މީގެ މައިގަނޑު ސަބަބަކީ ރާއްޖޭގެ ސުކޫލު މާހައުލުގައި ހިޖްރީ ތާރީޚް ބޭނުން ކުރެވޭލެއްމަދުކަމެވެ. އަޅުގަނޑު ހަނދާންވާގޮތުގައި ދިވެހި މާއްދަގައި “ރަސްމީ ސިޓީލިޔުން” ކިޔަވައިދޭ ފިލާވަޅުތަކުގައި މެނުވީ ދަރިވަރުންނަށް ހިޖްރީ ތާރީޚް ޖަހާކަށްނުޖެހެއެވެ. މިއީ މިއަދު އަޅުގަނޑުމެން ވިސްނާލަންވެއްޖެ ކަމެކެވެ.\nމުސްލިމު ކިޔަވާކުދިންގެ މަދަރުސީ ޙަޔާތް ނިމްމާފައި މޮޅެތި ފާސްތައްހިފައިގެން ނިކުންނަ ދަރިވަރުންނަސްވެސް ހިޖްރީ މަސްތައް ކިޔާލާ ލިޔެހަދާލަން ނޭގުމަކީ ލަދުގަންނަންޖެހޭވަރުގެ ކަމެކެވެ. މިކަމުގައި އިޚްމާލުވެފައިވަނީ ތަޢުލީމީ ބިނާތަކަކުން އެކަންޔެއްނޫނެވެ. މިކަމުގައި އެންމެ ބޮޑު އިޚްމާލެއްވެފައިވަނީ ހުދު ކުދިންގެ މައިންބަފައިންނެވެ. ކުއްޖާ އެންމެ ކުޑައިރު “އޭ.ބީ.ސި” އާއި “ހ.ށ” އަދި “އަލިފް.ބާ” ދަސްކޮށްދިން ފަދައިން ހިޖްރީ މަސްތައް ދަސްނުކޮށްދެވުމަކީ ކުދިންގެ މައިންބަފައިންގެ ވަރަށް ބޮޑު އިޚްމާލެކެވެ.\nކަންމިހެން އޮތްއިރު، މީލާދި ކަންޑަރު ނުވަތަ ނަޞްރާނިންގެ ކަލަންޑަރާ ބެހޭގޮތުން ކިޔަވާކުދިންނާއި ސުވާލެއްކުރާނެކަމެއްނެތެވެ. އަގައިގާ ސުވާލުގެ އެއްބުރި އޮއްވާ ޖަވާބުދޭނެއެވެ. މީލާދީ މަސްތައް ލިޔެކިޔެ އުޅުމަކީ އެކުދިންނަށް އެކުދިންގެ އަމިއްލަ ނަން ލިޔެކިޔެ އުޅުމަށްވުރެ މާ ފަސޭހަކަމެކެވެ.\nވިމާ ސުކޫލުތަކުން ކިޔަވާދޭ ކިޔަވާދިނުންތަކުގައި ހިޖްރީކަލަންޑަރު ކުދިންނަށް ކިޔަވައިދީ އޭގައިވާ މަސްތައް ލިޔެކިޔަން ދަސްކޮށްދޭންވެއްޖެއެވެ. ހުރިހާ މާއްދާއެއްގެ ފިލާވަޅުތަކުގައި މީލާދީ ތާރީޚް ޖަހަން މުދައްރިސުން އިރުޝާދުދެއްވާއިރު އިސްލާމީ ތާރީޚް ޖަހަންވެސް ބާރު އަޅާދިނުން މުޙިންމެވެ. ކިޔަވާކުދިންނަށް މިހިނގާ އަހަރަކީ 2017 ކަން އިނގޭއިރު 1438 ކަން އެނގޭނީ ކިތައްކުދިންނަށްބާވައެވެ.\nމިއަދު މުސްލިމުން ވަނީ އިސްލާމް ދީން ދޫކޮށް ޢައިރު މުސްލިމުންގެ އާދަކާދަ މުސްލިމު މުޖުތަމައުގައި އަށަގެނުވާފައި!\nއަޙްމަދު ނިޔާޒު ވިދާޅުވެފައި ވަނީ ވަރަށް ރަގަޅު ވާހަކައެކެވެ. ދަރިވަރުންނަށް ހިޖްރީ ތާރީޚް ޖަހަންވެސް ދަސްކޮށްދޭންވީއެވެ. ހަމަ އެގޮތަށް އިސްލާމީ ތާރީޚަށް ވެސް އެކުދިން އަހުލުވެރި ކުރުވަންވީއެވެ. އޭރުން އިރާދަކުރެއްވިއްޔާ ރާއްޖޭގައި ބޮޑެތިވަމުން އަންނަ ދިވެހިދަރިންގެ ކިބައިގައި އިސްލާމް ދީނުގެ ލޯބި އަށަގަތުން އެކަށީގެންވެއެވެ. ދިވެހިރާއްޖޭގައި ނެރޭ ނޫސްތަކުގެތެރެއިން ކިތައް ނޫހުގައި ހިޖްރީ ތާރީޚް ޖަހާތޯއެވެ. ހަމަގައިމުވެސް އޮންލައިން ނޫހަކުން ހިޖްރީ ތާރީޚް ފެނޭތޯ އެއްދުވަހު ގިނަ އިރުތަކެއް ވަންދެން އުޅެގެން ވެސް އަޅުގަޑަކަށް އެކަން ކާމިޔާބެއް ނުވިއެވެ. މިއީ ސައްތައިން ސައްތަ އިސްލާމީ މުޖްތަމައެއްގެ ހާލު ހުރި ގޮތެވެ.


Tourist endhu ge adhadhu 11% ithuruvehje\nޓޫރިސްޓް އެނދުގެ އަދަދު 11 ޕަސެންޓް އިތުރުވެއްޖެ\nޖުމްލަ 127 ރިސޯޓު އެބަހުރި\nގެސްޓްހައުސް 414 އަށް އިތުރުވި\nސަފާރީޔައް ވެސް ވަނީ އިތުރުވެފައި\nއަންނަ އަހަރު ހުޅުވަން ތައްޔާރުވާ ގއ. މާމުޓާ ރިސޯޓުގެ ކުރެހުމެއް- ފޮޓޯ: ބްލޮގްމޯލްޑިވްސް\nމި އަހަރުގެ މިހާތަނަށް ރާއްޖޭގައި ހިދުމަތްދޭ ޓޫރިސްޓު އެނދުގެ އަދަދު 11 ޕަސެންޓް އިތުރުވެއްޖެ އެވެ.\nޓޫރިޒަމް މިނިސްޓްރީގެ ތަފާސް ހިސާބުތައް ދައްކާ ގޮތުގައި މިދިޔަ އަހަރުގެ ޖެނުއަރީ މަހާއި މަޗު މަހުގެ ނިޔަލަށް ރާއްޖޭގައި ހުރީ 34،167 ޓޫރިސްޓުން އެނދެ އެވެ. ނަމަވެސް މި އަހަރުގެ މިހާތަނަށް އެނދުގެ އަދަދު ވަނީ 38،078 އަށް އިތުރުވެފަ އެވެ. މި އަދަދަކީ ގާތްގަނޑަކަށް 11 ޕަސެންޓުގެ އިތުރު ވުމެކެވެ.\nހިސާބުތައް ދައްކާ ގޮތުގައި ރާއްޖޭގެ 127 ރިސޯޓުގައި 27،478 އެނދު އެބަހުއްޓެވެ. އަދި ރާއްޖޭގެ 16 ހޮޓަލެއްގައި 1،610 އެނދު ހުރިއިރު، 414 ގެސްޓް ހައުސްއެއްގައި 6،311 އެނދު އެބަހުއްޓެވެ. މީގެ އިތުރުން 144 ސަފާރީގައި 2،610 އެނދުން ދަނީ ހިދުމަތް ދެމުންނެވެ.\nޓޫރިޒަމް ހިސާބުތައް ދައްކާ ގޮތުގައި މި އަހަރުގެ މިހާތަނަށް ރިސޯޓުތަކުގައި ޓޫރިސްޓުން ހޭދަކޮށްފައިވަނީ 1،842،779 ރެ އެވެ. މި އަދަދަކީ މިދިޔަ އަހަރުގެ މި މުއްދަތުގައި ޓޫރިސްޓުން ހޭދަކޮށްފައިވާ 1،829،779 ރެއާ އަޅާބަލާއިރު ނުވަ ޕަސެންޓް އިތުރު އަދަދެކެވެ. އަދި ޓޫރިޒަމް ހިދުމަތްދޭ ތަންތަނުގައި މި އަހަރުގެ މިހާތަނަށް ޓޫރިސްޓުން 2،014،371 ރޭ ހޭދަކޮށްފައިވެ އެވެ. ނަމަވެސް މިދިޔަ އަހަރު ހޭދަކޮށްފައިވަނީ 2،010،885 ރެ އެވެ. މި އަދަދަކީ ގާތްގަނޑަކަށް 0.2 ޕަސެންޓް އިތުރުވުމެކެވެ. ނަމަވެސް މި މުއްދަތުގައި ޓޫރިޒަމް އޮކިއުޕެންސީ ވަނި ދަށަށް ގޮސްފަ އެވެ. މިދިޔަ އަހަރު 70.9 ޕަސެންޓުގައި ހުރިއިރު، މި އަހަރު ވަނީ 60.7 ޕަސެންޓުގަ އެވެ. މި އަދަދަކީ 10.2 ޕަސެންޓް ދަށް އަދަދެކެވެ.\nޓޫރިސްޓު އެނދުގެ އަދަދު އިތުރުވެގެން ގޮސްފައިވާއިރު، ރިސޯޓު ތަރައްގީ ކުރުމަށް ސަރުކާރު ދަނީ ބޮޑެތި ލުއިތަކެއް ދެމުންނެވެ. މިދިޔަ އަހަރު ވެސް އާގިނަ ރިސޯޓުތަކެއް ވަނީ ހުޅުވާފަ އެވެ. ސަރުކާރުގެ އަމާޒަކީ މި ދަތުރުގައި 50 ރިސޯޓު ބާޒާރަށް ގެނައުމެވެ.


ޝައިތާން ސިފަ ބަދަލުކުރޭތަ؟ | ޙެޔޮބަސް\nHome އަޤީދާ ޝައިތާން ސިފަ ބަދަލުކުރޭތަ؟\nޝައިތާން ސިފަ ބަދަލުކުރޭތަ؟\nޝައިތާނާއަކީ ސިފަ ބަދަލުކުރާ ވާހަކައަކީ ދިވެހިންގެ ތެރޭގައި އާންމު ވާހަކައެކެވެ. އަދި ތަފާތު ޖިންނި ފިލްމުތަކުގައިވެސް މިފަދަ އެތައް މަންޒަރުތަކެއް އަންނަނީ ފެންނަމުންނެވެ. އެހެންނަމަވެސް އަޅުގަނޑުމެންނީ މުސްލިމުން ކަމަށް ވީ ހިނދު އަޅުގަނޑުމެން މިފަދަ ކަންކަމުގައި އިސްލާމްދީން އުނގެނިވަޑައިގެން ތިއްބެވި ފަރާތްތަކުގެ ބަސް ހޯދުމަކީ މުހިންމުކަމެކެވެ. ފަތިސް ހަނދުވަރާއި ޒަލްޒަލާއާއި އެހެންވެސް ބިރުވެރި ފިލްމުތަކަށް ބަލާ ފުއްދާލެވޭނެ ކަމެއް ނޫނެވެ. މިގޮތުން އަޅުގަނޑު ބަޔާން މިކޮށްލަނީ ޖިންނި ސިފަ ބަދަލުވުމާއި ބެހޭގޮތުން ޝައިހް ގުބާދު ސިހްރާއި ބެހޭގޮތުން ލިޔުއްވާފައިވާ ފޮތުގައިވާ ކުޑަ މައުލޫމާތުކޮޅެކެވެ.\nޝައިހް ގުބާދު ލިޔުއްވާފައިވެއެވެ. “ސިހުރުވެރިޔާއަށް މީސްތަކުން މަގުފުރަށްދާ ފިތުނަވެރި ކުރުވުމަށް މަގުފަހިކޮށްދެނީ ޝައިތާނާގެ ފަރާތުން ލިބޭ މަދަދާއި އެހީތެރިކަމެވެ.\nއެއީ ކިހިނެތްވާ ކަމެއްތޯއެވެ.؟ … ހަމަކަށަވަރުން ﷲ ތައަލާ، ޝައިތާނުން އުފެއްދެވީ އަލިފާނުންނެވެ. އެއުރެންގެ ތަބީޢަތުގައި އެއްސިފައިން އަނެއް ސިފައިން އަނެއްސިފައަށް ބަދަލުވުމުގެ ޤާބިލިއްޔަތު ލައްވާފައެވެ. އޭގެ މާނައަކީ ޖިންނީންގެ ތެރޭގައި ހިމެނޭ ޝައިތާނުންނަށް ބޭނުން ސިފަ ބަދަލުކުރެވޭނެ ކަމެވެ. ނަމަވެސް އިންސާނާއަށް ސިފަ ބަދަލުކުރުމުގެ ޤާބިލިއްޔަތުކަން ލިބިފައެއް ނުވެއެވެ. އިންސާނާއަށް ޝައިތާނާ ފެނުމުގެ ކުޅަދާނަކަން ލިބޭނީ އެބައިމީހުންގެ ޙިއްސުގެ ދާއިރާއަށް ގެނެވޭފަދަ އެއްޗަކަށް ނުވަތަ ސިފައަކަށް ޝައިތާނާ ސިފަ ބަދަލުވެއްޖެނަމައެވެ. އެހެންގޮތަކަށް ދަންނާވާނަމަ ޝައިތާނާ އޭގެ ޙަގީގީ ސޫރައިގައި ވަނިކޮށް ފެނުމުގެ ޤާބިލިއްޔަތު އެއްވެސް އިންސާނެއްގެ ފެނުމުގެ ޙިއްސަކަށް ލިބިގެނެއް ނުވެއެވެ. މިސާލަކަށް ޝައިތާނާ އިންސާނީ ސޫރައަށް ނުވަތަ ޙައިވާނެއްގެ ސިފަޔަށް ބަދަލުވެއްޖެނަމަ އަޅުގަނޑުމެންނަށް ޝައިތާނާ ފެނުމަކީ އެކަށީގެންވާ ކަމެކެވެ.\nޝައިތާނާ މާއްދީ ސޫރައަކަށް ސިފަ ބަދަލުކޮށްފިނަމަ އެބަދަލުކުރި ސިފައެއްގެ ޤާނޫނު އެނާގެ މައްޗައް ހުކުމްކުރެއެވެ. މިސާލަކަށް އިންސާނީ ސޫރައަށް ސިފަބަދަލުވެއްޖެނަމަ އެފަދަ ހާލަތެއްގައި ފިސްތޯލައިން އުންޑައެއް ދޫކޮށްލިޔަސް ހަމަވަގުތުން މަރުވާނެއެވެ. މިދެންނެވި ސަބަބަބަށްޓަކައި ވަރަށްކުޑަ ހިނދުކޮޅަކަށްޓަކައި މެނުވީ ޝައިތާނާ ސިފަ ބަދަލުކޮށްގެން ނޫޅެއެވެ. ލޯމައްޗަށް ފެނުމާއި އެކު ހަމަ އެވަގުތުކޮޅުގެ ތެރޭގައި ގެއްލިދެއެވެ. އެހެނީ އެފަދަ ސޫރައެއްގައި ވަނިކޮށް މީހަކަށް ފެނިއްޖެނަމަ ޤަތުލުކޮށްފާނެކަން އޭނާ ދަނެއެވެ.”\nކީރިތި ޤުރުއާނުގެ އާޔަތެއް އަދި ކީރިތި ރަސޫލާގެ އަރިހުން ސީރަތުފޮތުގައި ރިވާކުރެވޭ ހަދީޘެއްވެސް ޝައިޙް ގުބާދު ޝިހުރު ހާހޫރައިގެ ހަގީގަތް ބަޔާންކުރުމަށް އެކުލަވާލި ފޮތުގައިވެއެވެ، މާނައަކީ ” ރޭގައި ޖިންނީންގެ ތެރެއިން ހިމެނޭ ބާރުގަދަ ޢިފްރީތަކު ތިމަންކަލޭގެފާނުގެ ނަމާދު ބާތިލްކޮށްލުމަށް އެދިގެންއައެވެ. ދެން ﷲތަޢާލާ ތިމަންކަލޭގެފާނުގެ ބާރުގެ ދަށަށް އެސޮރު ލައްވައިފިއެވެ. އެހިނދު އެސޮރު ހިއްޕަވައިގެންފައި މިސްކިތުގެ ތަނބުތަކުގެ ތެރޭން ތަނބެއްގައި ބަނދެލުމަށް ހިތްޕުޅަށްއެރިއެވެ. އެއީ ތިޔަބައިމީހުން އެނެމެން ބެލުމަށްޓަކައެވެ. ނަމަވެސް ތިމަންކަލޭގެފާނު އަޙް ސުލައިމާނުގެ ފާނު ﷲއަށް ދެންނެވި( ހައްދަވާ ބޮޑުކުރެވި ރަސްކާލާކޮ! އަޅުގެ ފާފަ ފުއްސަވާންދޭވެ! އަދި އަޅުގެ ފަހުން އަންނަ އަންނަ އެއްވެސް މީހަކަށް ނުލިބޭނެ ރަސްކަމެއް އަޅަށް ދެއްވާންދޭވެ! ހަމަކަށަވަރުން އިބަ ރަސްކާލާންގެއީ ގިނަގިނައިން ދެއްވާ ރަސްކަލާންގެއެވެ.) މިދުޢާފުޅު ހަނދުމަވުމުން އެސޮރު ދެރަކޮށްލައްވާފައި އައިކޮޅަށް ފޮނުވާލެއްވީއެވެ.\nމި ލިޔުން އެކުލަފައިވަނީ ޝައިހް ގުބާދުގެ (ސިހުރު ހާހޫރައިގެ ޙަގީގަތް) މި ނަމުގައި ވާ ފޮތުންނެވެ. ފޮތުގެ އަސްލު އެކުލަވާލާފައިވަނީ 1990 ވަނަ އަހަރުއެވެ. އަދި ޝައިހްގެ މިފޮތަކީ މިސްރުގެ މަޝްހޫރު އިލްމްވެރިޔާ ފަޞީލަތުއް ޝައިހް މުޙައްމަދު މުތައްވަލީ އައްޝަޢުރާވީ ޢަރަބި ބަހުން ލިޔުއްވާފައިވާ ” އައްސިޙްރު ވަލް ޙަސަދު” ގެ ސިހްރާއި ބެހޭ ބައިގެ ތަރުޖަމާއެވެ.\nPrevious articleފޭސްބުކް ބޭނުންކުރާ ފަރާތްތަކުގެ ސަލާމަތަށްޓަކައި ވިސްނާލުން މުހިންމު ކަމެއް\nNext articleއަލްމަންޑް- ހުރިހާ އުމުރެއްގެ މީހުންނަށް ފައިދާ ހުރި އެއްޗެއް\nއައިޝަތު Apr 7, 2013 At 4:06 pm\nއަޤީދާ Apr 6, 2013


Faafun green taxah enme rufiyaa eh ves nulibey!\nހުޅުވައި ހިންގަމުން ގެންދާ ފިލިތެޔޮ ރިސޯޓް: މި އަތޮޅުން ގްރީން ޓެކުހަށް އެންމެ ރުފިޔާއެއްވެސް އަދި ނުލިބެ\nމި އަހަރު ފެށުނު ފަހުން ގްރީން ޓެކުހުގެ އާމްދަނީ ނުލިބި އޮތް ހަމައެކަނި އަތޮޅަކީ ފ. އަތޮޅެވެ.\nފިނޭންސް މިނިސްޓްރީގެ ގްރީން ފަންޑު ރިޕޯޓް ދައްކާ ގޮތުން ޓޫރިޒަމް ސިޔާއަތަށް އަންނަ ޓޫރިސްޓުންގެ އަތުން ނަގާ ގްރީން ޓެކުހުގެ ގޮތުގައި ރާއްޖޭގެ ކޮންމެ އަތޮޅަކުން ވެސް ކޮންމެ ވެސް އަދަދެއް ވަނީ ލިބިފަ އެވެ. ބައެއް އަތޮޅުތަކުން ހަމައެކަނި ގެސްޓްހައުސްތަކަށް އަންނަ ޓޫރިސްޓުންގެ އަތުން ގްރީން ޓެކްސް ލިބުނުއިރު ގިނަ އަތޮޅުތަކުގައި ލިބިފައި ހުރީ ރިސޯޓުތަކުންނެވެ. ނަމަވެސް ފ. އަތޮޅުން އެންމެ ރުފިޔާއެއް ވެސް މި ފަންޑަށް ލިބިފައެއް ނުވެ އެވެ.\nފ. އަތޮޅަކީ ރާއްޖޭގައި ޓޫރިސްޓު އެނދުތައް މަދު އެއް އަތޮޅެވެ. ނަމަވެސް މިހާރު ވެސް ފ. އަތޮޅުގައި ބައެއް ރިސޯޓު އަދި ގެސްޓްހައުސްތައް ދަނީ ހިންގަމުންނެވެ. މިހާރު ހިންގަމުން ގެންދާ އެއް ރިސޯޓަކީ މި ސަރުކާރުގައި ހިމެނޭ ބޭފުޅުންކޮޅެއްގެ ހިއްސާއެއް އޮންނަ ފ. ފިލިތެޔޮ ރިސޯޓެވެ. މީގެ އިތުރުން ބުކިން ޑޮޓްކޮމް ދައްކާ ގޮތުން ފ. މަގޫދޫގައި ގެސްޓްހައުސް ތަކެއް ވެސް ހިންގަމުންދެ އެވެ. އަދި ޓޫރިޒަމް މިނިސްޓްރީގެ ތަފާސް ހިސާބުތައް ދައްކާ ގޮތުގައި ނިލަދޫގައި ވެސް 14 ކޮޓަރީގެ ގެސްޓްހައުސްއެއް ހިންގަ އެވެ.\nތަފާސް ހިސާބުތައް ދައްކާ ގޮތުން މި އަހަރުގެ މިހާތަނަށް ގްރީން ޓެކުހުގެ ގޮތުގައި އެންމެ ބޮޑު އާމްދަނީއެއް ލިބިފައިވަނީ މާލެ އަތޮޅުންނެވެ. އެންމެ ގިނަ ޓޫރިޒަމް ޕްރޮޕަޓީ ހުރި މި އަތޮޅުން 32 މިލިއަން ރުފިޔާ ލިބިފައިވެ އެވެ. މީގެ ތެރޭގައި ހިމެނެނީ ގެސްޓްހައުސްތަކުން ލިބުނު 718,169.27ރ. އާއި ރިސޯޓްތަކުން ލިބުނު 31 މިލިއަން ރުފިޔާ އެވެ.\nގްރީން ޓެކްސް ނަގަން ފެށީ، ރާއްޖޭގެ ތިމާވެށި ހިމާޔަތް ކުރުމުގެ އެކި މަސައްކަތް ތަކަށް ފައިސާ ހޯދާށެވެ. މި ފަންޑަށް ޖަމާވި ފައިސާގެ އަދަދު މިހާތަނަށް ތިން ބިލިއަން ރުފިޔާއަށް ވުރެ އިތުރެވެ. ނަމަވެސް މި ފައިސާ ހޭދަ ކުރާނެ އެކަށީގެންވާ ސިޔާސަތެއް ނެތުމުން މިހާތަނަށް ކުނީގެ މައްސަލަ ހައްލު ކުރަން މި ފައިސާ ރަނގަަޅަށް ހޭދަ ކުރަމުން ގެންގޮސްފައެއް ނުވެ އެވެ.\nފިނޭންސް މިނިސްޓްރީ އިގްތިސޯދު ފ. އަތޮޅު + ގްރީން ޓެކްސް ތިމާވެށި


Mua Ah Dhoonukurey, Mifaharu Maskandan Azza! - Vaguthu\nމުއާއަށް ދޫނުކުރޭ، މިފަހަރު މަސްކަނޑަން އައްޒަ!\n9 މަސް ކުރިން ( އޮގަސްޓް 4, 2021 )\nރާއްޖޭގައި މަޝްހޫރުކަން ހޯދަމުން އަންނަ ތަރިންގެ ވާހަކަތައް އަބަދު ދައްކާތީ ހިތްހަމަނުޖެހޭނެ އެތައް ބަޔަކު ތިބޭނެއެވެ. އެއީ އެވާހަކަތައް މާ އާއްމުކޮށް މީގެ ކުރިން ދެކެވެމުންނުދަތީ ކަމުގައިވެދާނެއެވެ. އެކަމަކު ކޮންމެ ގައުމެއްގެވެސް މަޝްހޫރު ތަރިން ކުރާ ކަންކަމަކީ ދުނިޔޭގެ މީޑިއާތަކުން ސަމާލުކަން އަބަދުވެސް ހޯދަމުން އަންނަ ކަމެކެވެ. އަދި މީޑިއާތަކުގެ ފަލަ ސުރުޙީއަށް އަރައެވެ.\nމިފަހަރު އަނެއްކާވެސް މި ދައްކަނީ އަބަދުވެސް ރާއްޖޭގެ މީޑިއާތަކުގެ ސުރުހީތަކަށް އަރަމުންދާ މަޝްހޫރު ތަރިއެއްގެ ވާހަކައެކެވެ. މިއީ ބަތަލާ މަރިޔަމް އައްޒަގެ ވާހަކައެވެ.\nއޭނަ މިވަގުތު ހުރީ ފިރިމީހާ، އަބްދުﷲ މުއާޒްގެ އުފަން ރަށް ކަމުގައިވާ ނ. ވެލިދޫގައެެވެ. ސްކޫލް ބަންދަށް ލިބުނު ބޮޑު ޗުއްޓީގައި މާލޭގައި ވަގުތުތަކެއް ހޭދަކުރުމަށްފަހު އައްޒަ އާއި އޭނާގެ ދަރިފުޅު އީތަން އެރަށް ގޮސް ހޭދަކުރަމުންދާ އުފާވެރި ވަގުތުތަކުގެ އެތައްް ފޮޓޯއެއް މީސް މީޑިއާގައި އާއްމު ކުރަމުންދާއިރު، މިފަހަރު އައްޒަ އާއްމު ކުރި ފޮޓޯތަކަކީ ތަފާތު ފޮޓޯތަކެވެ.\nއެ ފޮޓޯތަކުގެ ކެޕްޝަންގައި ލިޔެފައި ވަނީ ވަރަށް މާނަ ފުން ބަސްކޮޅެކެވެ. "ހަގީގީ ދިރިއުޅުމެއްގެ އަސްލު މާނަ" މިހެންނެވެ.\nއެ ފޮޓޯތަކުން ފެނިގެން ދަނީ އައްޒަ ފިރިމީހާ މުއާޒް އާއި އަދިވެސް އިތުރު މީހަކާއެކު މަސްކަނޑަން އިށީންދެގެން އިންނަ ތަނެވެ. މިއީ ވަރަށް މަދުން ނޫނީ ނުފެންނާނެ ފޮޓޯތަކެކެވެ.\nއިއްޔެ މުއާވެސް އެފަދަ ފޮޓޯއެއް އާއްމު ކުރިއެވެ. އިއްޔެ މުއާ އާއްމު ކުރި ފޮޓޯގެ ކެޕްޝަންގައި ލިޔެފައި ވަނީ އެއީ އޭނާގެ ބައްޕަ އޭނާއަށް ދަސްކޮށްދިން ކަމެއް ކަމަށެވެ.\nއެހެންކަމުން މީގެން މި ދައްކައިދެނީ މުއާއަށް އައްޒަވެސް ދޫނުކުރާ ކަމެވެ. އައްޒައަށްވެސް މިފަދަ ކަންކަން ކުރަން އެނގޭ ކަމެވެ.\nމަޝްހޫރު ތަރިންގެ މިފަދަ ފޮޓޯތަކަށް އާއްމުންގެ ސަމާލުކަން ލިބިގެންދާއިރު، މިއަދު އައްޒަ އާއްމު ކުރި މި ފޮޓޯތަކަށް 1200 އަށްވުރެ ގިނަ ލައިކް ލިބިފައި ވެއެވެ. އަދި އެ ފޮޓޯތަކަށް ގިނަބަޔަކު ކޮމެންޓްވެސް ކޮށްފައި ވެއެވެ.\nތަރިން ކުރާ މިފަދަ ކަންކަމަކީ ދެއްކުންތެރިކަމުގެ ނިޔަތުގައި ކުރާ ކަންކަން ކަމަށް ބުނާ މީހުންވެސް މަދެއް ނޫނެވެ. ދެއްކުންތެރިކަމުގެ ނިޔަތުގައި މިފަަދަ ކަމެއް ކުރިކަމުގައިވިޔަސް، ދިވެހި މަޝްހޫރު ބައެއް ތަރިންނަކީ މިފަދަ ކަންކަން ދަންނަ މީހުންކަން ފާހަގަކޮށްލަން ޖެހެއެވެ.\nއައްޒަ ފޮލޯ ކުރާ މީހުންގެ އަދަދު ލައްކައަކަށް، ގިވްއަވޭއަކަށް އައިފޯނެއް\nއޮގަސްޓް 4, 2021 18:37\nމިކަން ދުނިޔޭގެ ސަމާލުކަމަށް ނާދޭތަ\nއޮގަސްޓް 4, 2021 18:42\nރަނގަޅަށް ބަލާލައިފިއްޔާ މިމީހުންނަކީ އަތުންފައިން އެއްވެސް މަސައްކަތެއްކު ރާ ބަޔަކަށްނުވާނެ\nއޮގަސްޓް 4, 2021 18:48\nތިމީހުން މަޝްހޫރުވެގެން ތިއުޅެނީ ރާއްޖރތެރޭގައި.\nމާލެތެރެއިން ތިއިން މީހެއްގެ އޮޓޯގްރާފެއް ހޯދަން ދުވާނެ މީހަކުވެސް ނުވޭ.\nއޮގަސްޓް 4, 2021 20:02\nކަލޭމެން ނޫސް ވެރިންނާވެސް ސުވާލު ކުރެވޭނެ ދުވަހެއް އަންނާނެ... އެދުވަހުން ކަލޭމެންނާ ސުވާލު ކުރަނީ މައްށޫރު މީހުނެއް ނޫން...\nއޮގަސްޓް 5, 2021 10:09\nރިލެކްސް ބްރޯ އިޓްސް ޖަސްޓް މުނިފޫހިފިލުވުން\nޑރ. މުޙައްމަދު ޢިޔާޒް އަބްދުއްލަތީފް\nއޮގަސްޓް 4, 2021 20:36\nއޮގަސްޓް 4, 2021 20:38\nއައްޒަ ދެކެ ވަރަށް ލޯބިވޭ!\nއޮގަސްޓް 4, 2021 20:41\nމަސްކަޑަން ކަމަށް ދެއްކިގެން ފޮޓޯ ނަގާފަ މީޑިއާ ތަކަށް ލެވިދާނެ ! އެކަމު އެއީ އެކަން ކުރަން އެގޭ ކަމުގެ ހެއްކެއް ނޫން ! ޕައިލެޓެއްގެ ހެދުން އަޅާއިގެން ފޮޓޯ ނެގިއަސް ޕައިލެޓަކަށް ނުވާނެ ! ތިއީ މަޝްހޫރުވާން ޖައްސާ " ސްޓަންޓް " !\nއޮގަސްޓް 4, 2021 21:27\nމީދެން ކިހާބޮޑު މުސީބާތެއް...\nމައި ދައްތަ ބޭ\nއޮގަސްޓް 4, 2021 21:37\nމި2މީހުން މާދަމާ ރިހާކުރު ކައްކާނެ ވާހަކަ ލީކްވެއްޖެ!\nއޮގަސްޓް 4, 2021 21:54\nމަސް ޗަސް ކޮއްލާފައެއްނު ތިއޮތީ އައްޒާ!!!\nއޮގަސްޓް 4, 2021 22:17\nމިކިޔަނީ މީހެއްތަ ނޫނީ ދެމީހެއްގެ ޑައި ރީތަ؟؟؟ ހާދަ ފޫއްސޭ...ދެން މީހުންގެ ސަމާލުކަން ހޯދަން އުޅުނަސް ބޮޑުވަ ރު...ކޮންމެ ދުހުކު ޖޫހުގެ ސު ރުހީއަށް ފޮޓޯޖަހައިގެން...ބޯހަލާކު ..ރީތިނަނޫނާ އެއް ނަމަވެސް ތާހި ރު...\nއޮގަސްޓް 4, 2021 22:44\nމަސްކަނޑާ ވީޑިއޯ ކޮޅެއް ލިނަމަ ގަބޫލު ކުރަން ޖެހުނީސް\nއޮގަސްޓް 4, 2021 22:54\nކޮންމެ ދުވަހަކު މި ދެމީހުންގެ ވާހަކަ...ފައިސާ ކޮޅެއް ދީގެން ކުރާ އިސްތިހާރެއްތަ\nއޮގަސްޓް 5, 2021 14:41\nޔަޕް! ތިބުނީ ހެޔޮކޮށް.. އެހެންނޫނީ މިވަަރަށް ފޫގަޅާފަ ނުލިޔާނެ\nއޮގަސްޓް 4, 2021 23:27\nޢައްޒައަށް މަހުގަ ހިފަހައްޓަން ވ ަރަށް ރަގަޅަށް އެނޭ\nއޮގަސްޓް 5, 2021 08:50\nމާދަމާ ދޯންޏެއްގައި މަސްބާނާ ދޮއްޓެއްހިފާގެން ފޮޓޯއެއް ލާފަ " އައްޒަ އާއި މުއާ 2މީހުން ދޮށީގެ މަސްވެރިކަމުގަ" ހެޑްލައިން ޖަހާލާފަން ފެނޭ\nއޮގަސްޓް 5, 2021 10:55\nއޮގަސްޓް 5, 2021 11:36\nއަޗޭ..ތީ ވެލިދޫގަ މަޝްހޫރުބައެއް ނޫން. އެއްވެސް ބަޔަކު ނޫޅެ ތި މީހުން ހޯދާކަށް.އ\nމަވެސް މަހެއް ކަނޑަން އިން ފޮޓޯއެއް ވަގުތު ނޫހަށް ފޮނުވާލަންވީ ދޯ.


Paris hamala ah fahu fenmathivi suvaaluthakah javaab dheyn baaruthakah nukereyne!\nޕެރިސް ހަމަލާއަށްފަހު ފެންމަތިވި ސުވާލުތަކަށް ޖަވާބުދޭން ބާރުތަކަށް ނުކެރޭނެ!\nޕެރިސް ހަމަލާގައި ހިތާމައިގައި ބައިވެރިވާ ބަޔަކު އުއްބަތިތަކެއް ދިއްލަނީ --\nހައްދު ފަހަނަ އަޅާފައިވާ ހަނގުރާމަވެރި ޖަމާއަތެއް ކަމަށްވާ އަލް ޝަބާބުން މިއަހަރު ކުރީކޮޅު ކެންޔާގެ ޔުނިވަސިޓީއަކަށް ވަދެ ބަޑިން ހަމަލަދީ 147 މީހުން މަރާލިއެވެ. އެވާހަކަ އަޑުއިވިފައި ނެތުން ގާތެވެ. ހަމަ މި ޖަމާއަތުން ޝޮޕިން މޯލަކަށް ހަމަލަދީ 67 މީހުން މަރާލިއެވެ. އެވާހަކަ އަޑުއިވިފައި ނުވާނެކަން ގާތްގަނޑަކަށް ޔަގީނެވެ.\nޕެރިސް ހަމަލާއަށްފަހު ކުއްލިއަކަށް އެތައް މިލިއަން ބަޔަކު "ކުރިން މުހިންމު ނުވި" ހަމަލާތަކުގެ ވާހަކަ ދައްކަން ފަށައިފިއެވެ. ހާއްސަކޮށް ސޯޝަލް މީޑިއާގައެވެ. ދުނިޔޭގެ އެންމެ ވަރުގަދަ މީޑިއާ ސްޓޭޝަންތަކާއި ބާރުގަދަ ގައުމުތަކުގެ ލީޑަރުން އިންސާނުންގެ ފުރާނަ އަގުކުރާއިރު ގެންގުޅޭ ތިލަފަތް މުޅިން ގޯސް ކަމަށް ވަރަށް ގިނަ ބަޔަކަށް ގަބޫލު ކުރެވިއްޖެއެވެ. ޕެރިސް ހަމަލާއާ ގުޅިގެން ފެންކަޅިވި ވެރިން އޭގެ ކުރިން ނަސްލުތައް ނައްތާލުމަށް ބޮޑެތި ޖަރީމާތައް ހިންގި ދުވަސް ދުވަހު ގޮލްފު ކުޅުއްވަން ތިއްބެވިތަން ފެނި މީހުންތަކުގެ ބޮލުގައި ޖަހާލައިފިއެވެ.\nބީބީސީ ބުނާ ގޮތުގައި ކެންޔާ ޔުނިވަސިޓީއަށް ދިން ހަމަލާގެ ހަބަރު ދެދުވަސްތެރޭ 10 މިލިއަން މީހުން ކިޔައިފިއެވެ. މިއީ އެ ހާދިސާ ހިނގި އިރު އެ ހަބަރު ކީ މީހުންގެ ހަތަރު ގުނައެވެ. މިހާ ގިނަ ބަޔަކު މި ހަބަރު ކީ ޕެރިސް ހަމަލާގެ ފަހުންނެވެ. އެ ހަބަރަށް ކްލިކް ކުރި ގިނަ މީހުން އައީ ސޯޝަލް މީޑިޔާ ތެރޭންނެވެ. މި ހަބަރު ޝެއާ ކުރި ގިނަ މީހުންގެ ޝަކުވާ އަކީ ޕެރިސް ހަމަލާއަށްވުރެ މަރު ގިނަ ހަމަލާއަކަށް މި ހަމަލާ ވީއިރު، މީޑިއާގެ ސަމާލުކަން މި ހަބަރަށް އެއްވެސް ވަރަކަށް ނުލިބުމެވެ. އަލް ޝަބާބާއި ދެކޮޅަށް ބާރުގަދަ ގައުމުތަކުން ކަރަށް ނާރު އަރުވާ ހަޅޭއް ނުލެވުމެވެ.\nޓްވިޓާގައި ވެސް ވިންދު ހުރީ މިކަހަލަ ގޮތަކަށެވެ. ޕެރިސް ހަމަލާއަށް ފަހު އާންމުވި "ޕްރޭ ފޯ ޕެރިސް" ހޭޝްޓެގައް ފަހު ދެން އެންމެ ހިނގީ "ޕްރޭ ފޯރ ދަ ވޯލްޑް" އެވެ. ހަމަ އެކަނި ޕެރިހަށް ހުރިހާ ސަމާލުކަމެއް ދިނުމުގެ ބަދަލުގައި ކޮންމެ ދުވަހަކު އެތައް ހަމަނުޖެހުމެއްގައި އެތައް ބަޔަކު މަރުވަމުންދާ ލެއިން ކަޅި ވެފައިވާ މި "ދުނިޔެއަށް" ހެޔޮ ދުއާ ކުރުން މާ ރަނގަޅު ކަމަށް ގިނަ ބަޔަކަށް ފެނުނީއެވެ.\nޕެރިސް ހަމަލާގެ އެއް ދުވަސް ކުރިން ހަމަ އެ އައިއެސްއިން ލުބުނާނުގައި ހަމަލަދީ މަރާލި 41 މީހުންގެ ހަނދާނުގައި "ޕްރޭ ފޯ ލެބަނަން" ހޭޝްޓެގް ޓްރެންޑް ވެގެން ދިޔައިރު، އަނެއްކާ ވެސް ފާހަގަ ކޮށްލަން ޖެހެނީ ގިނަ މީހުންނަށް މި ހަމަލާގެ ވާހަކަ ވެސް އެނގުނީ ޕެރިސް ހަމަލާގެ ފަހުން ކަމެވެ.\nޕެރިސް ހަމަލާއަށް ފަހު ސޯޝަލް މީޑިއާ ރިއެކްޓު ކުރި ގޮތުން "ދުނިޔެ ކޮންޓްރޯލު ކުރަން އުޅޭ ފަރާތްތައް" ކަންބޮޑުވާނެއެވެ. އެ ފަރާތްތަކުން ކޮންޓްރޯލު ކުރާ ހަބަރު ފަތުރާ ވަސީލަތަކުން ފޮނުވާ ހަބަރަކަށް ވުރެ ކޮންމެސް އަވަށްގަނޑެއްގައި އުޅޭ އެކްޓިވިސްޓަކު އަޕްލޯޑު ކުރާ ރޮލާ އޮތް ހަގީގަތަށް އާންމުން ދޭ ސަމާލުކަން ބޮޑު ވާނަމަ އެއީ އެފަރާތްތަކަށް ބޮލުގައި ރިހުމެކެވެ. ދުނިޔޭގެ ވިންދު ހުރިގޮތް ސޯޝަލް މީޑިއާއިން ހަމަ ޔަގީނުންވެސް އެބަ ދައްކައިދެއެވެ.\nސުވާލުތައް އެބަ އުފައްދައެވެ. ބާންކީ މޫން އާއި، ބަރަކް އޮބާމާ އާއި، ސަލްމާން ރަސްގެފާނާއި ލާޑީމިއަރ ޕުޓިން އަށް ވެސް މި ސުވާލުތައް މިހާރު އިވޭނެއެވެ. ދުނިޔޭގެ އަހުލުންގެ ސުވާލުތަކަށް ދުނިޔޭގެ ވެރިންގެ ގޮތުގައި ތިބި ފަރާތްތަކުން ޖަވާބުދޭ ތަނެއް އަދި ނުފެނެއެވެ.


އިގްތިސާދު – ކަހަނަލަ\nTag Archives: އިގްތިސާދު\nJuly 14, 2015 No Comments on ދިރިއުޅުމުގެ އާދަކާދައާއި ވައްޓަފާޅި ބަޖެޓަށް ތަކުލީފަކަށް ވެގެން ނުވާނެ\n(1) އާސަންދައަކީ ފަހުގެ ނުވަތަ ކުރީތާރީހަކަށް ބެލިކަމުގައި ވިޔަސް ދިވެހި ސަރުކާރަކުން ރައްޔިތުންނަށް ތައާރަފްކޮށްދިިން އެންމެ ބޭނުންތެރި ނިޒާމޭ ބުންޏަސް ދޮގަކަށް ނުވާނެއެވެ. ބަލިވުމަކީ ވަކި މުއްސަންޖަކަށް ފަގީރަކަށް އޮއްނަ ކަމެއްނޫނެވެ. އަދި ބަލިވާހިނދު އެކަށީގެންވާ ފަރުވާ ލިބުމުގެ ހައްގު އޮންނަންވީ ހަމައެކަނި ފައިސާގެ ތަނަވަސްކަން ހުރި މީހުނަށް އެކަންޏެއް ނޫނެވެ. ނިކަމެތި ފަގީރު މީހާއަށްވެސް އެހައްގު އޮއްނަން ޖެހޭނެއެވެ. އެހެންކަމުން އާސަންދަ ދެމި އޮންނަން ޖެހޭނެއެވެ. އިތުރަށް ފުޅާ… Read more »\nއިގްތިސާދު, މުޖުތަމައު\tއިގްތިސާދު, މުޖުތަމައު\nސިޓީ ހޮޓާ ތަރައްގީކުރަން ސަރަހައްދެއް ކަނޑަ އަޅާއިރު އިތުރަށް ވިސްނާލުން މުހިއްމު\nJanuary 3, 2011 No Comments on ސިޓީ ހޮޓާ ތަރައްގީކުރަން ސަރަހައްދެއް ކަނޑަ އަޅާއިރު އިތުރަށް ވިސްނާލުން މުހިއްމު\nފުވައްމުލަކުގައި އަޅަން ހަމަޖެހިފައިވާ ސިޓީ ހޮޓަލުގެ އެގްރީމެންޓް ވަނީ، އެމަސައްކަތް ހަވާލުކުރެވުނުތާ ގާތްގަޑަކަށް ތިން އަހަރު ފަހުން ކެންސަލްކޮށްފައެވެ. އެންމެ ފަހުން ސަރުކާރުން ބުނެފައިވަނީ ސިޓީ ހޮޓާ އަލުން ބީލަމަށް ލާނެކަމަށެވެ. އަލުން ސިޓީ ހޮޓާ ތަރައްގީކުރަން ފުރުސަތު ހުޅުވާލާއިރު އިތުރަށް ވިސްނާލުމަކީ މުހިއްމު ކަމެކެވެ.\nއިގްތިސާދު, ފުވައްމުލައް\tއިގްތިސާދު, ފުވައްމުލައް\nކަރަންޓުއަގު – ހައްލަކީ ކޮބާ؟\nMay 15, 2010 No Comments on ކަރަންޓުއަގު – ހައްލަކީ ކޮބާ؟\nމިހާރުގެ ސަރުކާރަށް ކުރިމަތިވެފައިވާއެންމެބޮޑު ގޮންޖެހުމަކީ ކަރަންޓު އަގު މައްޗަށް ދިއުމުގެ ސަބަބުން އިދިކޮޅު ފަރާތްތަކުނާއި ސަޕޯޓަރުންވެސް ހިމެނޭގޮތަށް ކުރަމުންދާ މުޒާހަރާތަކާއި ގޮވާލަމުންދާ ގޮވާލުންތަކެވެ. އިދިކޮޅު ފަރާތްތަކުންވެސް މިކަން ވަރަށް ސީރިއަސް ކަމެއްގޮތުގައިނަގައިގެން އުޅޭއިރު އެކަށީގެންވާ ހައްލެއް ހުށަހަޅާތަނެއް ނުފެނެއެވެ.\nMay 15, 2010 No Comments on ގެދޮރު އެޅުމުގެ މަޝްރޫއަށް ފައިސާހޯދުމަށް ރިސޯޓްތައް ދިނުން\nމައިކްރޯ ކްރެޑިޓް – ރާއްޖޭގައި ކާމިޔާބު ކަމާއިއެކު ހިންގިދާނެކަމެއްބާ؟\nMay 13, 2010 No Comments on މައިކްރޯ ކްރެޑިޓް – ރާއްޖޭގައި ކާމިޔާބު ކަމާއިއެކު ހިންގިދާނެކަމެއްބާ؟\nރާއްޖޭގައި ހިންގާ ބޭންކް ތަކަކީ އެންމެބޮޑަށް އެބޭންކްތަކުގެ ހިދުމަތަށް ބޭނުންވާ މީހުންނަށް ހިދުމަތް ނުދެވޭ ބޭންކް ތަކެކެވެ.ބުނަންމިއުޅޭ ވާހަކައަކީ ލޯނުތައް ބޭނުންންވާ އެންމެ އާދައިގެ މީހާއަށް ލޯނު ނުދޭ ބޭންކް ތަކެކެވެ. ލޯނެއް ބޭނުންނަމަ ހޯދަންޖެހޭ ގެރެންޓީދޭ މީހުންނާއި ބަހައްޓަންޖެހޭ ރަހުނުތަކުގެ ސަބަބުން ލޯނު ހޯދުން ވަނީ އުދަގޫ ކަމަކަށް ހަދާފައެވެ. މިބުނެވުނު ކަހަލަ މީހުންނަށް މައިކްރޯ ކްރެޑިޓް ސްކީމެއް ދެމެހެއްޓެނިވިގޮތެއްގައި ހިންގިދާނެބާއެވެ؟\nJune 23, 2009 No Comments on އެންމެމަދުން ލިބެންޖެހޭ މުސާރަ ކަނޑައަޅާ މާއްދާ އުވާލުމަށް ހުށަހެޅިފައިވާ އިސްލާހު\nމުއައްޒަފުން, މުޖުތަމައު\tއިގްތިސާދު, މުއައްޒަފުން, މުޖުތަމައު\nސަރުކާރުން މިހާރު މަޖްލިހަށް ހުށަހަޅާފައިވާ އެކްސްޕޯޓް އިމްޕޯޓްގެ ގާނޫނަކީ އެގާނޫނު މެދުވެރިކޮށް އިޖްތިމާއީ އަދި އިގްތިސާދީ ގިނަ ލަނޑުދަނޑިތަކެއް ހާސިލްކުރުމަށް އެހިވެދޭނެ ގާނުނެކެވެ. މިގޮތުން ގައުމުގެ މުއްސަދިކަން ބެހިފައިވާގޮތަށް މިހާރަށްވުރެބޮޑަށް ހަމަހަމަކަން ގެނައުމާއި، ރާއްޖޭގެ ވިޔަފާރިތަކަށް ކުރިއެރުން ހޯދާދިނުމާއި، ދިރިއުޅެން ފަސޭހަ ވެއްޓެއް ގާއިމުކުރުން ހިމެނެއެވެ. ސަރުކާރުން މިބިލް ހުށަހެޅުމުގެ މައިގަނޑު ބޭނުމަކީ އަގުތަށް ތިރިކުރުމާއި ދިރިއުޅުމުގެ ފެންވަރު ރަނގަޅުކުރުމާއި މަސްވެރިކަމާއި ދަނޑުވެރިކަމާއި ދަތުރުފަތުރާއި އިގްތިސާދީ ހަރަކާތްތަކަށް މަގުފަހިކޮށްދިނުމުގެ ގޮތުން މިހާރުން މިހާރަށްވެސް ހޯދޭނެ… Read more »


CK Balikoh Masodi Titans Semifinal Ah - Vaguthu\nސީކޭ އާއި މަސްއޮޑި ޓައިޓަންސް ބައްދަލުކުރި މެޗުގެ ތެރެއިން\n"ޑުޕަ ފިފްޓީން" މަޅި ފުޓްސަލް ޗެލެންޖުގެ ކުއާޓާފައިނަލުގައި ކުލަބް ކާސިންޖީ (ސީކޭ) 3-2 ގެ ނަތީޖާއަކުން ބަލިކޮށް މުބާރާތުގެ ސެމީފައިނަލަށް މަސްއޮޑި ޓައިޓަންސް ދަތުރުކޮށްފިއެވެ.\nމެޗުގައި ފުރަތަމަ ލަނޑު ޖަހާފައިވަނީ ސީކޭ އެވެ. މެޗުގެ ފަސްވަނަ މިނެޓުގައި މި ލަނޑު އެ ޓީމަށް ކާމިޔާބުކޮށްދިނީ އަހުމަދު ޝިޒާން އެވެ. އޭނާ މި ލަނޑު ޖެހީ ސީކޭގެ އެންމެ ފަހަތުން ދަނޑުގެ މެދަކާއި ހިސާބުގައި ހުރެ އަބްދުﷲ ފައުޒާން ގޯލާއި އަމާޒުކޮށް މަތިން އޮއްސާލި ބޯޅަ ގޯލު ކުރިމަތީ ހުރެ ބޮލުން ޖައްސާލައިގެންނެވެ. މެޗުގެ ފުރަތަމަ ހާފު ނިމުނީ މި ނަތީޖާގައި އޮވެގެންނެވެ.\nދެވަނަ ހާފު ފަށައިގެން މާގިނައިރުތަކެއް ނުވެ މަސްއޮޑި ޓައިޓަންސް އިން ނަތީޖާ ހަމަހަމަކުރި އެވެ. މި ލަނޑު އިބްރާހިމް ރިމާހު ކާމިޔާބުކުރީ ތިރިތިރިން ގޯލާއި އަމާޒުކޮށް ފޮނުވާލި ބޯޅައަކުންނެވެ. މި ލަނޑު ޖެހިތާ މިނެޓެއް ފަހުން މަސްއޮޑި ޓައިޓަންސް ލީޑު ނެގިއެވެ. މި ލަނޑު އެ ޓީމަށް ކާމިޔާބުކޮށްދިނީ މުހައްމަދު ވިލްފް އެވެ. އޭގެ ފަސް ވަރަކަށް މިނެޓުފަހުން ސީކޭ ޓީމުން ނަތީޖާ ހަމަހަމަކުރި އެވެ. މި ލަނޑު އެ ޓީމަށް ކާމިޔާބުކޮށްދިނީ މުހައްމަދު ނައުފަލް (ނާބެ) އެވެ.\nމެޗުން މަސްއޮޑި ޓައިޓަންސް މޮޅުވި ލަނޑު ޖަހާފައިވަނީ މެޗުގެ ކުޅުން ނިމެން ދެތިން މިނެޓަށް ވެފައިވަނިކޮށެވެ. މި ލަނޑު އެ ޓީމަށް ކާމިޔާބުކޮށްދިނީ އިސްމާއީލް ވަޖީހު (ވައްޖެ) އެވެ. މެޗުގެ މޮޅު ކުޅުންތެރިއަކަށް ހޮވިފައިވަނީ މަސްއޮޑި ޓައިޓަންސްގެ އިބްރާހިމް ރިމާހު އެވެ. އޭނާއަށް ޓްރޮފީ ހަވާލުކޮށްދެއްވީ މެޗުގެ ޝަރަފްވެރި މެހެމާނުމަޅި އެމްވީގެ ފަރާތުން ނަސީރު އެވެ.\nމި މެޗާއެކު މުބާރާތުގެ ސެމީފައިނަލުގައި ވާދަކުރާނެ ޓީމުތައް ވަނީ ކަށަވަރުވެފައެވެ. ސެމީފައިނަލް މެޗުތައް ކުޅުމަށް ހަމަޖެހިފައިވަނީ މިރޭ އެވެ. މި މެޗުތައް "މަޅި އެމްވީ" ފޭސްބުކް ޕޭޖުން ވަގުތުން ފެންނާނެއެވެ.\n"ޑުޕަ ފިފްޓީން" މަޅި ފުޓްސަލް ޗެލެންޖް- ސެމީފައިނަލް\n20:30 : ވީކޭ - މަސްއޮޑި ޓައިޓަންސް\n21:30 : ރެމްޕޭޖް - މަސްއޮޑި ސްޕޯޓްސް ކުލަބް


26 ސެޕްޓެންބަރ 2020 | ހޮނިހިރު 01:58\nމުޅި ދުނިޔޭގައި ކޮވިޑް-19 ހަލުވިކަމާއެކު ފެތުރެމުންދާއިރު، މިހާތަނަށް މުޅި ދުނިޔެއިން 32,670,606 މިހަކު ބައްޔަށް ޕޮޒިޓިވްވެއްފައިވެއެވެ. އަދި މިހާތަނަށް 991,125 މަރުވެފައިވެއެވެ. ތަޖުރިބާކާރުން ބުނާގޮތުގައި މި އަދަދުތައް ހިސާބުތަކުން ދެއްކިނަމަވެސް، އަދަދުތައް އުޅޭނީ މިއަށްވުރެ ދެ ގުނަ މަތީގަ އެވެ. ސަބަބެއްކަމަށް ތަޖުރިބާކާރުން ފާހަގަކުރާ ކަމަކީ ޓެސްޓުކުރެވޭ މިންވަރު ދަށްވުމެވެ.\nމެކްސިކޯގައި ކޮވިޑް-19 ގައި މަރުވާ މީހުންގެ ހަށިގަނޑުތައް ވަޅުލުމަށް ތައްޔާރުކުރެވުނު ގަބުރުސްތާނެއްގެ މަތިން ނަގާފައިވާ މަންޒަރެއް - މި ގަބުރުސްތާނަކީ ކޮވިޑް-19 ފެތުރެން ފެށި ދުވަސްވަރު ތައްޔާާރުކުރެވުނު ގަބުރުސްތާނެއް. ނަމަވެސް މިހާރު މި ގަބުރުސްތާނު ފުރުމަކާއި ގާތަށް ވަނީ ގޮސްފައި. މިހާތަނަށް 75000 އަށްވުރެ ގިނަ މީހުން ވަނީ މި ބަލީގައި މަރުވެފައި. (ސެޕްޓެމްބަރ 22، 2020) -- ފޮޓޯ: އޭޕީ\nކޮވިޑް-19 ގައި މަރުވި ފިރިމީހާގައި ބައްދާލައިގެން އޮތް އަންހެނެއް - މި ބަލީގައި މިހާތަނަށް އެންމެ ގިނައިން މަރުވެފައިވަނީ އުމުރުން ދުވަސްވީ މީހުން. (ޖުލައި 31، 2020) -- ފޮޓޯ: އޭޕީ\nއންޑޮނޭޝިއާގެ ޖަކާޓާގައި، ލޯބިވެރިޔާ މަރުވުމުގެ ސަބަބުން އަންހެނަކު ރޮނީ - ކޮވިޑް-19ގެ ސަބަބުން ލޯބުވެރިޔާގެ ޖަނާޒާ ކުރިއަށް ގެންގޮސްފަިއވަނީ އޮންލައިންކޮށް. ދެ ލޯބުވެރިންނަށް ކައިވެނނި ނުކުރެވުނީވެސް ކޮވިޑް-19ގެ ސަބަބުން. (ޖޫން 5، 2020) -- ފޮޓޯ: އޭޕީ\nއިރާގްގައި ކޮވިޑް ޖެހިގެން މަރުވާ މީހުން ވަޅުލުމުގައި ހަރަކާތްތެރިވާ މީހުން ވަރުބަލިވެ، އަރާމުކޮށްލުމަށް ޖައްސާލައިގެން. - ބަލީގައި މަރުވާ މީހުންގެ ހަށިގަނޑުތަކާއިމެދު އެކި ޤައުމުތަކުން އަމަލުކުރަމުން އަންނަނީ އެކިގޮތްގޮތަށް. (ޖުލައި 19، 2020) -- ފޮޓޯ: އޭޕީ\nކޮވިޑްގައި މަރުވި މީހެއްގެ ހަށިގަނޑު ބޭލުމުގައި ބަޔަކު ހަރަކާތްތެރިވަނީ. - މިހާތަނަށް އައިއިރު އެންމެ ގިނަ މީހުން ބަލީގައި މަރުވެފައިވަނީ އެމެރިކާގައި. (ޖުލައި 22، 2020) -- ފޮޓޯ: އޭޕީ\nއިރާނުގެ ވެރިރަށް ތެހެރާންގައި، ކޮވިޑް-19 އާއި ގުޅިގެން ސެލްފް އައިސޮލޭޝަންގައި ހުރި މީހަކު މިއުޒިކް ކުޅެނީ - ކޮވިޑް-19 ގެ ސަބަބުން އާއިލާތަކާއި ދުރުގައި އެކަނި އެތަށް ދުވަސްތަކެއް ހޭދަކުރަންޖެހިފައިވޭ. އެކަމުގެ ސަބަބުން ނަފްސާނީ އެކި މައްސަލަތަކާއި ކުރިމަތިލާންޖެހޭ. (އޭޕްރީލް 5، 2020) -- ފޮޓޯ: އޭޕީ\nއުމުރުން 25 އަހަރުގެ ނަރުހެއް، އިޓަލީ ހޮސްޕިޓަލެއްގައި މަސައްކަތް ކުރުމަށްފަހު، ފޭސް މާސްކް ނަގައިގެން - މެދުކެނޑުމެެއް ނެތި ގިނަ ގަޑިއިރުތަކެއްގައި ނަރުހުން ފޭސް މާސްކާއެކުގައި މަސައްކަތް ކުރަންޖެހުމުން، މޫނު މަތީގައި އެކަން ފާހަގަވާން ހުރޭ. (މާރިޗު 27، 2020) -- ފޮޓޯ: އޭޕީ


vnews - Dhivehi ufehdhun thakah khaassa factory eh Hulhumale gai hadhanee\nދިވެހި އުފެއްދުން ތަކަށް ހާއްސަ ފެކްޓްރީއެއް ހުޅުމާލޭގައި ހަދަނީ\nއިކޮނޮމިކް މިނިސްޓްރީއާ ހައުސިން ޑިވަލޮޕްމަންޓް ދެމެދު އެއްބަސްވުމުގައި ސޮއި ކުރުމުގެ ރަސްމިއްުޔާތުގެ ތެރެއިން-- ފޮޓޯ: ޓްވިޓާ\nދިވެހި އުފެއްދުންތަކަށް ފެކްޓަރީއެއް ހަދަން ހުޅުމާލެއިން ބިމެއް އިކޮނޮމިކް މިނިސްޓްރީއަށް ދޫކޮށްފި އެވެ.\nހައުސިން ޑިވެލޮޕްމަންްޓް ކޯޕަރޭޝަން (އެޗްޑީސީ)ން އިކޮނޮމިކް މިނިސްޓްރީއަށް ބިން ކުއްޔަށް ދިނީ ރާއްޖޭގައި އުފެއްދިދާނެ ފަސް ބާވަތެއްގެ އުފެއްދުންތައް އުފެއްދުމަށް މަސައްކަތްތަކެއް ކުރުމަށެވެ.\nއިކޮނޮމިކް މިނިސްޓްރީއާއެކު ވެވުނު އެއްބަސްވުމުގައި އެޗްޑީސީގެ ފަރާތުން ސޮއި ކުރައްވާފައިވަނީ މެނޭޖިން ޑިރެކްޓަރު މުހައްމަދު ސައިމަން އެވެ. އަދި އިކޮނޮމިކް މިނިސްޓްރީގެ ފަރާތުން ސޮއި ކުރެއްވީ މިނިސްޓަރު، މުހައްމަދު ސައީދު އެވެ.\nމިރަސްމިއްޔާތުގައި މިނިސްޓަރު ސައީދު ވިދާޅުވީ މި ބިން ކުއްޔަށް ހިފުމުގެ އެންމެ ބޮޑު ބޭނުމަކީ 2014 ވަނަ އަހަރު ބޭއްވުނު އެކްސްޕޯ މޯލްޑިވްސްގެ ތެރެއިން ދިވެހިން އުފައްދާފައިވާ ތަކެތި ބަލާލުމަށްފަހު ރާއްޖޭގައި އުފެއްދިދާނެ ކަމަށް ބެލެވޭ ޕްރޮޑަކްޓް އުފެއްދުމަށް މިތަނުގައި މަސައްކަތް ކުރުން ކަމަށެވެ.\nމިނިސްޓަރު ވިދާޅުވީ ހުޅުމާލެއިން ކުއްޔަށް ހޯދާފައިވާ މި ބިމުގައި ފަސް ބާވަތެއްގެ ޕްރޮޑަކްޓް އުފެއްދުމަށް އެސްއެމްއީ އިންޑަސްޓްރިއަލް ޕާކެއް ތަރައްގީ ކުރާނެ ކަމަށެވެ. އަދި ވިދާޅުވީ އަލަށް ވިޔަފާރިއަށް ވަންނަ މީހުންނަށް އޮފީސް ޖާގަ ދޫކުރުމާއި ކުދި އަދި މެދު ފަންތީގެ ވިޔަފާރިތަކާ ގުޅުން ހުރި މަސައްކަތްތައްވެސް މިތަނުގައި ކުރާނެ ކަމަށެވެ. އަދި ވިދާޅުވީ ދިވެހި ތައްޔާރީ ކާނާ އުފައްދާ މީހުންނަށް އެފަދަ ބާވަތްތައް ތައްޔާރު ކުރެވޭނެ ގޮތަށް ވަސީލަތްތައް ވެސް ގާއިމް ކުރާނެ ކަމަށެވެ.\nމިނިސްޓަރު ވިދާޅުވީ އަމާޒަކީ ހުޅުމާލޭގައި ގާއިމް ކުރެވޭ ސެންޓަރާއި އަދި ރާއްޖޭގެ އެހެން ހިސާބުތަކުގައި ގާއިމް ކޮށްފައިހުރި ސެންޓަރު ތަކާ ގުޅާލުން ކަމަށެވެ. އަދި މިއަހަރު ނިމެންވާއިރު މި ޕްރޮޖެކްޓް ނިންމާލާނެ ކަމަށްވެސް ވިދާޅުވި އެވެ.\n"އަދި އެއް ބާވަތެއްގެ ޕްރޮޑަކްޓެއް ވެސް ފްކްޓަރީން އުފެއްދުމަށް އަޅުގަނޑުމެންގެ އަމާޒު އެބަހުރި. މީގެ އެންމެ ބޮޑު މަސައްކަތް މި ނިމުނީ. މި ކަމަށް ފަންޑެއް މި ހޯދަނީ އިސްލާމިކް ޑިވަލޮޕްމަންޓު ބެންކާއި އޭޝިއަން ޑިވަލޮޕްމަންޓް ބެންކާ ގުޅިގެން،" މިނިސްޓަރު ވިދަޅުވި އެވެ.\nސައީދު ވިދާޅުވީ މިހާތަނަށް ކުރި ދިރާސާތަކުން ރާއްޖޭގައި ސޮފްޓް ޓޯއިޒްގެ ބާވަތްތަކަށް ރަނގަޅު މާކެޓެއް އޮތްކަން ފާހަގަވާ ކަމަށެވެ. ނަމަވެސް ދެން އުފައްދާނެ އިތުރު ބާވަތްތަކަކީ ކޮބައިކަން ދިރާސާ ކުރަމުން އަންނަ ކަމަށްވެސް ވިދާޅުވި އެވެ. އެގޮތުން މިހާތަނަށް ބެލިބެލުމުން ކާށިތެޔޮ ބޭނުންކޮށްގެން ކޮސްމެޓިކްސްގެ ސާމާނު އުފެއްދުމާއި ކާބޯތަކެތީގައި ބޭނުން ކުރާނެ ލޮނުވެސް އުފެއްދިދާނެ ކަން ފާހަގަކުރެވިފައިވާ ކަމަށްވެސް ވިދާޅުވި އެވެ.\nމިނިސްޓަރު ސައީދު އިތުރަށް ވިދާޅުވީ މި ފެކްޓްރީ އުފައްދާނީ ވީހާވެސް ފުޅާދާއިރާއެއްގައި މަސައްކަތް ކުރެވޭނެ ގޮތަށް ބަލައިގެން ކަމަށެވެ. އަދި މިފެކްޓްރީގެ ސަބަބުން ކުދި ވިޔަފާރިތަކަށް އެއްވެސް ގެއްލުމެއް ލިބިދާނެތޯ ދިރާސާ ކުރަމުން ގެންދާ ކަމަށްވެސް ވިދާޅުވި އެވެ. މީގެ އިތުރުން މި ފެކްޓްރީ ގާއިމް ކުރާނީ ގިނަ ވަޒީފާތަކެއްވެސް އުފެއްދުމަށް އަމާޒުކޮށްގެން ކަމަށްވެސް މިނިސްޓަރު ވަނީ ވިދާޅުވެފަ އެވެ.


Jumaage enme fala suruheetha; MIrayaa ei meyzakun\nޖުމާގެ އެންމެ ފަލަ ސުރުހީތައް: މީރާއާ އެއް މޭޒަކުން\nޖުމާ އަކީ ފިލްމީ ދާއިރާގައި އޭނާ ހަރަކާތްތެރިވާ ގޮތަކުން އަބަދުވެސް ޝައުގުވެރި ސުރުހީތަކެއް އުފައްދާ ފަރާތެކެވެ. މަޝްހޫރު ޔާރާ ފެމިލީގެ ބަތަލާ، މަރިޔަމް އައްޒަގެ މޭކަޕް އާޓިސްޓެއްގެ ގޮތުގައި މި ދާއިރާ އަށް ނުކުމެ ބެލުންތެރިންގެ ހިތް ފަތަހަކުރުމުގެ ކުރިން އޭނާ ފަތަހަކޮށްލީ އައްޒަގެ ހިތެވެ.\nއައްޒަ އާއި އޭނާގެ ކައިވެންޏަކީ އެއް ސުރުހީ އެވެ. އަނެއް ސުރުހީ އަކީ އެ ދެ މީހުންގެ ވަރި އެވެ. އެ މައްސަލަގަނޑުގެ ތެރެއިން އައްޒަގެ ދައްތަ، އައިޝަތު ރިޝްމީގެ އޭރުގެ ފިރިމީހާ އަހުމަދު އަޒްމީލުއާ ގުޅުވައިގެން ޖުމާގެ މައްޗަށްތުންތުންމަތިން ކުރެވުނު ތުހުމަތަކީ ވެސް، ނޫސްތަކަށް ނޭރިޔަސް، ބޮޑު ސުރުހީއެކެވެ.\nމިހާރު އެ ހަލަބޮލިކަމެއް ނެތެވެ. ނަމަވެސް ޖުމާ އެ ގެންދަނީ އަދިވެސް ސުރުހީތައް އުފައްދަމުންނެވެ. މަޝްހޫރު ލަވަކިޔުންތެރިޔާ މީރާއާ އެކު ފައްކާކުރަމުން އަންނަ ލޯތްބަކީ ޖުމާގެ އެންމެ ލޭޓެސްޓެވެ. ދެ މީހުންގެ ގުޅުމަށް މަސް ދުވަސްވެފައިވާއިރު މިއީ މި ގުޅުމާ ބެހޭ ގޮތުން ދެ މީހުން ވެސް ދިން ފުރަތަމަ އިންޓަވިއު އެވެ. އެހެންވީމަ، ޖުމާ އާއި މީރާގެ މި ވާހަކަ ހާއްސަ ވަނީ ކީއްވެ ހެއްޔެވެ؟ ސަބަބަކީ މި ދެ މީހުން ލޯބީގެ ޖޯޑަކަށް ބަދަލުވެދާނެ ކަމަށް އެއްވެސް ބަޔަކު ލަފާކޮށްފައި ނެތުމެވެ.\nމީރާ އެ ސުވާލަށް ޖަވާބު ދިނުމުގެ ކުރިން ދެން އޭނާ ބުނީ މިހެންނެވެ.\n"އަސްލު އަދި ބުނެވޭނީ ހަމަ ވޯކްއައުޓް ކުރޭތޯ ބަލަނީއޭ، ރިލޭޝަންޝިޕެކޭވެސް ނުބުނާނަން، ފްރެންޑުން އަސްލު މިއީ. އެދެމެދޭ ބުނިއްޔާހެން ހީވަނީ ރަނގަޅަށް ޑިފައިންކޮށްދެވޭނީ. ގޮތަކަށް ބުނެވިދާނެ ވީއާ ޑޭޓިންއޭ ވެސް."\nއެހެންވީމަ ޖުމާ އަކީ ކާކު ހެއްޔެވެ؟ ޖުމާއަކީ އެތައް ހުނަރަކާއި އެކު ކުރިއަރަމުން އަންނަ ޒުވާންތަރިއެކެވެ. ނުވަތަ ފަންނާނެކެވެ. އާ މޫނުތަކަށް ޖާގައެއް ނެތް މި ފިލްމީ ދާއިރާގައި އޭނާ މިފަހުން ހޯދާފައިވާ ކުރިއެރުންތައް ފާހަގަކޮށްލަން ޖެހެ އެވެ. ފިލްމީ އާއިލާގެ މުހިންމު މެމްބަރަކަށް އޭނާ ބަދަލުވެފައި ވަނީ ކެމެރާގެ ކުރިމަތީގައި ދައްކުވައިދީފައިވާ ހުނަރަކުންނެއް ނޫނެވެ.\nޖުމާ އަކީ އަދި ފިލްމެއް ނުވަތަ ޑްރާމާއަކުން ފެނިފައިވާ މޫނެއް ނޫނެވެ. ނަމަވެސް ލަވަތަކުން ފެނި ގިނަ ޝޯތަކެއްގައި މޮޅު ނެށުންތެރިއެއްގެ ގޮތުގައި މީހުންގެ ލޮލުގައި އަޅައިގަނެފައިވާ ނެށުންތެރިއެކެވެ. އެއީ އޭނާ ބުނާގޮތުންނަމަ އޭނާ އެންމެ ކުރަން ބޭނުންވާ މަސައްކަތެވެ. ކުރިއަރަން ބޭނުންވަނީވެސް އަދި މީހުން އޭނާ ދެކެން ބޭނުންވަނީވެސް މޮޅު ނެށުންތެރިއެއްގެ ގޮތުގައެވެ. މޭކަޕް އާޓިސްޓެއްގެ ގޮތުގަ އާއި މަޝްހޫރު ތަރިންގެ ހެދުންތައް ޖަރީކުރުމަށް ކުޅަދާނަ "ޑިޒައިނަރެއް" ގެ ގޮތުގައި އޭނާ ވަނީ ދާއިރާގެ ލޯބި ހޯދައިފަ އެވެ. އެގޮތުން އެންމެފަހުން އޭނާ ނިއުމާ މުހައްމަދަށް ޑިޒައިންކޮށްދިން އޭނާގެ އަލްބަމް ކަވަރު ވެސް ފާހަގަކޮށްލެވެ އެވެ. މީގެ އިތުރުން ލަވަކިއުމުގެ ހުނަރުވެސް އޭނާވަނީ ތަރިންގެރޭ ޝޯއަކުން ބެލުންތެރިންނާ އެހުންތެރިންނަށް އިއްވާލާފައެވެ.\nޖުމާ ބުނަނީ އެއީ ބަޔަކު މީހުން "އެރުވި އަޑެއް" ކަމަށެވެ. އެއީ ކޮން އަޑެއްކަން ނުބުންޏަސް ތިޔަ ކިޔުންތެރިންނަށް ވެސް ދެން އެނގޭނެ އެވެ.\n"ދެން ކޮންމެ ރިލޭޝަނެއް ރޫޅިގެން ދާއިރު ވެސް އަޑުތަކެއް އަރާނެދޯ، އަޑުގަދަބައެއްގެ ބަސް ވިކޭނީ، އެގޮތަށް އެރުވި އަޑެއްއެއީ،" ޖުމާ އާއި މީރާ ވެސް ދިން ޖަވާބަކީ މިއީ އެވެ.\n"އައި ޑޯންޓް ލިސެން ޓު ރޫމާސް، މީރާއަށް ފުދޭނެ މީރާ ބޭނުންވާ މީހާ ފަރާތުން އެލިބޭ ޖަވާބަކުން،" މައްސަލައެއް ނެތްކަން މީރާ އެންގީ މިހެންނެވެ.\nމީރާ އަށް އަދި އެއް ސުވާލެވެ. އައްޒަ އާއި ޖުމާ އަށް އެ ވަނީ ދަރިއަކު ވެސް ލިބިފައި. އެ މީހުންގެ އެ ގުޅުން އަބަދުވެސް އޮންނާނެތާ. މީރާ އެއްވެސް ވަރަކަށް މިކަމާ ވިސްނަންތަ؟\n"އެއްގޮތަކަށްވެސް ބޭނުމެއްވެސް ނުވޭ އެގުޅުން ކަނޑުވާލާކަށް. އަދި އިރާދަކުރެއްވިއްޔާ މި ރިލޭޝަން ކުރިއަށްގޮސް ފިއުޗާގައި މީރާއަށާ ޖުމާއަށް ކިޑެއް ލިބޭދުވަހަކުންވެސް އީތަން (ޖުމާ އާއި އައްޒަގެ ދަރިފުޅު) އެއީ ހަމަ މީރާގެ އަމިއްލަ ދަރިއެއްގޮތަށް ދެކޭނަން."


Fahu vaguthu peekey jahaidhin landun chempian spein feshun rangalhukohfi\nފަހު ވަގުތު ޕީކޭ ޖަހައިދިން ލަނޑުން ޗެމްޕިއަން ސްޕެއިން ފެށުން ރަނގަޅުކޮށްފި\nފަހު ވަގުތު ގެރާޑް ޕީކޭ ޖަހައިދިން ލަނޑުން ޗެމްޕިއަން ސްޕެއިން އިން ޗެކް ރިޕަބްލިކްގެ ފެށުން ރަނގަޅުކޮށްފި އެވެ.\nމުޅި މެޗުވެސް ސްޕެއިން އިން ކޮންޓްރޯލްކޮށްފައިވާއިރު އެ ޓީމުން އުފެއްދި ގިނަ ހަމަލާތަކެއް ޗެކް މި މެޗުގައި ޑިފެންސިވް ގޭމެއް ކުޅެމުންދިޔަ ޗެކް ރިޕަބްލިކް އިން ވަނީ ދިފާއުކޮށްފަ އެވެ. ނަމަވެސް މެޗުގެ 87 ވަނަ މިނެޓްގައި އިނިއެސްޓާާ ނަގައިދިން ހުރަހަކުން ބޮލުން ޖަހައި ޕީކޭ ވަނީ ލަނޑެއް ކާމިޔާބުކޮށްފަ އެވެ.\nމިރޭ ރެޕަބްލިކް އޮފް އަޔަލެންޑުން ވަނީ ސްވިޑަން އާ 1-1 އިން އެއްވަރުކޮށްފަ އެވެ. ދެ ޓީމުގެ ފަރާތުންވެސް ދާދި ހަމަހަމަ ކުޅުމެއް ފެނިގެންދިޔައިރު ގިނަ ހަމަލާތައް އުފައްދާފައިވަނީ އަޔަލެންޑުންނެވެ. މި މެޗުގެ ފުރަތަމަ ލަނޑު މެޗުގެ 48 ވަނަ މިނެޓްގައި ސީމަސް ކޯލްމަން ނަގައިދިން ހުރަހަކުން ކާމިޔާބުކުރީ ވެސްލީ ހޫލަހަން އެވެ.\nމި މެޗުގައި ސްވިޑަން އެއްވަރުކުރި ލަނޑަކީ އިބްރާހިމޮވިޗް ޕެނަލްޓީ އޭރިޔާ ތެރެއިން ހުރަސްކޮށްލި ބޯޅައެއް ދިފާއުކުރަން އުޅުމުގެ ތެރޭގައި އަޔަލެންޑްގެ ކްލަރަން ކްލާކްގެ ބޮލުގައި ޖެހިފައި ވަން ލަނޑެކެވެ.\nމިރޭގެ ފަަހު މެޗުގައި އެންމެ ފަހުގެ ރަނަރއަޕް އިޓަލީއިން ވަނީ ބެލްޖިއަމް 2-0 އިން ބަލިކޮށްފަ އެވެ. އިޓަލީން މި މެޗުގައި ލީޑު ނެގީ ބޮނުއްޗީ ޕެނަލްޓީ އޭރިޔާތެރެއަށް މަތިމަތިން ފޮނުވާލި ބޯޅައެއް އެމަނުއެލް ގިއަޗެރިނީ ކޮންޓްރޯލް ކުރުމަށްފަހު ގޯލުގެ ކަނަށް ވައްދާލައިގެންނެވެ.\nބެެލްޖިއަމް އިން މެޗުގައި ގިނަ ވަގުތު ބޯޅަ ހިފަހައްޓާ ހަމަލާތައް އުފެއްދި ނަމަވެސް މެޗުގެ 93 ވަނަ މިނެޓްގައި އަނެއްކާވެސް ލަނޑު ޖެހީ އިޓަލީންނެވެ. މިއީ ކައުންޓަރ އެޓޭކެއްގައި އުފެއްދި ހަމަލާއަކުން ޕެއްލޭ ވޮލީއަކުން ޖަހައިދިން ލަނޑެކެވެ.\nމާދާމާ މި މުބާރާތުގައި ކުޅޭ މެޗުތަކުގައި ބައްދަލުކުރާނީ ރަޝިޔާ އާއި ސްލްވާކިޔާ، ރޮމޭނިޔާ އާއި ސްވިޒަލެންޑް އަދި ފްރާންސް އާއި އަލްބޭނިޔާ އެވެ.


މިއަދު ކުރަން ޖެހޭ އަޅުކަން މާދަމާއަށް އެބަ ލަސްކުރަމުއެވެ. ނަމަވެސް ދުޢާ ކުރާއިރު މިއެދެނީ މިހިނދުން މިހިނދަށް އިޖާބަކޮށް ދެއްވެވުމަށެވެ. މިއީ ކިހިނަކުން ކުރެވޭނެ ކަމެއް ހެއްޔެވެ؟\nމިއަދު ކުރަން ޖެހޭ އެއްވެސް އަޅުކަމެއް މާދަމާއަށް ލަސް ނުކުރާށެވެ! އެއިރުން އެވާގޮތަކީ އެއް ދުވަސް ފަހަތަށް ޖެހެވެނީއެވެ. ހަމައެކަނި އެއް ދުވަހެއް ނޫނެވެ. އެގޮތަށް މާދަމާ ކުރަން ބެހެއްޓޭ ގިނަ ކަންތައްތައް ނުކުރެވި ހުރުމުގެ ސަބަބުން ކޮންމެ އަހަރެއް ނިމިގެންދާއިރު އޮންނަނީ އެތައް ދުވަހެއް ފަހަތަށް ޖެހެވިފައެވެ.\nޙަޤީޤަތުގައި މިއަދު ކުރަންޖެހޭ އަޅުކަން ނުކޮށް މާދަމާ ކުރަން ލަސްކުރަނީ ﷲ ތައާލާ މިއަދު ތިބާއަށް ދެއްވަވާފައިވާ ނިޢްމަތްތައް އިޙްޞާޞް ނުކުރެވޭ މީހުންނެވެ. ތިމާއަށް މިއަދުވެސް މިވަނީ އެތައް ބައިވަރު ނިޢްމަތްތައް ދެއްވަވާފައިކަމާއި އެކަންކަމަށް ޝުކުރުވެރިވާން ޖެހޭނެކަން ޤަބޫލުކުރެވޭނަމަ މިއަދު ކުރަން ޖެހޭ އެއްވެސް އަޅުކަމެއް މާދަމާއަށް ލަހެއް ނުކުރާނެއެވެ. ވީމާ ބަންޑެލި ޖަހައި އަޅުކަންތައްތައް މާދަމާއަށް ލަސްކުރާ މީހަކަށް ނުވާށެވެ!\nކުޑަކުޑަ ހެއްކެއް ދައްކައިފާނަމެވެ. މާދަމާ ކިޔަވާލަން، ނުވަތަ މާދަމާ އިތުރަށް ކިޔަވައިލަން ތިބޭ މީހުންނަށް އަދި އޮންނާނީ ހަމަ އެއްވެސް ވަރެއް ނުކުރެވިފައެވެ. ނަމަވެސް އެންމެ ކުޑަމިނުން ކީރިތި ޤްރުއާނުން އެންމެ ފޮތެއް ނަމަވެސް ޤަވާއިދުން ކިޔަވަމުންދާ މީހާއަށް ދާނީ ދުވާލަކު ފޮތެއް ކިޔެވެމުންނެވެ.


SunOnline: COLUMN: Ithurufulhu nuhahdhavaa...\nއަޙުމަދު މާޖިދު 22 Feb 2019, 10:10\nއޮކްޓޯބަރު 21، 2018: ރިޔާސީ އިންތިޚާބު ބާތިލްކޮށްދިނުމަށް އެދިވަޑައިގެން، ރައީސް ޔާމީން ސުޕްރީމް ކޯޓަށް ހުށަހެޅި މައްސަލަ: ރިޔާސީ އިންތިޚާބު ބާތިލު ކުރަން ނުޖެހޭ ކަމަށް ސުޕްރީމު ކޯޓުން ވަނީ ހުކުމް ކޮށްފައި -- ސަން ފައިލް ފޮޓޯ// ފަޔާޒު މޫސާ\nދިގު ތަމްހީދަކަށް ނުވަތަ ދީބާޖާޔަކަށް ނުގޮސް، ސީދާސީދާ ނުކުތާއިން ފަށާނަމެވެ.\nދިވެހިރާއްޖޭގެ ދުސްތޫރުގެ ހަތް ވަނަ މާއްދާގައި އޮންނަނީ، ދިވެހި ދައުލަތުގެ އަދުލުއިންސާފުގެ ބާރު އޮންނާނީ ޝަރުޢީ ކޯޓުތަކަށް ކަމަށެވެ. ގާނޫނުއަސާސީގެ 141 ވަނަ މާއްދާގައި އޮންނަނީ ދިވެހިރާއްޖޭގެ އަދުލުއިންސާފުގެ ބާރު އޮންނާނީ ދިވެހިރާއްޖޭގެ ސުޕްރީމް ކޯޓަށާއި، ދިވެހިރާއްޖޭގެ ހައިކޯޓަށާއި، ގާނޫނުން އުފައްދާ ދަށުކޯޓުތަކަށް ކަމަށެވެ. ހަމައެޔާއެކު، ގާނޫނުއަސާސީގެ މި މާއްދާގައި އޮންނަނީ، އަދުލުއިންސާފުގެ ބާރުގެ އެންމެ އިސް ފަރާތަކީ ދިވެހިރާއްޖޭގެ ސުޕްރީމް ކޯޓު ކަމަށެވެ.\nޤާނޫނުއަސާސީން ދިވެހިރާއްޖޭގެ ސުޕްރީމް ކޯޓު އުފައްދައިފައި ވަނީ ޢަދުލުއިންޞާފުގެ އެންމެ އިސް ފަރާތުގެ ގޮތުގައި (141(ށ))، އަދި އެ ކޯޓަކުން ނިންމާ ނިންމުންތަކަށް އެހެން ކޯޓުތަކާއި މުޅި ދައުލަތުގެ އެންމެހައި ފަރާތްތައް ތަބާ ވާން ޖެހޭ ކޯޓެއް (145(ނ)) ކަމުގައެވެ. ގާނޫނުގެ ފަލްސަފާޔާއި އުސޫލުތަކާއި ހަމަތައް ދަންނަ މީހަކަށް، އަދި ދިވެހި ބަސް ރަނގަޅަށް ދޭހަ ވާ މީހަކަށް އޮޅިގެން ނުވާނެ ފަދައިން، މި ދުސްތޫރީ އުސޫލުތަކުގެ ތެރެއިން ދިވެހިރާއްޖޭގެ ސުޕްރީމް ކޯޓަށް ދެ ހައިސިއްޔަތެއް ލިބެއެވެ. އެއް ހައިސިއްޔަތަކީ ޤަޟާއީ ސަލްޠާގެ އެންމެ މަތީ ކޯޓު ނުވަތަ "އެޕެކްސް" ހައިސިއްޔަތެވެ. ޤަޟާއީ ނިންމުން ނިންމާ އެންމެ މަތީ ޓްރައިބިޔުނަލުގެ ހައިސިއްޔަތެވެ. އެ ކޯޓަކާ ހަމައިން، ޤަޟާއީ މަރުހަލާތައް ނިމި، ޤަޟާއީ ގޮތުން ފަހުބަސް ބުނާ، ދުސްތޫރާއި ޤާނޫނުގެ ބަސް އިއްވުމުގައި ފަހުބަސް އިއްވާ ފަރާތުގެ ހައިސިއްޔަތެވެ. ދެވަނަ ހައިސިއްޔަތަކީ، ދިވެހި ދައުލަތުގެ ތިން ބާރުގެ ތެރެއިން އެއް ބާރުގެ އިސް ފަރާތުގެ ހައިސިއްޔަތެވެ. ކަމެއްގެ ނުވަތަ ތަނެއްގެ އެންމެ އިސް ފަރާތަށް ވުރެ މަތިން، އެކަމަށް ބަސް ކިޔާ އަދި ބާރު ފޯރުވާ މީހަކު ނުވަތަ ބަޔަކު ތިބޭތޯއެވެ؟ ތިބެންޏާ، އެ ބަޔަކަށް ކިޔާނީ ކޮން ނަމެއްތޯއެވެ؟ "އެންމެ އިސް ފަރާތުގެ މަތީން ވާ އެޔަށްވުރެ ވެސް އިސް ފަރާތް" މިހެންތޯއެވެ؟ "އެންމެ އިސް ފަރާތުގެ އިސްކަމަށް ވުރެ ވެސް އަދި އިސް ވެގެން ވާ އެންމެ އެންމެ އިސް ފަރާތް" މިހެންތޯއެވެ؟\nދިވެހިރާއްޖޭގެ ސުޕްރީމް ކޯޓުން ބައެއް ކަންކަން ނިންމެވި ގޮތް، ނުވަތަ ބައެއް ހުކުމްތަކާއި ފިޔަވަޅު އެޅުއްވި ގޮތާ އަޅުގަނޑުމެން ހިތްހަމަނުޖެހުމަކީ، ނުވަތަ ނިންމެވި ނިންމެވުމެއް ގޯސް ވުމަކީ، އަންނަ ރުޅީގައި ސުޕްރީމް ކޯޓުގެ ހައިސިއްޔަތާއި ބާރު ނިގުޅައިގަނެ، ދުސްތޫރީ ނިޒާމު ހަލާކު ކޮށްލާން ޖެހޭ ސަބަބެއް ނޫނެވެ. އަދި އެ ރުޅީގައި، ގާނޫނުއަސާސީގެ މާއްދާތަކުގެ ހަގީގީ މާނަ، އިލްމީ ގޮތުން ފަހުމު ނުކުރެވޭ ވަރަށް ތިމާގެ "ޖަޖްމަންޓް ކްލައުޑް" ވާ މީހުންނަކީ މުޖުތަމައުގެ މެންބަރުންނާ މުޚާތަބު ކޮށް ވާހަކަ ދެއްކުމުގެ "މޯރަލް ރައިޓް" އޮންނާނެ ބައެއް ވެސް ނޫނެވެ.\nދިވެހިރާއްޖޭގެ ސުޕްރީމް ކޯޓަށް ދިވެހި ދުސްތޫރީ ނިޒާމުގެ އެންމެ މަތީ ކޯޓު، އަދި އަދުލުއިންސާފުގެ ބާރުގެ އެންމެ އިސް ފަރާތުގެ ހައިސިއްޔަތު ދިނީ ދިވެހި ދުސްތޫރުންނެވެ. ދުސްތޫރީ އިލްމާއި ފަލްސަފާގެ ތެރޭގައި އިއްތިފާގު ވެވިފައި އޮންނަ ފަދައިން، ދުސްތޫރަކީ ރައްޔިތުންގެ "އެކްޓް" އެކެވެ. ދުސްތޫރު ލިޔަނީ ރައްޔިތުންނެވެ. ވީމާ، ދުސްތޫރަށް ވުރެ ގާނޫނު ހަދާ މަޖިލިސް ބާރުގަދައެއް ނުވާނެއެވެ. ދުސްތޫރުގައި އޮންނަ އެއްޗަކަށް އެ މަޖިލިހުގެ ގާނޫނަކުން ގޮމެއް ނުޖެހޭނެއެވެ. ދިވެހިރާއްޖޭގެ ސުޕްރީމް ކޯޓަށް ރައްޔިތުން ދީފައި އޮންނަ ބާރެއް، ރައްޔިތުންގެ މަންދޫބުންނަށް ނިގުޅައެއްނުގަނެވޭނެއެވެ. ޚާއްސަކޮށް، ބައެއް ފަރާތްތަކަށް އޮޅިފައި އޮންނަ ވަރަށް މުހިއްމު ކަމަކީ، ދިވެހިރާއްޖެޔަކީ ބަރުލަމާނީ ސިޔާދަތު އޮންނަ ތަނެއް ނޫންކަމާއި، ދިވެހިރާއްޖޭގައި އޮންނަނީ ދުސްތޫރީ ސިޔާދަތުކަމެވެ. ރާއްޖޭގެ ހާލަތަށް ބަލާ އިރު "އެންމެ ޑިމޮކްރަޓިކް ކިޔާނަކީ" ވެސް ރައްޔިތުންގެ މަޖިލިހެއް ނޫނެވެ. ރައްޔިތުންގެ މަޖިލިހަށް މެންބަރުން ހޮވުމުގައި ވޯޓު ގުނޭ އުސޫލުތަކާއި ކަންކަމަށް ބަލާ އިރު، ރާއްޖޭގައި އެޔަށް ވުރެ ބޮޑަށް ރައްޔިތުންގެ ބާރު ތަމްސީލު ކުރައްވަނީ ވެސް ރައީސުލްޖުމްހޫރިއްޔާއެވެ. މީގެ އިތުރުން، ޑިމޮކްރަސީ އަކީ "މެޖޯރިޓޭރިއަނިޒަމް"ގެ ފަލްސަފާޔާ ހަމައިން ނިމޭ އެއްޗެއްކަމަށް ބައެއް މީހުންނަށް ހީވާ ނަމަ، އެއީ ވެސް ވަރަށް ބޮޑު ގޯހެކެވެ. މި ޒަމާނުގައި ޑިމޮކްރަސީގެ ރޫހަކީ ގާނޫނުގެ ހުކުމް ހިނގުމެވެ. ދުސްތޫރިއްޔަތުގެ މަބްދައު އޮތުމެވެ. "ޓިރަނީ އޮފް ދަ މެޖޯރިޓީ" ވެސް ހުއްޓުވުމެވެ. ދުސްތޫރުތައް އަންނަނީ އެގޮތުންނެވެ. ވީމާ، ދުސްތޫރުން އެންމެ މަތީ ކޯޓު، އަދި އަދުލުއިންސާފު ގާއިމު ކުރުމުގެ އެންމެ މަތީ ފަރާތް ކަމުގައި ކަނޑައަޅައިފައި ވާ ކޯޓުގެ ހައިސިއްޔަތު ނިގުޅައިގަނެ، އަދުލުއިންސާފުގެ ބާރު ގާނޫނު ހަދާ މަޖިލިހުގެ ދަށަށް ގެންދިޔުމަކީ ރައްޔިތުންނަށް ވެސް ގޮން ޖެހުމެވެ. ބާރުތައް ވަކި ކުރުމުގެ މަބްދައަށް ވެސް ގޮން ޖެހުމެވެ. ފަނޑިޔާރުގޭގެ މިނިވަންކަމަށް ވެސް އަރައިގަތުމެވެ. ބަޔަކަށް މިކަން ދޭހަ ނުވެގެން، ނުވިސްނިގެން އުޅުނަސް، މިއީ ހަގީގަތެވެ.\nހަމައެއާއެކު، ޝަރުއީ ދާއިރާޔަށް ފާޑު ކިޔަމުން، ރާއްޖޭގެ އުތުރާއި ދެކުނުގައި ހައިކޯޓުގެ ގޮފިތައް ހަދައިގެން ކުރީ ކޮންކަހަލަ ބޭކާރު ޚަރަދެއްތޯ ސުވާލު ކުރާ މީހުންނަށް، ހައިކޯޓުގެ ގޮފިތައް އުތުރާއި ދެކުނުގައި ހެދީ ޝަރުއީ ދާއިރާއިން ނޫންކަން ނޭނގެނީ ބާވައެވެ! އެ ކަން ކުރީ އެ ބުނާ "ޖޫޑިޝަރީ ހިނގާނެ ގޮތް ގާނޫނުން ކަނޑައަޅާން ޖެހޭ ރައްޔިތުންގެ މަޖިލިހުން" ކަން ހަމަ ނޭނގެނީ ބާވައެވެ! އެއް ފަހަރު މަޖިލިހުން "ޖޫޑިޝަރީގައި" ނުހަނު ރަނގަޅަށް މަސައްކަތް ކުރަމުން ދިޔަ ކޯޓެއް ކޮށައި ފޮތިފޮތި ކޮށްލާން ކުރި މަސައްކަތަށް ފާޑު ކިޔައިފައި، އަނެއް ފޮޅުވަތުގައި "ޖޫޑިޝަރީ" ހިންގުން ރައްޔިތުންގެ މަޖިލިހަށް ދޫ ކޮށްލައި، ފަނޑިޔާރުންނަކީ ހަމައެކަނި ޙުކުމް ލިޔާ ކާތިބުންތަކެއް ކަމަށް ހެދުމަށް ގޮވައިލުމަކީ، އެ ވާހަކަ ދައްކާ މީހެއްގެ ސިކުނޑީގެ އުނިކަމެއް ހުރިކަމާ މެދު ޝައްކު އުފައްދާނެ ކަމެއް ނޫންބާވައެވެ! ޤަޟާއީ ފަންކްޝަނާއި، ކޯޓް އެޑްމިނިސްޓްރޭޝަން ވީ ވަރަކުން ވަކި ވާން ޖެހެއެވެ. ނަމަވެސް އެ އުސޫލަކީ ކޯޓުތަކާއި ޖުޑީޝަރީގެ އިދާރީ ނިޒާމު، ޖުޑީޝަރީން ބޭރު ކުރާން އަންގާ އުސޫލެއް ނޫނެވެ. އެ އުސޫލުގެ ދަށުން، އިދާރީ ކަންކަން ވަކި ކުރަނީ، ކޯޓުގެ ފަނޑިޔާރުންގެ މަޖިލިހުން ނުވަތަ އިސް ފަނޑިޔާރު ނުވަތަ ޖުޑީޝަލް ކައުންސިލެއް ފަދަ ކިޔާނަކުން އެކަށައަޅާ ސިޔާސަތުތަކެއްގެ މައްޗަށް، ކޯޓުގައި ހުންނަ ކޯޓް މެނޭޖަރެއް ނުވަތަ ކޯޓް އެޑްމިނިސްޓްރޭޓަރަކު އިދާރީ ކަންކަން ކުރާ އުސޫލުންނެވެ. މި ގޮތުން ހުންނަ ކޯޓް އެޑްމިނިސްޓްރޭޓަރެއް ނުވަތަ ކޯޓް މެނޭޖަރެއް، ދައުލަތުގެ އަނެއް ދެ ބާރަށް ޖަވާބުދާރީވާން ޖެހޭ ގޮތަށް އޮންނަ ނިޒާމެއްގެ ވާހަކަ އަޅުގަނޑުމެން ދުވަހަކުވެސް އަޑެއް ނާހަމެވެ. ހަމައެހެންމެ، އެއީ ހަމަ ބުއްދި ގަބޫލު ކުރާ ކަމެއް ވެސް ނޫނެވެ. އެހެން ހަދައިގެން ފަނޑިޔާރުގެ މިނިވަން ކުރެވިދާނެޔޭ ހީވާ މީހަކާ، އިލްމީ ގޮތުން ދެކެވޭނެ ވާހަކައެއް ވެސް ނޯންނާނެއެވެ. އެހެނީ، އިލްމީ ވާހަކަ ދެކެވޭނީ ހިސާބަކަށް ބުއްދި ހުންނަ މީހުންނާއެވެ.\nފަނޑިޔާރުން މިނިވަން ވާން ވީޔޯލައެވެ. އެކަމަކު ފަނޑިޔާރުންނަށް ފަނޑިޔާރުގެ ދޭން ޖެހެނީ މޮހޮނަށް އޮޑި ދޭ އުސޫލުންނޯލައެވެ! އިސްލާހަކީ އެއީޔޯލައެވެ! ބުނާނީ ފަހެ ކީކޭތޯއެވެ؟\nކޮމަންވެލްތު ލެޓިމާރ ހައުސް ގައިޑްލައިނުން ފޮޅުވަތެއް ކިޔައިފައި، އޭގެ ޝަރަހައެއް، އޭގައި ހިމެނޭ އިލްމީ އަސާސްތަކެއް އެއްވެސް ވަރަކަށް ދޭހަ ވުމެއް ނެތި، ކޮންމެ މީހަކަށް ވެސް ވާހަކަތަކެއް ދެއްކިދާނެއެވެ. "އެވްރީ ޓޮމް، ޑިކް އެންޑް ހެރީ" ހޮޅުއަށީގައި އަނގަތަޅާ އުސޫލުން އެއްޗެހިތަކެއް ކިޔިދާނެއެވެ. އެކަމަކު ލެޓިމާރ ހައުސް ގައިޑްލައިނަށް ބެލިޔަސް، ޔޫއެން ބޭސިކް ޕްރިންސިޕަލްސް 1985 އަށް ބެލިޔަސް، ބެއިޖިންގ ސްޓޭޓްމަންޓް 1995 އަށް ބެލިޔަސް، މައުންޓް ސްކޯޕަސް ސްޓޭންޑަރޑްސް 2008 އަށް ބެލިޔަސް، އައިސީޖޭ ޕްރިންސިޕަލްސް 2004 އަށް ބެލިޔަސް، ޔުނިވަރސަލް ޗާރޓަރ އޮފް ދަ ޖަޖް 1999 އަށް ބެލިޔަސް، ބޭންގަލޯރ ޕްރިންސިޕަލްސް 2002 އަށް ބެލިޔަސް އެނގޭ ކަމަކީ، ޝަރުއީ ދާއިރާޔަކީ ތަންފީޛީ ބާރާއި ގާނޫނު ހަދާ ބާރުގެ ކިބައިން މިނިވަން ވެގެން ވާ ވަކި ބާރަކަށް ވާން ޖެހޭނެ ކަމެވެ. "ޖުޑީޝަލް އިންޑިޕެންޑެންސް"ގެ މާނަ ދަންނަ މީހަކަށް، އޭގެ ތެރޭގައި "އިންސްޓިޓިޔުޝަނަލް އިންޑިޕެންޑެންސް" ނުވަތަ "ސްޓްރަކްޗަރަލް އިންޑިޕެންޑެންސް" ހިމެނޭކަން އެނގޭނެއެވެ. އެވަރު ނޭނގޭ މީހަކު ނަމަ، ޔޫއެން ބޭސިކް ޕްރިންސިޕަލްސް 1985 ގެ 14 ވަނަ މާއްދާ ބަލައިލުމުން ކޮންމެވެސް އަލިކަމެއް ލިބިދާނެ ތޯއްޗެކެވެ. މައުންޓް ސްކޯޕަސް މިންގަނޑުގެ2ވަނަ މާއްދާ އެކީ ކިޔައިލުން ވެސް ވަރަށް މުހިއްމެވެ. މި އެއްޗެތި ކިޔައިގެން ވެސް އެއްޗެއް ދޭހަ ނުވެއްޖެ ނަމަ، މާތްﷲ އާ ވަކީލެވެ.\nކޮމަންވެލްތު ލެޓިމާރ ހައުސް ގައިޑްލައިނުގައި، "ޖޫޑިޝަރީ" ހިންގާނީ "ޖޫޑިޝަރީން" ކަމަށް ބުނެފައި އެބައޮތެވެ. އިސް ވެ ދެންނެވި ހުރިހާ މިންގަނޑުތަކެއް އަދި އުސޫލުތަކެއްގައި ވެސް އެ ވާހަކަ އެބައޮތެވެ. އެކަމަކު، ކުރިމަތީގައި އަރައި ހުންނަ އިރު ވެސް ނުފެންނަ މީހުން އިންސާނުންގެ ތެރޭގައި އުޅޭކަމީ ހަގީގަތެކެވެ.\nތިމާޔަށް ކަންކަން ފަހުމު ނުވުމުން، އެހެން މީހުންނަށް ފަހުމު ނުވީޔޭ ކިޔައިގެން ވާހަކަ ދެއްކުމަކީ އަމިއްލަޔަށް ބޭޒާރު ވުން ނޫން އެހެން ނަތީޖާއެއް ނުކުންނާނެ ކަމެއް ނޫނެވެ. ދިވެހިރާއްޖޭގެ ގާނޫނުއަސާސީގެ ތަސައްވުރަކީ، ދިވެހި ފަނޑިޔާރުގެ ހަމައެކަނި ކޯޓްރޫމްތަކަކަށް ހަދައި، ޤަޟާއީ އިޖުރާއާތު ހިންގައި ހުކުމް ލިޔެ އިއްވުން ނޫން އެހެން ހުރިހާ ކަމެއް ފަނޑިޔާރުގެ އަތުން އަތުލައި ރައްޔިތުންގެ މަޖިލިހަށާއި ރައީސަށާއި އަޑުގަދަ ސިޔާސީ ޕާޓީތަކަށް ދޫކޮށްލުން ކަމުގައި ހީވާ ބަޔަކަށް އެ ކުރެވެނީ ކުށްހީއެކެވެ.\nތެދެކެވެ. ޔުނައިޓެޑް ސްޓޭޓްސް އޮފް އެމެރިކާގައި ފަނޑިޔާރުން އައްޔަން ކުރަނީ ތަންފީޒީ ބާރާއި ގާނޫނު ހަދާ މަޖިލިހުންނެވެ. އިނގިރޭސި ވިލާތުގައި ކުރިން އެކަން ކުރަމުން އައީ ތަންފީޒީ ބާރާއި ގާނޫނު ހަދާ މަޖިލިހުގައި ވެސް ހިމެނޭ ފަރާތަކުން ކަމުގައި ވިޔަސް، މިހާރު އެކަން ވަނީ އެ ދެ ބާރަށް ކޮންޓްރޯލް ނޯންނަ މިނިވަން ފަރާތަކާ ހަވާލު ކޮށްފައެވެ. އިސްލާމީ ޚިލާފަތުގައި ފަނޑިޔާރުން އައްޔަން ކުރެއްވީ އަމިއްލަފުޅު ބާރާއި އިޚްތިޔާރުގައި ވަލިއްޔުލްއަމްރެވެ. އެހެންކަމުން، މި ކަމުގައި އެކި ތަންތަނުގައި އެކި ގޮތްގޮތަށް އަމަލު ކޮށްފައި އެބަ ހުއްޓެވެ.\nނަމަވެސް މި ޒަމާނުގެ ގިނަ ގައުމުތަކާއި، އަޅުގަނޑުމެންގެ އަމިއްލަ ގައުމުގެ ތަޖުރިބާއަށް ބަލާ އިރު، ތަންފީޒީ ބާރާއި ގާނޫނު ހަދާ މަޖިލިހުން ފަނޑިޔާރުން އައްޔަން ކުރުމުގެ ތެރެޔަށް ފޯރުވަނީ ނުބައި ނުފޫޒުކަން ސާބިތު ވެއެވެ. އެހެންވެ، ފަނޑިޔާރުގޭގެ މިނިވަންކަމާ ބެހޭ ބައިނަލްއަގްވާމީ އުސޫލުތަކާއި، ތަޖުރިބާކާރުންނާއި އިލްމުވެރީންގެ އިއްތިފާގަކީ، ފަނޑިޔާރުން އައްޔަން ކުރާން ޖެހޭނީ އިސް ފަނޑިޔާރުންނަށް މެޖޯރިޓީ އޮންނަ، މިނިވަން ކިޔާނަކުން، ތަންފީޒީ ބާރާއި ގާނޫނު ހަދާ މަޖިލިހުގެ ނުފޫޒުން އެއްކިބާ ވެގެން، "މެރިޓް-ބޭސްޑް" އުސޫލަކުން ކަމެވެ.\nބައެއް މީހުންނަށް ހީ ވެފައި އޮންނަނީ، ނަޒާހަތްތެރިކަމާއި ސުލޫކާއި އަޚްލާގީ މިންގަނޑުތަކަކީ ހަމައެކަނި ދައުލަތުގެ މުއައްޒަފުންނަށް އޮންނަ ކަމެއް ކަމުގައޭ ހިތަށް އަރާން ޖެހޭ ފަހަރުފަހަރު، މީޑިޔާގައި ހުންނަ ބައެއް ލިޔުންތައް ކިޔައިލުމުން އައުދެއެވެ. އެހެންނެއް ނޫނެވެ. ލިޔުންތެރީން ވެސް ނަޒާހަތްތެރި ވާން، ސުލޫކީ މިންގަނޑުތަކަށް ތަބާ ވާން، އަޚްލާގީ ގިޔަމުތަކާއި އުސޫލުތަކަށް އިހުތިރާމު ކުރާން ޖެހެއެވެ. އެގޮތުން ވިސްނާ އިރު، ތިމާޔަށް އެ ކަމެއްގެ އިލްމާއި މައުލޫމާތު ނެތް ކަމަކާ މެދު ލިޔުންތައް ލިޔުމަކީ ވެސް ނަޒާހަތްތެރިކަމުން ބޭރު ވުމެކެވެ. އިލްމާއި މައުލޫމާތު ހުރި ކަމެއްގައި ވެސް، އިޚްލާސްތެރިކަމާއި ހެޔޮ ނިޔަތާ އެކު ލިޔުމުގެ ބަދަލުގައި ވަކި ސިޔާސީ ފިކުރެއް ނުވަތަ އެފަދަ މަސްލަހަތެއް ހިމާޔަތް ކުރުމަށް ލިޔުމަކީ ވެސް ނަޒާހަތްތެރިކަމާއި ސުލޫކާއި އަޚްލާގާ ޚިލާފުވުމެކެވެ. މި ދެ ކަންތަކުގެ ތެރެއިން ބޮޑަށް ގޯހީ ކޮން ކަމެކޭ ދަންނަވާކަށް އަޅުގަނޑަކަށް ނޭނގެއެވެ. އެނގޭ ކަމަކީ، މިއިން ކޮންމެ ކަމަކީ ވެސް ނުހަނު މަތީ ދަރަޖައިގައި ނުބައި އަމަލުކަމެވެ.\nކުރު ވާހަކަ މުބާރާތުން ލިބުނު ވަނަ\nނަބިއްޔާގެ އޯގާވެރިކަމާ ބެހޭ އެއް ވާހަކަ\nއިސްރާ އާއި މިއުރާޖަކީ ފުލޯކް ވާހަކައެއް ނޫން\nހަތް ސަތޭކަ ރުފިޔާގެ ކުޅޭ އެތި


Khaasa Ehee ge kudhin vaadhaveri race ah nere Dhiraagun thafaathu dhahkai dheefi\nހާއްސަ އެހީގެ ކުދިން ވާދަވެރި ރޭހަށް ނެރެ ދިރާގުން ތަފާތު ދައްކައިދީފި\nދިރާގުން ބޭއްވި ސްޕެޝަލް ސްޕޯޓްސް ފެސްޓިވަލްގެ ތެރެއިން --- އަވަސް ފޮޓޯ: އަފްޝީން ނަސީރު\nމުޖުތަމައުގައި އޮތީ ކަމުނުދާ ވިސްނުމެކެވެ. ހާއްސަ އެހީއަށް ބޭނުންވުމަކީ ކަންކަމުން އެކަހެރިވާނެ ސަބަބެއް ކަމަށް ގަބޫލު ކުރާ މީހުން އަދިވެސް ހަމަގިނަ އެވެ. މި މުޖުތަމައުގައި މިއޮތް "ކަޓް" ވިސްނުން ބަދަލު ކޮށްލާނެ ހަރަކާތެއް ދިރާގުން މިވަނީ މިއަހަރުވެސް ބާއްވާފަ އެވެ. ހާއްސަ އެހީ އަށް ބޭނުންވާ ކުދިންނަށް އަމާޒުކޮށްގެން ދިރާގުން ކޮންމެ އަހަރަކު ބާއްވަމުން އަންނަ، 'ސްޕެޝަލް ސްޕޯޓްސް ފެސްޓިވަލް އެހެން އަހަރުތަކާ ތަފާތެވެ. މިއީ ދިރާގުން މި ފެސްޓިވަލް ބާއްވަމުން އަންނަ ފަސް ވަނަ އަހަރެވެ.\nސްޕެޝަލް ސްޕޯޓްސް ފެސްޓިވަލް މިއަހަރު ދިރާގުން ވަނީ ހާއްސަ އެހީއަށް ބޭނުންވާ ކުދިންނަށްވެސް ވާދަވެރި ކަމާއެކު ކުޅިވަރުގައި ވާދަ ކުރެވޭނެ ކަން ސާބިތުކޮށްދީފަ އެވެ. ސްކޫލްތަކާއި ހާއްސަ އެހީއަށް ބޭނުންވާ ކުދިންނަށް އެހީތެރިކަން ފޯރުކޮށްދެމުންދާ 10 މުއައްސަސާއަކުން 200 އެއްހާ ދަރިވަރުން ބައިވެރިވި ފެސްޓިވަލްގައި ދިރާގުން ވަނީ 60 މީޓަރާއި 30 މީޓަރު ހިމެނޭ ދުވުން ހިމަނާ ފައެވެ.\n"މިދިޔަ އަހަރުން ފެށިގެން އަޅުގަނޑުމެން ދައްކަމުން މިއައީ ދިރާގްގެ ސްޕެޝަލް ސްޕޯޓްސް ފެސްޓިވަލްގައި ކޮމްޕިޓޭޓިވް ސްޕޯޓްސް ހިމެނުމުގެ ވާހަކަ، މިފަހަރު އަޅުގަނޑުމެން މިވަނީ ކޮމްޕިޓޭޓިވް ސްޕޯޓްސް ހިމަނާފަ، މިކަމުގެ ސަބަބުން އެންމެ ބޮޑަށް ލިބޭ އެއްކަމަކީ ކުދިންގެ ސެލްފް ކޮންފިޑެންސާއި ކުދިން އަމިއްލަ ނަފުސަށް ކުރާ އިތުބާރ. އަދި އެހެން ކުދިންނެކޭ އެއްގޮަތަށް ތިމަންނަ މެންނަށްވެސް ވާދަވެރި ކުޅިވަރުގައި ވާދަ ކުރެވޭނެ ކަމުގެ ހިތްވަރު،" ދިރާގް މާކެޓިން ކޮމިއުނިކޭޝަން އެންޑް ޕަބްލިކް ރިލޭޝަންސް އެގްޒެކެޓިވް އިމްޖާދު ޖަލީލް ވިދާޅުވި އެވެ.\nރާއްޖޭގައި ހާއްސަ އެހީއަށް ބޭނުންވާ ކުދިން ބައިނަލްއަގްވާމީ ވާދަވެރި މުބާރާތްތަކުގައި އަދި މިހާތަނަށް ވާދަ ކޮށްފައި ނުވި ކަމުގައިވިޔަސް، ދުނިޔޭގެ އެހެން ގައުމުތަކުގައި ހާއްސަ އެހީއަށް ބޭނުންވާ ކުދިންނަށް ބާއްވަމުން އަންނަ ޕެރަ ގޭމްސްއަކީ ވާދަވެރި ކުޅިވަރެކެވެ. މިގޮތުން ދުނިޔޭގެ ލޯފަން ކުދިންގެ ފުޓްބޯޅަ މުބާރާތަކީވެސް ގައުމުތަކުގެ މެދުގައި ވާދަވެރި މުބާރާތެކެވެ.\nއިމްޖާދު ވިދާޅުވީ ދިރާގްގެ ސްޕެޝަލް ސްޕޯޓްސް ފެސްޓިވަލްގައި ކޮމްޕިޓޭޓިވް ސްޕޯޓްސް ހިމެނުމުން ބައިނަލްއަގްވާމީ ޕެރަ ގޭމްސްގައި ރާއްޖެއިން ވާދަ ކުރާއިރު މި ފެސްޓިވަލުން އެކަމަށް އިތުރު ބާރެއް ލިބިގެންދާނެ ކަމަށެވެ.\nސްޕެޝަލް ސްޕޯޓްސް ފެސްޓިވަލްގައި ވާދަ ކުރި ކުދިންގެ ޓައިމިން އާއި ދުވުމުގެ ސްޕީޑް ދެނެގަތުމަށް އެތުލެޓިކްސް އެސޯސިއޭޝަނުން ވަނީ ހަރަކާތްތެރިވެފަ އެވެ.\n"އެކުދިންގެ އެވަރު ސްޕީޑް ހުރެއްޖެ ކަމުގައިވާނަމަ، އެކުދިންނަށް ވެސް ހުޅުވިގެންދާނެ ކަންނޭންގެ ނެޝަނަލް ސްޕޯޓްސް މީޓްތަކުގައި ބައިވެރިވާން، އެހެންވީމަ އުންމީދަކީ ހާއްސަ އެހީއަށް ބޭނުންވާ ކުދިންވެސް ބައިނަލްއަގްވާމީ ޕެރަ ގޭމްސްތަކުގައި ބައިވެރިވާނެ ކަމަށް މީ މި ފެސްޓިވަލުން ލިބޭ ފުރުސަތެއް،" އިމްޖާދު ވިދާޅުވި އެވެ.\nހާއްސަ އެހީއަށް ބޭނުންވާ ކުއްޖެގެ ގޮތުގައި އުފަންވި ނަމަވެސް ވާދަވެރި ކުޅިވަރުތަކުގައި މެޑަލް ހޯދުމަކީ ނުވާނެ ކަމެއް ނޫނެވެ. މިއަހަރު ބޭއްވި ރިއޯ އޮލިމްޕިކްސްގެ ތާރީހްގައި ފެނުނު އެންމެ ކާމިޔާބު އެތުލީޓް އެމެރިކާގެ މަޝްހޫރު ފެތުންތެރިޔާ މައިކަލް ފެލެޕްސް އަކީވެސް އޯޓިސްޓިކް ކުއްޖެއްގެ ގޮތުގައި އުފަންވި މީހެކެވެ. ނަމަވެސް އޭނާ އަކީ އޮލިމްޕިކް ތާރީހްގައި އެންމެ ގިނަ މެޑަލް ހޯދި އެންމެ ކާމިޔާބު އެތުލީޓެވެ.\n"ކުޅަދޭ ކޮންމެ ކުއްޖެކޭ އެއްވަރަށް ހާއްސަ އެހީއަށް ބޭނުންވާ ކުއްޖަކީވެސް ދުވެވޭނެ ވާދަ ކުރެވޭނެ ކުއްޖެއް އޭގެ މިސާލެއް އެމެރިކާގެ މަޝްޙުރު ފެތުންތެރިޔާ މައިކަލް ފެލެޕްސް އޮލިމްޕިކް ތާރީހްގައި އެންމެ ގިނަ މެޑަލް އޮތީ ފެލެޕްސް އޯޓިޒަމްގެ ސްޕެކްތަރަމްގައި އުޅުނަސް ވާނެކަން ވަނީ ސާބިތުކޮށްދީފ، އެހެންވީމަ މި ފެސްޓިވަލަކީވެސް ކޮމްޕިޓޭޓިވް ރޭސްތަކުގައި ދުވެވޭނެކަން ސާބިތުކޮށްދޭނެ ފެސްޓިވަލެއް." އިމްޖާދު ވިދާޅުވި އެވެ.\nފްލައިމީގެ ދަތުރުތައް ވަގުތީ ގޮތުން ހުއްޓާލަނީ


ދުރޫސުލް އީމާންސިލްސިލާ އަލުން ފަށަނީ. އެކަމަކު މިފަހަރު މިސްކިތުން ބޭރުގައި – ޖަމްޢިއްޔަތުއް ސަލަފް\nދުރޫސުލް އީމާންސިލްސިލާ އަލުން ފަށަނީ. އެކަމަކު މިފަހަރު މިސްކިތުން ބޭރުގައި\nތާރީޚް: 12:06 13 ސެޕްޓެމްބަރ 2020\nޖަމްޢިއްޔަތުއްސަލަފުން 2018 ވަނަ އަހަރުން ފެށިގެން ކުރިއަށް ގެންދާ “ ދުރޫސުލް އީމާން“ ސިލްސިލާ ދަރުސްތައް ކޮވިޑް19 ގެ ސަބަބުން މެދުކަނޑާލުމަށްފަހު އަލުން ފެށުމަށް ހަމަޖެހިއްޖެއެވެ. އެކަމަކު މިފަހަރު އަލުން މި ސިލްސިލާ ކުރިއަށް ގެންދަނީ ސަލަފު ޔޫޓިއުބު މެދުވެރިކޮށެވެ.\n“ އަސްލު މިއީ 2018 ވަނަ އަހަރުން ފެށިގެން ކޮންމެ ހުކުރު ދުވަހެއްގެ މަޣްރިބު ނަމާދަށްފަހު ފަނޑިޔާރު މިސްކިތުގައި ކުރިއަށް ގެންދަމުން އައި ސިލްސިލާ ދަރުސްތަކެއް. ނަމަވެސް ކޮވިޑް19 ގެ ސަބަބުން މާލޭގެ މިސްކިތްތަކުގައި ދަރުސްތައް ބޭއްވުން މެދުކަނޑާލާފައިވާތީ، މިދަރުސް ސިލްސިލާވެސް މިވަނީ މެދުކެނޑިފައި. އެހެންކަމުން މިސިލްސިލާ ކުރިޔަށް ގެންދިޔުމަށް މިފަށަނީ ސަލަފު ޔޫޓިއުބުގައި، އިންޝާﷲ ބޭނުމަކީ މި ދަރުސްތަކުގައި ނުނިމި ހުރި ދަރުސްތައް ގެނެސްދީ ސިލްސިލާ ފުރިހަމަކޮށްލުން.“ ދުރޫސުލް އީމާން ދަރުސް ސިލްސިލާގެ ކޯޑިނޭޓަރ އަދި ސަލަފުގެ ޢިލްމުވެރިންގެ މަޖްލީހުގެ މެމްބަރު އައްޝައިޚް ޝިހާމް މުޙައްމަދު ސަލަފު ވެބްސައިޓަށް މަޢުލޫމާތު ދެއްވަމުން ވިދާޅުވިއެވެ.\nގިނަދުވަސްތަކަކަށް ފަހު މިސްކިތުން ބޭރުގައި ސްޓޫޑިއޯގައި އަލުން މި ދަރުސްތައް ފަށާއިރު، ދަރުސްތައް ފޮނުވަން ހަމަޖެހިފައި ވަނީ ކޮންމެ ހަފްތާއެއްގެ ހޯމަ ދުވަހުގެ ރޭ9ޖަހާއިރު ޖަމްޢިއްޔަތުއްސަލަފުގެ ޔޫޓިއުބު ޗެނަލުންނެވެ.\n“ މިހަފްތާގެ ހޯމަ ދުވަހުރެއިން ފެށިގެން އަލުން މި ފަށަނީ. މި ސިލްސިލާގެ ދަރުސްތަކުގައި ވާހަކަ ދައްކާނީ ޢާޤީދާގެ އެކިއެކި ފިލާވަޅުތަކާއި ބެހޭގޮތުން. ޔޫޓިއުބުން އަޅުގަނޑުމެން މިގެނެސްދޭން ފަށާ ދަރުސްތަކުގެ ދިގުމިނަކީ އާއްމުކޮށް 10 މިނެޓާއި 15 މިނެޓާއި ދެމެދު.“ އިތުރަށް މަޢުލޫމާތު ދެއްވަމުން އައްޝައިޚް ޝިހާމް މުޙައްމަދު ވިދާޅުވިއެވެ.\nމި ސިލްސިލާ އަލުން ފަށާއިރު މި ހިނގާ ސެޕްޓެމްބަރ މަހުގެ 14 ވަނަ ދުވަހުގެ ރޭގަނޑު9ޖަހާއިރު ގެނެސްދޭ އެޕިސޯޑުގައި ވާހަކަ ދައްކަވާނީ އައްޝައިޚް ޝުޢައިބު ނާޠިމެވެ.ޝެއިޚް ގެ ދަރުސްގައި އަލި އަޅުވާލާނީ ﷲއަށް އީމާން ވުމުގެ މައްޗަށެވެ.


S9 ge mahchah Note9 gadhavaa sababu\nއެސް9 ގެ މައްޗަށް ނޯޓް9 ގަދަވާ ސަބަބު!\nސެމްސަންގް އިން އަލަށް ތައާރަފުކުރި "ގެލެކްސީ ނޯޓް 9" --\nސެމްސަންގުން އެ މީހުންގެ "ގެލެކްސީ ނޯޓް" ސީރީޒްގެ އާ ފޯނު "ގެލެކްސީ ނޯޓް 9" ތައާރަފު ކުރީ މިދިޔަ މަހު ނުވައެއްގަ އެވެ. މިހާރު މި ފޯނަށް ޕްރީ އޯޑާ ނަގަން ވެސް ވަނީ ފަށާފަ އެވެ. ރާއްޖޭގެ އެންމެ ބޮޑު ޓެލެކޮމިނިއުކޭޝަންގެ ދެ ކުންފުނި ކަމުގައިވާ ދިރާގާއި އުރީދޫއިން ވެސް ވަނީ ރާއްޖޭގެ ކަސްޓަމަރުންނަށް ޕްރީ އޯޑާއަށް މި ފޯނު ނަގައިދޭން ފަށާފަ އެވެ.\nމިދިޔަ އޭޕްރީލް މަހު ސެމްސަންގުން ވަނީ ގެލެކްސީ "އެސް 9" އާއި "އެސް9ޕްލަސް" ވެސް ނެރެފަ އެވެ. އެ ފޯނުތަކާއި އަޅާ ބަލާއިރު ފަހުގެ ފޯނު ވަނީ ބޮޑުތައް ރަނގަޅުކޮށްފަ އެވެ. އެ ފޯނުތަކުގެ މައްޗަށް "ނޯޓް 9" ގަދަވާ ގިނަ ސަބަބުތަކެއްވެސް އެބަހުއްޓެވެ.\nސްމާޓްފޯނެއްގެ ޑިސްޕްލޭއަކީ އޭގެ އެންމެ މުހިންމު އެއް ފީޗާ އެވެ. ފޯނުގެ މޮޅުކަމާއި ރީތިކަން އެންމެ ބޮޑަށް ދައްކުވައި ދެނީ ޑިސްޕްލޭއިންނެވެ. އެސް9ގެ ފޯނުތަކަށްވުރެ، ނޯޓް9ގެ ޑިސްޕްލޭ ބޮޑެވެ. ދިގުމިނުގައި 6.4 އިންޗި ހުންނަ މި ޑިސްޕްލޭއަކީ ކުއަޑް އެޗްޑީ ސުޕަ އެމޯލެޑްގެ ޑިސްޕްލޭއެކެވެ.\nޗާޖު ގިނައިރު ހިފަހައްޓާނެ\nނޯޓް9ގައި 4000 އެމްއޭއެޗްގެ ބެޓަރީއެއް އިނދެ އެވެ. މިއީ އެސް9ގެ ފޯނުތަކާއި އަޅާބަލާއިރުގައި ބޮޑު އަދަދެކެވެ. އެސް9ގައި އިންނަނީ 3000 އެމްއޭޗް ބެޓަރީއެއް އަދި އެސް ޕްލަސް9ގައި އިންނަނީ 3500 އެމްއޭއެޗްގެ ބެޓަރީއެކެވެ.\nވީޑިއޯ ބަލާނަމަ ނޯޓް9ގެ ބެޓަރީ އާންމުކޮށް ހިފަހައްޓާނީ 17 ގަޑިއިރާއި 20 ގަޑިއިރާއި ދެމެދުގަ އެވެ. އަދި ހަމައެކަނި ވާހަކަ ދައްކާނަމަ 31 ގަޑިއިރާއި 35 ގަޑިއިރާއި ދެމެދުގައި ހިފަހައްޓާނެ އެވެ.\nފޯނުގެ ސްޓޯރޭޖްވެސް ބޮޑު\nފޯނެއް ގަންނައިރު އެންމެ ކަންބޮޑުވާނީ މިކަމާއި މެދުގަ އެވެ. ނޯޓް9ގައި މިކަމާއި މެދުގައި ކަންބޮޑުވާކަން ނުޖެހޭނެ އެވެ. މި ފޯނުގެ ބިލްޓްއިން ސްޓޯރޭޖް އުޅެނީ 128 ޖީބީ އާއި 512 ޖީބީ ދެމެދުގަ އެވެ. އަދި މި ފޯނަށް 512 ޖީބީގެ މެމޮރީ ކާޑްވެސް ލެއްވޭނެ އެވެ. އެއާއެކު މި ފޯނުގައި އެއް ޓްރައިބައިޓްގެ އެއްޗެހި ސްޓޯރުކުރެވޭނެ އެވެ.\nއެސް9އާއި އެސް9ޕްލަސް ގެ ބިލްޓް އިން ސްޓޯރޭޖުގައި ހުންނަނީ 64 ޖީބީ އެވެ. އަދި އެންމެ ބޮޑުވެގެން ލެއްވެނީ 400 ޖީބީގެ މެމޮރީ ކާޑެކެވެ.\nއެސް9ފޯނުތަކުގައި ރޭންޑަމް އެކްސެސް މެމޮރީ ނުވަތަ ރޭމް އުޅެނީ4ޖީބީ އާއި6ޖީބީގެ ދެމެދުގައި އެވެ. ފޯނުގެ ސްޕީޑް ބިނާވަނީ ރޭމްގެ ސައިޒަށެވެ. ރޭމް ބޮޑުވި ވަރަކަށް ފޯނުން ކުރާ މަސައްކަތައް ފަސޭހައިން އަވަހަށް ކުރެވޭނެ އެވެ. ނޯޓް9ގައި6ޖީބީ އާއި 8 ޖީބީގެ ދެމެދުގެ ރޭމްއެއް އިންނާނެ އެވެ. އެހެންކަމުން މި ފޯނު ފުދޭވަރަށް ފާސްޓުވާނެ އެވެ. ފޯނުން ގިނަ މަސައްކަތްކުރާ މީހުންނަށާއި އަދި ގޭމް ކަހަލަ އެއްޗެހި ކުޅޭ މީހުނަށް މި ފޯނާއެކު ބޮޑުތައް ފަސޭހަވެގެންދާނެ އެވެ.\nހާއްސަ ފީޗާއަކަށް، "އެސް ޕެން" އެއް\nމިއީ ސެމްސަންގެ ގެލެކްސީ އެސް ސީރީޒްގެ ފޯނުތަކާއި ގެލެކްސީ ނޯޓް ސީރީޒްގެ ފޯނުތަކާއި ދެމެދުގައި އެންމެ ބޮޑު ފަރަގެއް ދައްކުވައިދޭ ފީޗާ އެވެ. "ދި އެސް ޕެން" އެވެ. މިއީ ގެލެކްސީ އެސް ސީރީޒްގެ ފޯނުތަކުގައި އިންނަ ފިޗާއެއް ނޫނެވެ.\nނޯޓްގެ އާ ފޯނާއެކު "އެސް ޕެން" މިފަހަރު ތައާރަފުކުރީ ކުރިއަށްވުރެ ބޮޑުތައް ފެންވަރު ރަނގަޅުކޮށެވެ. މި ފަހަރު ވޯޓާ ރެސިސްޓެންޓުކޮށެވެ. ފެނުގެ ފަސް މީޓަރު އަޑީގައި 30 މިނެޓް ހަލާކުނުވެ މި ޕެން އޮންނާނެ އެވެ. އަދި އެންމެ 40 ސިކުންތުގެ ތެރޭގައި މި ޕެން 30 މިނެޓް ބޭނުންކުރެވޭނެ ވަރަށް ޗާޖުކޮށްލެވޭނެ އެވެ.\nނޯޓް9އިން ފޮޓޯ ނެގުމަށް މި ޕެން ރިމޯޓެއްގެ ގޮތުގައިވެސް ބޭނުންކުރެވިދާނެ އެވެ. މިއުޒިކާއި ވީޑިއޯ ޕްލޭކުރުމަށް އަދި ފޮޓޯއާއި ވީޑިއޯތަކުގައި ކުރެހުމާށާއި ގިފްސް ހެދުމާއި އަދި މެސެޖުތައް ލިޔުމަށްވެސް މި ޕެން ބޭނުންކުރެވޭނެ އެވެ. ސެމްސަންގެ ނޯޓް އެޕްސްތަކުގައިވެސް މި ޕެން ބޭނުންކުރެވޭނެ އެވެ.\nމުޅިން އާ އެންޑްރޮއިޑްގެ ވާޝަންއަކާއި އެކުގައި\nމިއީ އެހާ ބޮޑު ތަފާތެއް ނޫނެވެ. އެސް9އަދި އެސް9ޕްލަސް ފޯނުތަކުގައި ބޭނުންކުރަނީ އެންޑްރޮއިޑް 8.0 އޯރީ އެވެ. އެކަމަކު ނޯޓް9ނިކުންނަނީ އެންޑްރޮއިޑް 8.1 އާއެކު އެވެ. މި ދެ ވާޝަންގައިވެސް މާ ބޮޑު ތަފާތެއް ނުހުންނާނެ އެވެ. ގޫގުލް އިން ތައާރަފުކުރި އޮޕަރޭޓިން ސިސްޓަމް ކަމުގައިވާ، އެންޑްރޮއިޑްގެ އެންމެފަހުގެ ވާޝަން އެންޑްރޮއިޑް 9.0 ޕައި އަދި މި ދެ ފޯނަށްވެސް ސަޕޯޓެއް ނުކުރާނެ އެވެ.


Gaanoonaai Hilaaf Amureh Sifannakah Nukuraanan - Raees - Vaguthu\nޤާނޫނާއި ހިލާފު އަމުރެއް ސިފައިންގެ މައްޗަށް ނުކުރައްވާނަން ކަމަށް ރައީސުލްޖުމްހޫރިއްޔާ އިބްރާހިމް މުހައްމަދު ޞާލިހް ވިދާޅުވެއްޖެއެވެ.\nރައީސް ޞާލިހް މިހެން ވިދާޅުވީ 64 ވަނަ އަސާސީ ތަމްރީނު ކޯހުގެ ދަރިވަރުން ސިފައިންގެ ހުވާކުރުމާއި ބަޑި ހަވާލުކުރުމުގެ ރަސްމިއްޔާތުގައި ވާހަކަފުޅު ދައްކަވަމުންނެވެ.\nރައީސް ވިދާޅުވީ ވެރިކަމާ ޙަވާލުވުމުން، ފާހަގަކުރެވުނީ، ސިފައިންގެ އެތެރޭގެ ކަންތައްތަކަށްވެސް އިޞްލާޙީ ބަދަލުތަކެއް އަންނަންޖެހޭކަން ކަމަށެވެ. ހުރިހާ ގިންތިއެއްގެ ސިފައިންނަކީވެސް، ޒިންމާދާރުކަމާއެކު މަސައްކަތްކުރާ، އަދި ޒިންމާތަކަށް ޖަވާބުދާރީވާ ބަޔަކަށް ހެދުމަށްޓަކައި، ސިފައިންގެ ގަވާއިދުތަކާއި އުޞޫލުތައް، އިޞްލާޙު ކުރުމުގެ މަސައްކަތް މިހާރުވަނީ ފެށިފައި ކަމަށް އެމަނިކުފާނު ވިދާޅުވިއެވެ.\n"ޤާނޫނުތަކާއި ގަވާއިދުތަކަށް ޙުރުމަތްތެރިކޮށްހިތުމުގައި، ދިވެހި ސިފައިންނަކީ ނަމޫނާ ބަޔަކަށްވާންޖެހޭނެ. އަޅުގަނޑުމެން މި މަޤާމަށް އައިސް މިތިބީ ޤާނޫނުގެ ވެރިކަން ކުރުމަށް. މި ސަރުކާރުން ދިވެހި ސިފައިންނަށް އަންގާނީ، ޤާނޫނުތަކާއި ގަވާއިދުތަކާ ޚިލާފުނުވާ އެންގުންތައް. ހަމަގައިމުވެސް އަޅުގަނޑު ތިޔަބޭފުޅުންނަށް ޤާނޫނާ ޚިލާފު އަމުރުތަކެއް ނުކުރާނަން." ރައީސް ވިދާޅުވިއެވެ.\nރައީސް ވިދާޅުވީ ދިވެހި ސިފައިންގެ ކޯޑް އޮފް އެތިކްސްގެ އަސާސްތައް ބުނަނީ، ދިވެހި ސިފައިންނަކީ އެއް ފިކުރެއްގެ ވެރިބަޔަކަށް ވާންޖެހޭނެ ކަމަށާއި އެއީ، އިސްލާމީ ޢަޤީދާގައި ސާބިތުވެ ތިބުމުގެ ފިކުރު ކަމަށެވެ. އަދި އެއީ،ނަފްސަށްވުރެ ޤައުމު އިސްކުރުމުގެ ފިކުރާއި ޤާނޫނީ ވެރިކަމަށް ކިޔަމަންތެރިވެ އެހީތެރިވެދިނުމުގެ ފިކުރު ކަމަށް އެމަނިކުފާނު ވިދާޅުވިއެވެ.\nމިއަދު ހުވާކުރެއްވި ސިފައިންނަކީވެސް، ޢަސްކަރީ އަޚްލާޤަށާއި ޢަސްކަރީ ހުނަރަށް އަހުލުވެރިވެފައިވާ ބައެއްކަން ޔަޤީން ކުރައްވާ ކަމަށާއި އެހެންކަމުން، ދިވެހިރާއްޖޭގެ ޤައުމީ ދިފާޢީ ބާރާ މަތިކުރެވިފައިވާ، މަދަނީ އަދި ޢަސްކަރީ މަސްއޫލިއްޔަތުތަކާއި ވާޖިބުތައް އަދާކުރުމުގައި، ހިތްވަރާއި ވަރުގަދަ ޢަޒުމެއްގެ މަތީގައި ސާބިތުވެ ތިއްބެވުމަށް އިސްތިމާސް ކުރައްވާ ކަމަށް ރައީސް ވިދާޅުވިއެވެ.\n"ޤައުމެއްގެ ސިޔާދަތީ މިނިވަންކަން ދެމެހެއްޓުމުގެ އެންމެ މުހިންމު ބަހާއަކީ، ކުޅަދާނަ ފަހުލަވާނުން ހިމެނޭ ލަޝްކަރެއް އޮތުން. ސިފައިންގެ އެންމެ މުހިންމު ވާޖިބަކީ ތާއަބަދު ހަނގުރާމަ ކުރުމެއް ނޫން. ހަނގުރާމައިގެ ނަޞްރުން ލިބޭ އުފަލަށްވުރެ، މިނިވަންކަމާއި ޞުލްޙަވެރިކަން ޤާއިމުވެފައި އޮތުމުން ލިބޭ ހިތްހަމަޖެހުން މާ ބޮޑުވާނެ." ރައީސް ވިދާޅުވިއެވެ.\nރައީސް ވިދާޅުވީ ކޮންމެ މީހަކުވެސް، ކޮންމެވެސް ދުވަހަކުން މިޤައުމާއި މިފަސްގަނޑު ދޫކޮށްފައި ދާނެ ކަމަށާއި ވަޠަނުގެ ދަރީންތައްވެސް، ޖީލަކަށްފަހު ޖީލެއް ބަދަލުވަމުންދާނެ ކަމަށެވެ. ނަމަވެސް މިވަޠަން ތާއަބަދަށް ދެމިއޮންނާނެ ކަމަށާއި މިވަޠަނުގެ ބަނޑުން އުފަންވާ ދަރީން އަބަދުވެސް، މި ވަޠަނުގެ ޙައްޤުގައި ޤުރްބާންވަމުންދާނެ ކަމަށް އެމަނިކުފާނު ވިދާޅުވިއެވެ. ރައީސް ވިދާޅުވީ މިއަދު އެ ޒިންމާއާ ޙަވާލުވެ ތިބީ ހިތްވަރުގަދަ ޒުވާން ސިފައިން ކަމަށެވެ.\n"ޝަހީދު ޢަލީ ރަސްގެފާނު، އުތީމު މަހާރަދުން، އަދި ހުރާ ދޮން ބަންޑާރައިން ފަދަ ބޭބޭފުޅުންނަކީ، ޤައުމުގެ ޙައްޤުގައި ތެދުވެވަޑައިގެންނެވިއިރު، ތިޔަބޭފުޅުން ފަދަ ނޫކަށިފުރައިގެ ޒުވާނުން. ޝަހީދު ޙުސައިން އާދަމް، މި ޤައުމުގެ ޙައްޤުގައި ޝަހީދުވެވަޑައިގަތީ، ޒުވާން ލޭގެ ހޫނާއި ޖޯޝްގައި. އެ ފުރާނަފުޅުތަކަށް މާތް ﷲ ހެޔޮ ރަޙްމަތް ލައްވާށި!" ރައީސް ވިދާޅުވިއެވެ.\nހިތްވަރުގަދަ ސިފައިންނަކީ، މިނިވަންކަމާއި ޞުލްޙަވެރިކަމާއެކު ބައިނަލްއަޤްވާމީ މުޖްތަމަޢަށް، މި ރާއްޖެއަށް ނޭވާލެވޭ މައިގަނޑު ސަބަބު ކަމަށާއި ޤައުމުގެ ދާޚިލީ ހަމަޖެހުމާއި ޞުލްޙަމަސަލަސްކަން ދެމެހެއްޓުމުގައިވެސް، ސިފައިންގެ މަސައްކަތަކީ އަގުނުކުރެވޭހާ ގިނަގުނަ މުހިންމު ޚިދުމަތްތަކެއް ކަމަށް ރައީސް ވިދާޅުވިއެވެ.\n"ޤައުމަށް ދިމާވާ ކޮންމެ ބޮޑު ކަމެއްގައި، އެއީ އުދައެރުން ކަމަށްވިޔަސް، ސުނާމީ ކަމަށްވިޔަސް، ނުވަތަ އަލިފާނުގެ ހާދިސާއަކަށްވިޔަސް، އެންމެ ފުރަތަމަ ރައްޔިތުންނަށް އެހީވާން ނުކުންނަ އެއްބަޔަކީ ދިވެހި ސިފައިން. އެ ވާޖިބު ވަރަށް ފުރިހަމައަށް އަދާކޮށްދެއްވަމުން ގެންދަވާތީ، ދިވެހި ހުރިހާ ސިފައިންނަށް ވަރަށް އިޚްލާޞްތެރިކަމާއެކު ޝުކުރު ދަންނަވަން." ރައީސް ވިދާޅުވިއެވެ.\nޖެނުއަރީ 22, 2019 22:58\nސޯލިހު ކަލެއަށް ކަމިޝަން އުފެއްދުން ނޫންކަމެއް އެބަ ކުރެވޭތަ؟\nޖެނުއަރީ 23, 2019 01:25\nރައީސްއަކަށް ވުރެ ނައިބު ރައީސްއެއްހެން ހީވަނީ ބޮޑަށް އަމަލުތަކުން. މިހެން މިބުނީ ތަންތަން ހުޅުވުމަށް ރިބަން ކެނޑުމާ ޕްރަޒްގިވިންޑޭގެ އިނާމު ދިނުމާ، މިކަހަލަ ކަންތައް އަދި ކުރައްވަނީ\nޖެނުއަރީ 23, 2019 03:14\nދެން އިބޫ ދައްކާ އެއްވެސް ވާހަކައެއް ގަބޫލެއް ނުކުރެވޭނެ! ހައްތާހަދަނީ ދޮގު!\nޖެނުއަރީ 23, 2019 07:36\nއެއްވެސް އަމުރެއް ކުރެވޭތަ ތިހުންންނީ ފިތިފަ ކަންކަން ބޮއްސުންލައިގެންމިދަނީ، ހޭލަބަލަ\nޖެނުއަރީ 23, 2019 08:12\nތިބުނި ބަސް ހަނދާބަހައްޓާތި!! ސިފައިންނަށް ގާނޫނާ ޚިލާފްއަމްރެއް ނުކުރާނެކަމާށް ތިބުނީތާ!! ޢަދާއިނހަމައަށް ކެމްޕޭމް ތެރޭގައި ނުކުރާނަމޭ ބުނިހާ ކަންތައްތައް ދަނީ ދިމާ އިދިކޮޅަށް. ތި ބޭފުޅާ އަކީ ގްރޭޑް9އާއި ހަމައަށް ކިޔަވައިގެން ހުރި މީހެއް ވީމަ ރަަޅު ޢިލްމީ ވާހަކައެއް ނުދެއްކޭކަން ފާހަގަ ކުރަން. ޢެއްވެސް އޮއްޓަރެއް ހުރި ވާހަކައެއް ނުދެއްކޭ އަދާއި ހަމައަށް.\nޖެނުއަރީ 23, 2019 08:15\nތިގޮތަށް ކިތަށް ދޮގު ހަދައިފިންތަ؟ ޕޮލިސް މިނިވަންކުރާނަމޭ ކިޔާފަ އެކްޓިވިސްޓުން ލައިގެން ޕޮލިސް ހިންގަނީ ކޯޓުތަށް މިނިވަންވަރު ކޯޓުއަމުރު ތަކުން ވަރަށް ސާފް. އަތް ނުބާނާ ތަނެއް އިނިއްޔާ ދައްކަބަލަ\nޖެނުއަރީ 23, 2019 08:20\nއަވަހަށް ތިކަމަށް ކޮމިޝަންއެއް އުފައްދާ! ޕްރައިމެރީން ބަލިވި ބައިވަރުމީހުން އެބަތިބި!\nޖެނުއަރީ 23, 2019 08:47\nމިއޮތް ހުރިހަދުވަހު މަނިކުފާނުގެ އައުވާނުންގޮވަމުންދިޔައީ ސިފައިންނަކީ އެވެނި މިވެނި ބަޔެކޭ. ސިފައިންގެވެސް އުވާލަންވީއޭ. ރާއްޖޭގެ ދިފާއީ ކަންތަށް ބަލަހަށްޓަން ބޭރުގެ ސިފައިން ގެންނަންވީއޭ. މިއަދު ހަމަ ވެރިކަމަށް އެރުނީމާ އެމީހުން ރަނގަޅު. ތިޔަ މަގާމްގައި ނެތްނަމަ އެވަރު ނުބާބައެއްނުތިބޭނެ. މީހާލަކީ. އަދިވެސް ހިތުގެ އަޑި އޮންނާނީ ވަރަށް ނުބައިކޮށްކަން ޔަގީން.\nޖެނުއަރީ 23, 2019 08:48\nދައްކަވާ ވާހަކަ ބަދަލުވާލެއް އަންނި އަށްވުރެ އަވަސް ކަން ވޭތުވެދިޔަ ކުޑަދުވަސްކޮޅު ފާހަގަވޭ. ސިފައިންނާއި ފުލުހުންގެ މަގާމުތަކަށް އެކްޓިވިސްޓުންގެ ގޮތުގައި މަސައްކަތް ކުރި މީހުން ލީ ހިސާބުން ޤާނޫނުތައް މުގުރިއްޖެ ކަމަށް ގަބޫލު ކުރުމުގެ ފުރުސްތު ބޮޑު.\nޖެނުއަރީ 23, 2019 09:11\n“ޝަހީދު ޙުސައިން އާދަމް، މި ޤައުމުގެ ޙައްޤުގައި ޝަހީދުވެވަޑައިގަތީ” ނުބައި ބަފާބެގެ ބަޑީގެ ވަޒަންތަކުން ފުރޭންޏަކަށް ހަދާލި ޒުވާނާ ކަމަށް ބުނުން އައުލާކަން ބޮޑު. ސިފައިން މިހާރު ކަމަކު ނުދާކަމަށް ބުނިބުނުން ބަދަލުކުރަން ގޮވާލަން، “ޤާނޫނީ ވެރިކަމަށް ކިޔަމަންތެރިވެ އެހީތެރިވުން” ޤާނޫނުގައި ބުނާ ކޮންމެ ވެރިމކަމަކީ ޤާނޫނީ ވެރިކަން ކިޔަމަންތެރި ވާންޖެހެނީ ޤާނޫނީ އަމުރުތަކަށް ޤާނޫނީ ސަރުކާރަކަސް ދިވެހިންގެ ދީނާއި މިނިވަންކަމަށް ހުރަސް އެޅޭ ފަދަ ކަންކަމުގައި އެހީތެރި ނުބެވޭނެ އެވާނީވެސް ޣައިރުޤާނޫނީ ކަނކަމަށް އަމުރުވެސް އަމަލުކުރާފަރާތްވެސް. ސިފައިންގެ މަސްލަހަތު ގެއްލުވާލަން ކަނޑާލާފައިވާ މީހަކު ވެރިއަކަށްލީ ހަމަ އެހރން ފުލުހަށްވެސް ތިޔަހެދީ. ދެކޮޅުވެސް އެތެރޭގެ މަސްލަހަތުވަނީ ގެއްލިފައި\nޖެނުއަރީ 23, 2019 09:16\nއިބޫ ކަލޭ ތިހެން ވަރަށް ފޮނިކެނޑި ކެމްޕޭން ދުވަސްވަރުވެސް ވަކި މީހަކު ބުނާގޮތެއް ނުހަދާނަމޭ ކޯލިޝަން ބައިބައިވިޔަކަނުދޭނަމޭ ކިޔައިގެން އެކަމް މިހާރު ކަލޭ ތިއޮތީ އަންނީގެ ފައިތިލާގެ ދަށުގައި ތާާށިވެފަ ވެރިކަންކުރަނީ އަންނީ\nޖެނުއަރީ 23, 2019 09:41\nޤާނޫނާޚިލާފު އަމުރެއްކޮށްފިނަމަ ވަގުތުން ވެރިކަން ވައްޓާލާނެކަން މިހާރުވާނީ ސާބިތުކޮށްދީފައެވެ.\nޖެނުއަރީ 23, 2019 09:52\nރައީސް ޔާމީން ވެސް ގާނޫނާއި ޚިލާފް އަމުރެއް ފުލުހުންނަށް ކޮށްފައެއްނެތް. އެގޮތަށް ޔާމީން ކަންތައްކުރާކަމަށް ބުނަނީ ޔާމީނާއި އިދިކޮޅުމީހުން.\nޖެނުއަރީ 23, 2019 09:56\nބަލަ ތިޔޭ ހަމަހުރިހާ ރައީސުން ތިބިއިރުވެސް ސިފައިން ކުރި ކަމަކީ!! ޤާނޫނީ އަމުރަށް ބޯލެބިއްޔޭ. އެގޮތަށް ބޯލެބީމަ ޖެހޭ ގައުމުގެ ރައްކާތެރިކަމަށްޓަކައި މެންބަރު ފާރުމަތިން ނަގާ އެއްލާލަންވެސް!


In pictures: Maaveyo miskih varah furihama\nމާވެޔޮ މިސްކިތް ވަރަށް ފުރިހަމަ\nމާލެ، 19 ޖޫން 2020 -- މާވެޔޮ މަގުގައި، ކުރީގައި ހުރި މިސްކިތް ތަޅާލުމަށްފަހު ހަތް ބުރީގެ ފުރިހަމަ މިސްކިތެއް އަޅައި، ސަރުކާރާވަނީ ހަވާލްކޮށްފައެވެ. މި މިސްކިތް ފަރުމާކޮށް އަދި އިމާރާތް ކުރުމުގެ ހުރިހާ ހަރަދެއް ކޮށްފައިވަނީ ހ. ސީސައިޑް މުހައްމަދު އަލީ ޖަނާހު އެވެ. އަދި މި މިސްކިތުގެ ކޮންޓްރެކްޓަރެއްގެ ގޮތުން ހަރަކާތްތެރިވީ ޖަނާހުގެ އެޗްއާރުސީ ކުންފުނިންނެވެ. މުޅި މިސްކިތަކީ އެއްކޮށް އެއާކޮންޑިޝަން ކޮށްފައިވާ ތަނެކެވެ. އަދި މިސްކިތަށް ގެނައި ބަދަލުތަކާއެކު މިސްކިތް ޓެރަސްއާއެކު ހަތް ބުރިއަށް ހަދާފަ އެވެ. އަދި މީހުންނަށް ލިފްޓް ބޭނުން ކޮށްގެން އަރައި ފޭބޭ ގޮތަށް ފަރުމާ ކޮށްފައިވެ އެވެ. މިސްކިތުގައި އެއް ފަހަރާ 1،800 މީހުންނަށް ނަމާދު ކުރެވޭނެ އެވެ. އަދި އަންހެނުންނަށް ހާއްސަ ނަމާދު ކުރާނެ ބަޔަކާއި ފާހާނާ ހަދާފައިވެ އެވެ. މުޅި މިސްކިތުގައި ސީސީ ޓީވީ ހަރުކޮށްފައިވާއިރު، މިސްކިތުގައި ހަތަރު ގުއްބު ހުރެ އެވެ. -- އަހުމަދު އަޝްހާދު އަބްދުﷲ (ޖެރީ) | އަވަސް


vnews - Mi dhiya aharakee islamic finance gai raajje ah kaamiyaabu ahareh\nމިދިޔަ އަހަރަކީ އިސްލާމިކް ފައިނޭންސްގައި ރާއްޖެއަށް ކާމިޔާބު އަހަރެއް\nލިޔުއްވީ: ޑރ. އައިޝަތު މުނީޒާ\nއިސްލާމިކް ފައިނޭންސަކީ ދިވެހިރާއްޖެއަށް ފާއިތުވެދިޔަ ފަސްވަރަކަށް އަހަރުގެ ތެރޭގައި ތައާރަފުވެ މަގުބޫލުކަން ހޯދަމުން އަންނަ މާލީ ނިޒާމަކަށް ވީނަމަވެސް، 1960ގެ އަހަރުގެ ތެރޭގައި އިސްލާމިކް ފައިނޭންސް ވަނީ ދުނިޔެއަށް ތައާރަފުވެފަ އެވެ. އިސްލާމިކް ފައިނޭންސް ދުނިޔެއަށް ތައާރަފުކުރަން ޖެހުނު މައިގަނޑު ސަބަބަކީ ކޮންވެންޝަނަލް ފައިނޭންސް ނިޒާމުގެ ތެރެއިން ރިބާއާ ނުލައި މުސްލިމުންނަށް މާލީ މުއާމަލާތްތައް ކުރެވޭނެ ފަދަ ގޮތެއް ނެތުމެވެ. ރިބާ އަކީ މުސްލިމުން ކުރުން ޙަރާމްވެފައިވާ މުއާމަލާތެކެވެ.\nދިވެހިރާއްޖެއަށް އެންމެ ފުރަތަމަ އިސްލާމިކް ފައިނޭންސްގެ ނިޒާމުގެ ބާވަތްތަކުގެ ތެރެއިން ތައާރަފުވެފައިވަނީ ތަކާފުލެވެ. އެއީ 2003 ވަނަ އަހަރު އަމާނާ ތަކާފުލް މޯލްޑިވްސްގެ ހިދުމަތް ލިބެން ފެށުމުންނެވެ. އެއަށްފަހު، 2011 ވަނަ އަހަރު ދިވެހިރާޖޭގެ ފުރަތަމަ އިސްލާމިކް ބޭންކު ހުޅުވި ފުރަތަމަ ފަހަރަށް އިސްލާމިކް ކެޕިޓަލް މާކެޓުގެ ހިދުމަތްތައް ތަޢާރަފުކުރެވުނެވެ. މިގޮތުން އެ އަހަރު އަމާނާ ތަކާފުލް މޯލްޑިވްސް ވަނީ ދިވެހިރާއްޖޭގެ ސްޓޮކް އެކްސްޗޭންޖުގައި ޝަރީއާ ހުއްދަކުރާ ހިއްސާ ވިއްކާ ކުންފުންޏެއް ގޮތުގައި ލިސްޓުކުރެވިފަ އެވެ. އަދި ހިއްސާ ވިއްކާ ކުންފުނިތައް ސްކްރީން ކުރާ ޝަރީއާ ސްކްރީންކުރާނެ މިންގަޑުތައް ވަނީ އެކުލަވާލެވިފަ އެވެ. އެހެންކަމުން، 2011 ވަނަ އަހަރަކީ ދިވެހިރާއްޖެއަށް އިސްލާމިކް ފައިނޭންސް ތައާރަފުވުމުގައި ހިނގި މުހިއްމު ކަންކަން ނިމިގެން ދިޔަ އަހަރެކެވެ. 2012 ވަނަ އަހަރު އެޗްޑީއެފްސީ އަމްނާ ވަނީ ވުޖޫދަށް ގެނެވިފަ އެވެ. 2013 ވަނަ އަހަރު ފުރަތަމަ ފަހަރަށް ދިވެހި ސަރުކާރުން ޕްރައިވެޓް ޞުކޫކްގެ މުއާމަލާތެއް ކޮށް، ސައުތު އޭޝިޔާގެ ފުރަތަމަ އިސްލާމިކް ޓްރެޒަރީ އިންސްޓްރޫމަންޓު ތަޢާރަފުކުރި އެވެ. އެލިއާ ކުންފުނިން އިސްލާމިކް ހަޔާ ޕާޗޭސް އެއްވެސް ޖޫރިމަނާ އަކާ ނުލައި ޝަރީއާ ހުއްދަކުރާ ގޮތުގެ މަތިން ދޫކޮށް، އަދި މޯލްޑިވްސް ޙައްޖު ކޯޕަރޭޝަން ވުޖޫދަށް ގެނެވި، ފުރަތަމަ ފަހަރަށް ދިވެހިރާއްޖޭގެ ކެޕިޓަލް މާކެޓުގައި ކޯޕަރޭޓް ޞުކޫކް އެއް ލިސްޓުކުރެވުނެވެ.\nމިފަދައިން އިސްލާމިކް ފައިނޭންސްގެ މުއާމަލާތްތައް ދިވެހިރާއްޖޭގައި ފެށި، މިއަދާ ހަމައަށް އައިއިރު ދިވެހިރާއްޖޭގައި އިސްލާމިކް ފައިނޭންސް ކުރިއަރަމުންދާ ހަލުވިމިނަކީ މިއަދު ދުނިޔެ އެކަން ބަލިގެންފައިވާ ހަލުވިމިނެކެވެ. އެލައިޑް އިންޝުއަރެންސް ކުންފުނިންނާއި ބޭންކް އޮފް މޯލްޑިވްސް ފަދަ ދިވެހި ކުންފުނިތަކުންވެސް މިވަނީ އިސްލާމިކް ފައިނޭންސްގެ ހިދުމަތްތައް ދޭން ދިވެހިރާއްޖޭގައި ފަށާފަ އެވެ.\nމިދިޔަ އަހަރު އިސްލާމިކް ފައިނޭންސްގެ ކަންކަން ދިވެހިރާއްޖޭގައި ކުރިއަރައިގެން ގޮސްފައިވާ ގޮތަށް ބަލާއިރު އެންމެ ފާހަގަކޮށްލެވޭ އެއްކަމަކީ މި އަހަރުވެސް އައު ޕްރޮޑަކްޓުތަކެއް މާކެޓަށް ތަޢާރަފުވެގެން ދިޔަ ކަމެވެ. މިގޮތުން ހައުސިންގް ޑިވެލޮޕްމަންޓު ކޯޕަރޭޝަނުން ވަނީ ކޮމްޕައުންޑު އިންޓަރެސްޓު ނާރާ ގޮތަށް، ޝަރީޢާގެ ހަމަތަކުގެ މަތިން ގެދޮރު މިލްކު ކުރެވޭނެ ނިޒާމު ތަޢާރަފުކޮށްފަ އެވެ. އަދި ލިޓަސް އޮޓޯ މޯބައިލްސް ކުންފުނިން ވަނީ އިސްލާމިކް ހަޔާ ޕާޗޭސް މަރކެޓަށް ތައާރަފުކޮށްފައެވެ. އަޔާދީ ތަކާފުލް އިން ވަނީ ފެމިލީ ތަކާފުލް ފުރަތަމަ ފަހަރަށް ރާއްޖެއަށް ތައާރަފުކޮށްފަ އެވެ.\nމިދިޔަ އަހަރު އެންމެ ފާހަގަކޮށްލެވޭ އަނެއް ކަމަކީ ރައީސް އަބްދުﷲ ޔާމީންގެ ވެރިކަމުގައި ދިވެހިރާއްޖެ އިސްލާމިކް ފައިނޭންސްގެ ހަބެއްގެ ގޮތުގައި ދެކުނު އޭޝިޔާގެ ސަރަހަދުގައި ރާއްޖެ ހެދުމަށްޓަކައި މޯލްޑިވްސް ސެންޓާ ފޯ އިސްލާމިކް ފައިނޭންސް އުފައްދަވައި، އެކަން ކުރުމުގެ އަމަލީ މަސައްކަތް ފެށުމެވެ. އަދި މި ކުންފުނީގެ ބެލުމުގެ ދަށުން އިސްލާމިކް ޓޫރިޒަމް ރާއްޖެއަށް ތައާރަފުކޮށް، ސޮވްރިން ވެލްތު ފަންޑެއް ޤާއިމުކޮށް، ފުރަތަމަ ފަހަރަށް ޙަލާލު އިންޑަސްޓްރީ އެއް އުފެއްދުމުގެ މަސައްކަތް މިވަނީ ފަށާފަ އެވެ. ހަޒާނާ މޯލްޑިވްސް ލިމިޓެޑް ވަނީ އިސްލާމިކް ސެކިޔުރިޓީޒް އިޝޫ ކުރުމަށް އުފައްދާފަ އެވެ. ދާރުލް އީމާންގެ ނަމުގައި ސަރުކާރުން މިސްކިތް ވަޤްފު ފަންޑަށް ފައިސާ ހޯދުމަށް އެޅި އިމާރާތް ހަދައި ނިމި މިއަހަރު ތެރޭގައި ވަނީ އެ އިމާރާތް ކުއްޔަށް ދެވިފަ އެވެ. މުޝާރަކާ މުތަނާޤިސާ އޮނިގަނޑުގެ މައްޗަށް އިސްލާމިކް ޓްރެޒަރީ ބިލެއް އެކުލަވާލެވި، އެ އޮނިގަނޑު މިވަނީ ބޭނުންކުރެވިފަ އެވެ. ބޭންކް އޮފް މޯލްޑިވްސް އިން ވަނީ އިސްލާމިކް ބޭންކިންގް އަށް ޚާއްސަ ބްރާންޗެއް ހުޅުވައި، އިސްލާމިކް ފައިނޭންސިން ފެސިލިޓީޒް ދިނުން ވަރަށް އަވަހަށް ފަށާނެ ކަމަށް އިޢުލާނުކޮށްފައެވެ.\nއިސްލާމިކް ފައިނޭންސުން އިންސާނީ ވަސީލަތް ތަރައްގީކުރުމަށް އިސްލާމިކް ޔުނިވަސިޓީ އޮފް މޯލްޑިވްސް އިން ވަނީ މިއަހަރުގެ ތެރޭގައި އިންސެފް، ދަ ގްލޯބަލް ޔުނިވަސިޓީ އޮފް އިސްލާމިކް ފައިނޭންސާއެކު އެމްއޯޔޫއެއް ހަދައި މާސްޓާސް ފެންވަރުގެ ކޯސްތައް އޮފާކޮށް، އަންނަ އަހަރުގެ ޖަނަވަރީގައި އިސްލާމިކް ޔުނިވަސިޓީ އޮފް މޯލްޑިވްސްގެ އަމިއްލަ އިސްލާމިކް ފައިނޭންސަށް ޚާއްސަ ޑިޕްލޮމާ އަދި ބެޗްލާސް ކޯސްތަކެއް ފަށާނެ ކަމަށް އިޢުލާނުކޮށް ބައިވެރިވުމަށް ހުޅުވާލާފަ އެވެ. އަދި މޯލްޑިވްސް އިސްލާމިކް ބޭންކާއި އިސްލާމިކް ޔުނިވަސިޓީ އޮފް މޯލްޑިވްސް އާ ގުޅިގެން އިސްލާމިކް ފައިނޭންސް ކިޔަވަން ބޭނުންވާ ކުދިންނަށް ފައިސާގެ އެހީ ހަމަޖެހޭނެ ގޮތް ވަނީ ހަދާފަ އެވެ.\nމީގެއިތުރުން އިންސާނީ ވަސީލަތް މިދާއިރާއިން ތަރައްގީކުރުމަށްޓަކައި މޯލްޑިވްސް ސެންޓާ ފޯ އިސްލާމިކް ފައިނޭންސް އަދި އިސްލާމިކް ޔުނިވަސިޓީ އޮފް މޯލްޑިވްސް އިން ވަނީ ޕާކިސްތާނުގެ އަލްހުދާ ސެންޓާ އޮފް އިސްލާމިކް ބޭންކިން އެންޑް އިކޮނޮމިކްސްއާ އެކު އެމްއޯޔޫއެއްގައި ސޮއިކޮށްފަ އެވެ. މޯލްޑިވްސް ސެންޓާ ފޯ އިސްލާމިކް ފައިނޭންސުން ވަނީ މެލޭޝިޔާގެ ޔުނިވަސިޓީ ސައެންސް އިސްލާމް މެލޭޝިޔާ އާއި އެކުވެސް އެމްއޯޔޫއެއްގައި ސޮއިކޮށްފަ އެވެ. އަދި މިދާއިރާގައި އަންހެނުންގެ ބައިވެރިވުން އިތުރުކުރުމަށް ވިމެން އޮން ބޯޑްސްއާ އެކު ވެސް މޯލްޑިވްސް ސެންޓާ ފޯ އިސްލާމިކް ފައިނޭންސުން ވަނީ އެމްއޯޔޫއެއްގައި ސޮއިކޮށްފަ އެވެ. ތިންވަނަ ފަހަރަށް މޯލްޑިވްސް އިސްލާމިކް ބޭންކިން އެންޑް ފައިނޭންސް އިންޑަސްޓްރީ ކޮންފަރެންސްވަނީ މިއަހަރުވެސް ބޭއްވިފަ އެވެ. އިސްލާމިކް ފައިނޭންސާއި ބެހޭ ފޮތެއް ޑރ. އިބްރާހިމް ޒަކަރިއްޔާ މޫސާ ވަނީ ދިވެހި ބަހަށް ތަރުޖަމާކުރައްވާ ނެރުއްވާފަ އެވެ. މޯލްޑިވްސް އިސްލާމިކް ބޭންކުން މިއަހަރު ތެރޭގައި ވަނީ އެ ބޭންކަށް ފަސް އަހަރު ފުރުން ފާހަގަކޮށް، ހުޅުމާލެ އަދި ގދ. ތިނަދޫގައި އެ ބޭންކުގެ ބްރާންޗު ހުޅުވާފަ އެވެ. އަދި ސައުތު އޭޝިއާ ސަރަހައްދަށް ހުޅުވައިގެން ބޭއްވި ފުރަތަމަ އިފްސާ އެވޯޑު ވަނީ ދިވެހިރާއްޖޭގެ އިސްލާމިކް ފައިނޭންސްގެ ހިދުމަތްދޭ ވަރަށް ގިނަ ކުންފުނިތަކަށް ލިބިފަ އެވެ. އަދި މޯލްޑިވްސް ޕެންޝަން ފަންޑުގެ ޝަރީޢާ ކޮމްޕްލަޔަންޓް ބައި މިވަނީ 1.0 އިންސައްތަ އިތުރުވެފަ އެވެ.\nމިދިޔަ އަހަރު ނިމިގެން ދަނިކޮށް އެޗްޑީއެފްސީން އައު ޞުކޫކް އެއް އިޝޫކުރާނެ ވާހަކަވެސް ވަނީ އިޢުލާނުކޮށްފަ އެވެ. އަދި ތޮމްސަން ރޮއިޓާޒް އިން ދިވެހިރާއްޖެއަކީ އިސްލާމިކް ފައިނޭންސް އެންމެ ހަލުވި މިނެއްގައި ކުރިއަރާފައިވާ 15 ގައުމުގެ ތެރޭގައި ވަނީ ފާހަގަކޮށްފަ އެވެ. ތޮމްސަން އިން ފާހަގަކޮށްފައިވާ ގޮތުގައި 2015 ގައި ރާއްޖޭގެ އިސްލާމިކް ފައިނޭންސް އެސެޓު ހުރީ ޔޫއެސްޑީ 144.14 މިލިއަން ޑޮލަރުގަ އެވެ. ޖުމުލަ ގޮތެއްގައި ދަންނަވާނަމަ މިދިޔަ އަހަރަކީ އިސްލާމިކް ފައިނޭންސްގައި ދުނިޔޭގެ ފެންވަރުގައިވެސް އަދި ޤައުމީ ފެންވަރުގައިވެސް ގިނަ ކުރިއެރުންތަކެއް ހޯދާފައިވާ ވަރަށް ކާމިޔާބު އަހަރެކެވެ.\nޑރ. އައިޝަތު މުނީޒާއަކީ ބޭންކިންގެ ދާއިރާ އިން މާސްޓާސް ހާސިލް ކުރައްވައި ގާނޫނީ ދާއިރާއިން ޕީއެޗްޑީ ހާސިލްކުރައްވާފައިވާ ބޭފުޅެކެވެ. މުނީޒާ އަކީ އިސްލާމިކް ފައިނޭންސްގެ ކަންކަން ރާއްޖޭގައި ކުރިއެރުވުމަށް އިސް ނަންނަގަވައި މުހިއްމު މަސައްކަތްތައް ކުރައްވާ އަދި އެކަމާ ގުޅޭ މަސައްކަތްތަކުގައި ދެމިތިބި ބައެއް ކުންފުނި ތަކުގެ ބޯޑުތަކުގެ ރިޔާސަތު ބަލަހައްޓަވާ ބޭފުޅެކެވެ. ބައިނަލްއަގްވާމީ ބައެއް ފޯރަމްތަކުގައި ވާހަކަފުޅު ދައްކަވާ ޖާނަލް ތަކުގައި ލިޔުއްވާ ބައިނަލްއަގްވާމީ އެވޯޑް ވެސް ހާސިލްކުރައްވާފައިވާ ހުނަރުވެރި ބޭފުޅެވެ. މުނީޒާ އަކީ މިއަދު ފައިނޭންސް މިނިސްޓްރީގެ ޑެޕިއުޓީ މިނިސްޓަރުގެ އިތުރުން މޯލްޑިވްސް ސެންޓަ ފޯ އިސްލާމިކް ފައިނޭންސް (އެމްސީއައިއެފް)ގެ ޗެއާޕާސަން އެވެ. ރާއްޖޭގެ އިގްތިސޯދާއި ވިޔަފާރި އާއި ބޭންކިންގެ ދާއިރާގައި މުނީޒާގެ ތަޖުރިބާ އާއި އިލްމު ވީއޮންލައިން މެދުވެރިކޮށް އާންމުންނާ ހިއްސާ ކުރަން އެކަމަނާ އަބަދުވެސް ބޭނުންފުޅުވެ އެވެ. މަތީގައި އެވަނީ އެކަމަނާ ވީ އޮންލައިނަށް ލިޔުއްވާ ސިލްސިލާ ލިޔުންވުންތަކުގެ ތެރޭގައި ހިމެނޭ ލިޔުއްވުމެވެ.


Hong Kong ge floating hotaa, China kandah adi ah hingajje | ThePress\nހޮންގްކޮންގްގެ ފްލޯޓިން ހޮޓާ، ދެކުނު ޗައިނާ ކަނޑަށް އަޑިއަށް ހިނގައްޖެ\nޖަމްބޯ ފްލޯޓިންގް ރެސްޓޯރަންޓް ފުން ކުރުމަށް ކުރި މަސައްކަތްވެސް ވަނީ ނާކާމިޔާބު ވެފައި / ފޮޓޯ: ލައިވްބިޓް\nޗައިނާގެ އިދާރީ ދާއިރާއެއްގެ ގޮތުގައި ހިންގަމުން އަންނަ ހޮންގްކޮންގްގައި ހުންނަ މާ ސިންގާ ފްލޯޓިންގް ހޮޓަލެއް ކަމަށްވާ "ޖަމްބޯ ފްލޯޓިންގް ރެސްޓޯރަންޓް" ދެކުނު ޗައިނާ ކަނޑުގެ ސަރަހައްދަށް ޣަރަގުވެފައި ވާ ކަމަށް ހަބަރު ލިބިއްޖެއެވެ.\n"ޖަމްބޯ ފްލޯޓިންގް ރެސްޓޯރަންޓް" ހިންގާ އެބާޑީން ރެސްޓޯރަންޓް އެންޓަޕްރައިޒަސްއިން ކުރި ޓްވީޓެއްގައި ބުނެފައި ވަނީ މި ހާދިސާގައި ކުރޫގެ އެއްވެސް މެންބަރަކަށް އަނިޔާ ވެފައި ނުވާ ކަމަށެވެ.\nފްލޯޓިންގް ހޮޓާ އަޑިއަށް ދިޔައީ މޫސުން ގޯސްވުމުގެ ސަބަބުން ކަމަށް މައުލޫމާތު ލިބެއެވެ. ހާދިސާ ހިނގީ ދެކުނު ޗައިނާ ކަނޑުގެ ސަރަހައްދުގައި އޮންނަ ޝީޝާ އައިލަންޑްސް ކައިރިން ދަތުރު ކުރަމުން ދަނިކޮށްކަން ވަނީ ހާމަ ކޮށްފައެވެ.\nފްލޯޓިންގް ހޮޓާ ސަލާމަތް ކުރުމަށް ކުރި މަސައްކަތް ނާކާމިޔާބުވެ، "ޖަމްބޯ ފްލޯޓިންގް ރެސްޓޯރަންޓް"، ދެކުނު ޗައިނާ ކަނޑަށް އަޑިއަށް ގޮސްފައި ވާ ކަމަށް އެބާޑީން ރެސްޓޯރަންޓް އެންޓަޕްރައިޒަސްއިން ވަނީ ހާމަ ކޮށްފައެވެ.\nދަތުރަށް ފެށުމުގެ ކުރިން މެރިން އިންޖިނޭރުން ލައްވާ ފްލޯޓިންގް ހޮޓަލުގެ ހާލަތު ވަޒަންކޮށް، ހޯދަންޖެހޭ ހުރިހާ ހުއްދައެއްވެސް ހޯދާފައި ވާ ކަމަށް ހަބަރު ލިބެއެވެ.\n"ޖަމްބޯ ފްލޯޓިންގް ރެސްޓޯރަންޓް" ފަރުމާކޮށްފައި ވަނީ ޗައިނާގެ ޝާހީ ގަނޑުވަރާ އެއްގޮތަށެވެ. އެ ހޮޓަލުގެ ކޭންތަކަށް އެކި ފަހަރު މަތިން އިންސާފު ކޮށްފައި ވާ ސެލެބްރިޓީންގެ ތެރޭގައި ޓޮމް ކުރޫޒްގެ އިތުރުން ރާނީ އެލިޒަބަތު2ވަނަ ހިމެނެއެވެ.\n"ޖަމްބޯ ފްލޯޓިންގް ރެސްޓޯރަންޓް" އަކީ މާލީ ދަންތުރައެކެވެ. އެ ހޮޓަލުގެ މެއިންޓަނަންސްއަށް މިލިއަނުން ފައިސާ ހަރަދު ކުރަންޖެހެއެވެ. އަދި އެކި ވިޔަފާރިތަކާއި ޖަމިއްޔާތަކުން ވަނީ އެ ހޮޓާ ގަތުމަށްވެސް އިންކާރު ކޮށްފައެވެ.\nމޫސުން ގޯސްވެ، ދެކުނު ޗައިނާ ކަނޑުގެ ސަރަހައްދަށް ޣަރަގުވިއިރު "ޖަމްބޯ ފްލޯޓިންގް ރެސްޓޯރަންޓް"ގެ އޮޕަރޭޝަންތައް އޮތީ ހުއްޓާލާފައެވެ. އެއީ ކޮރޯނާވައިރަސް ޑިޒީޒް (ކޮވިޑް-19)ގެ ސަބަބުން ވިޔަފާރިއަށް ކުރިމަތިވި ހީނަރުކަމާއެކު، 2020 ވަނަ އަހަރު އޮޕަރޭޝަންތައް ހުއްޓާލި ގޮތަށް، ހޮޓާ ހިންގާނެ އިތުރު ބަޔަކު، ބެލެނިވެރި ކުންފުންޏަށް ނުލިބިގެންނެވެ.\nހޮންކޮންގް ކާބޯތަކެތި ވިޔަފާރި ދުނިޔެ\nޗައިނާއިން ހެޮންގްކޮންގްއަށް އަތްގަދަ ކުރުން، ޝީ ދިފާއު ކުރައްވައިފި\nޑިމޮކްރަސީއާ ދެކޮޅަށް ނިކުތް ޖޯން ލީ، ހޮންގްކޮންގްގެ ލީޑަރުކަމަށް!\nހޮންގްކޮންގް ބޭރުން ތެޔޮ ޓޭންކަރެއް ގޮވާ، އެކަކު މަރުވެއްޖެ


vnews - Real ah badhaluvaan Lewandowski ehbbas vehjje: Report\nރެއާލް އަށް ބަދަލުވާން ލެވަންޑޯސްކީ އެއްބައްސްވެއްޖެ: ރިޕޯޓް\nބަޔާން މިއުނިކަށް ކުޅެމުން އަންނަ ޕޮލެންޑްގެ ކެޕްޓަން ރޮބާޓް ލެވަންޑޯސްކީ - ފޮޓޯ: ގެޓީ\nރެއާލް އަށް ބަދަލުވާން ބަޔާން މިއުނިކަށް ކުޅެމުން އަންނަ ޕޮލެންޑްގެ ކެޕްޓަން ރޮބާޓް ލެވަންޑޯސްކީ އެއްބަސްވެއްޖެ ކަމަށް ރިޕޯޓްތައް ބުނެފިއެވެ.\nކުޅިވަރު ނޫހެއްކަމަށްވާ "މުންޑޯ ޑިޕޯޓިވޯ" އިން ބުނީ ކުރިޔަށް އޮތް ސީޒަނުގައި ރެއާލްއާ ގުޅެން ލެވަންޑޯސްކީ ނިންމާފައިވާ ކަމަށާއި، މިހާރު ޓްރާންސްފާގެ ހުރިހާ ކަމެއް ފުރިހަމަކުރުމުގެ މަސައްކަތް ފަށާފައިވާ ކަމަށެވެ.\nރިޕޯޓްތައް ބުނާގޮތުން ލެވަންޑޯސްކީ ގެންނަން ރެއާލް އިން މަސައްކަތްކުރަނީ އެޓީމުގެ ފްރާންސް ފޯވާޑް ކަރިމް ބެންޒެމާ ވިއްކާލުމަށްފަހުއެވެ.\nދުނިޔޭގެ ގިނަ ކްލަބްތަކުން ހޯދުމަށް މަސައްކަތްކުރަމުން އަންނަ ލެވަންޑޯސްކީ ހޯދުމުގެ ރޭހުގައި މެންޗެސްޓާ ޔުނައިޓެޑުވެސް ހިމެނެއެވެ.\nޑޯޓްމަންޑް ދޫކޮސް ލެވަންޑޯސްކީ ބަޔާން އަށް ބަދަލުވީ 2014 ވަނަ އަހަރެވެ. އޭނާ ވަނީ މިހާތަނަށް އެޓީމަށް ކުޅުނު 183 މެޗުގައި 142 ލަނޑު ކާމިޔާބުކޮށްފަ އެވެ. އަދި ލެވަންޑޯސްކީ ވަނީ ބުންޑަސް ލީގާ ތިންފަހަރު، ޖަރުމަން ކަޕް އެއްފަހަރު އަދި ޖަރުމަން ސުޕާކަޕް ދެފަހަރު އެޓީމާއެކު ކާމިޔާބުކޮށްފަ އެވެ.